
Studiu introductiv 
I. Taina Botezului 


„Mărturisesc un botez 
întru iertarea păcatelor..." 


1. Importanţa botezului 


Cel mai mare dar pe care-l are omul de la Dumnezeu este viaţa. Scopul vieţii omului 
este prea mărirea lui Dumnezeu şi fericirea întru Domnul - vremelnică pe pământ, eternă 
în ceruri. Omul, prin neascultare, a căzut în păcat, iar plata păcatului este moartea. 
Dumnezeu, din iubirea neasemănată pentru făptunile Sale, L-a trimis pe Fiul Său să-l 
mântuiască pe om din robia păcatului şi să-l împace cu Dumnezeu. Scopul vieţii este 
deci mântuirea. Fericirea sau mântuirea deplină se capătă în Împărăţia Cerurilor. 
Împărăţia lui Dumnezeu, în Evanghelie, e Biserica: luptătoare şi triumfătoare. Botezul 
este uşa prin care se intră în Biserică. Fără el nu există mântuire. Prin el se intră nu 
numai în societatea creştinilor de pe pământ, ci şi în comunitatea cerească a celor aleşi. 
Valoarea lui este una universală şi toate confesiunile îl recunosc. 


Ce este, mai exact, botezul ? „Botezul este acea sfântă taină în care, prin întreită cufun- 
dare în apă, în numele Tatălui şi al Fiului şi al Sfântului Duh, omul se curăță de păcatul 
strămoşesc şi de toate păcatele făcute până la botez, se renaşte spre o nouă viaţă 
spirituală şi se face membru al Bisericii” [1 ]. 


=> După Mărturisirea ortodoxă, Botezul este o spălare şi curăţire de păcatul 
strămoşesc, prin cufundarea de trei ori în apă, când preotul zice aceste cuvinte: 
„în numele Tatălui. Amin. Și al Fiului. Amin. Și al Sfântului Duh. Amin”. 

— După definiția Conciliului tridentin, la romano-catolici, botezul este sacramentul 
regenerării din apă şi din cuvânt. 

=> După luterani, botezul nu este numai apă, ci apă absorbită în cuvântul lui 
Dumnezeu şi unită cu acesta (2). 

=> După Calvin, botezul este semnul de inițiere prin care noi suntem încorporaţi în 
societatea numită Biserică, pentru ca, îmbrăcaţi (altoiți) în Hristos, să devenim 
fiii lui Dumnezeu. 


Dorul de mântuire a frământat inimile tuturor popoarelor. „După mântuire suspină lu- 
mea din toate vremile. Aspiraţia către mântuire subliniază toate frământările istoriei 
universale. Iar de la Mântuitorul încoace problema mântuirii şi dezlegarea ei evanghelică 
interesează viaţa întregii omeniri” 


Nici o religie nu a izbutit să aducă mulţumire în acest zbucium al omenirii după 
mântuire în măsura în care a făcut-o religia creştină. „Pentru noi, creştinismul singur îl 
pune pe om în situația de a-şi normaliza şi superioriza viaţa, adică de a se mântui. E 
singura religie a mântuirii reale şi veşnic valabile. El valorează ca ideal al vieții 
omeneşti, idealul prin excelenţă spiritual şi creator: mântuirea, oferind - prin Evanghelie, 
prin Mântuitorul şi prin Biserică - şi învăţătură, şi pildă, şi aşezământul pentru realizarea 
sa” [4]. 


Pentru dobândirea acestei mântuiri, era sădită în concepția vechilor religii ideea de 
curățire. Spălănile celor vechi erau pentru curățirea corpului şi învierea spiritului, dar în 
acelaşi timp reprezentau şi un simbol al celor viitoare. 


= La iudei, desele spălări şi curăţiri, de care se aminteşte în Levitic, erau orânduite 
pentru purificarea internă şi sfințenie. Acestea erau privite cu multă stricteţe, 
uneori chiar exagerat. 

= La greci era ideea că spălările curăță deopotrivă corpul şi spiritul. 

— La romani erau spălări orânduite pentru nou- născuţi, în sensul de curăţire 
rituală. 

— La indieni erau anumite ceremonii în legătură cu spălările. Se punea nume 
pruncului, era uns cu ulei şi stropit cu apă. 

=> La perşi, nou-născutul era spălat de trei ori cu urină de bou şi cu apă. 

= La musulmani se practica stropirea unor părţi ale corpului sau a corpului întreg, 
spălările fiind însoţite de rugăciuni. 

= La egipteni, preoții se îmbâiau cu apă rece de mai multe ori. 

=> La mexicani, Scufundarea în apă era însoțită şi de stranii blesteme rituale. 


Deci existenţa riturilor purificatoare o întâlnim la toate popoarele, aceasta dovedind că 
popoarele recunosc starea lor păcătoasă şi dorinţa de a se împăca cu Dumnezeu printr-un 
semn văzut: apa - simbol al curățirii şi al reînnoiri. 


În Vechiul Testament, apele creaţiunii sunt interpretate ca principiu al vieţii; apele 
diluviului - ca figurare a apei sfinte a botezului; circumcizia - ca semn al legământului 
sacru; trecerea prin Marea Roşie - ca o spălare şi scăpare de robie; apa ţâşnită din stânca 
lovită de Moise - ca apă regeneratoare, asemenea botezului; spălările iudaice - ca semne 
ale curățirii prin botez; vindecarea lui Neemia în fluviul Iordan - ca semn al curățirii ce 
avea să vină prin Mântuitorul. Deci acestea, şi altele asemenea, pot fi socotite ca 
prcînchipuiri ale Sfântului Botez. 


În afară de aceste preînchipuiri, tot în Vechiul Testament găsim profeţii privitoare la 
botez. Exemple: 


= cf. IV Regi 2, 21: „izvorul apelor drese cu sare de Elisei”; 

—> Psalmul 22, 2-3: »la apa odihnei m-a hrănit, sufletul meu l-a întors"; 

= Psalmul 50.,, Stropi-mă-vei cu isop şi mă voi curăţi, spăla-mă-vei şi mai vârtos 
decât zăpada mă voi albi”; 

= Isaia 1, 15: „Spălați-vă, curățiți-vă ”; 

—> Ezechiel 36, 25: „Și vă voi stropi cu apă curată şi vă veţi curăţi ”; 

— Zaharia 13, 1: „în vremea aceea va fi un izvor cu apă curgătoare pentru casa lui 
David şi pentru locuitorii lerusalimului ”. 


Pe această cale profetică, ajungem la botezul Sfântului Ioan. „Precum soarele înainte de 
a răsări, îşi trimite razele sale, care vin ca să lumineze lumea, şi precum puternicii zilelor 
de atunci obişnuiau a-şi anunţa sosirea prin soli trimişi mai înainte, tot aşa şi înainte de 
venirea Domnului lisus Hristos îşi face apariţia mai întâi loan Botezătorul, fiul preotului 
Zaharia şi al Elisabetei” (5). 


Sfântul loan Botezătorul şi înaintemergătorul boteza în Iordan pe cei ce-şi mărturiseau 
păcatele. Botezul lui era botez de pocăință. „A se pocăi cineva înseamnă a înţelege toată 
greutatea păcatelor comise şi a resimţi în sufletul său regrete atât de adânci, din cauza 
acestora, încât respectivul se hotărăşte a se lepăda de toate păcatele sale şi a începe o 
viaţă cu totul nouă, plăcută lui Dumnezeu” (6). 


lar deosebirea dintre botezul lui Ioan şi cel al Mântuitorului este arătată în scrierea lui 
Tertulian De baptismo (X, 11), unde zice: „Ucenicii lui lisus Hristos botezară ca slugi, 
asemenea lui loan Botezătorul şi cu acelaşi botez ca el, iar nu cu altul, că altul nu mai 
era decât cel care fu instituit mai târziu de lisus Hristos însuşi şi care nu putea fi 
administrat atunci de ucenici, pentru că slava Domnului nu se arătase încă deplin, iar 
eficacitatea botezului nu era încă aşezată prin patimă şi înviere” (7). 


loan Botezătorul boteza cu apă, spre pocăință, iar Mântuitorul cu Duh Sfânt şi cu foc. 

Și totuşi Mântuitorul Hristos a primit botezul de la Ioan, în apa Iordanului, ca să 
împlinească toată dreptatea (cf. Matei 3, 15). Cerurile s-au deschis, Duhul Sfânt S-a 
pogorât în chip de porumbel, iar Tatăl a glăsuit: .Acesta este Fiul Meu cel iubit”. Nimic 
mai măreț, nimic mai frumos! Dogma Sfintei Treimi se arată nouă. Şi cântă Biserica: „în 
Iordan botezându-Te Tu, Doamne, închinarea Treimii s-a arătat...”; iar înainte de botez: 
„Văzutu-Te-au apele şi s-au temut, lordanul s-a întors înapoi”. 


Noi suntem creştini - adică urmaşi ai Domnului Hristos, Care însuşi Dumnezeu Fiind, S- 
a botezat, ca pe noi să ne înveţe că fără botez nu vom fi vrednici de Împărăţia Cerurilor. 
Importanţa botezului stă, înainte de toate, în aceea că este instituit ca Sfântă Taină de 
către însuşi Domnul Hristos, după învierea Sa din morţi, când a zis: „Datu-Mi-s-a toată 


puterea, în cer şi pe pământ. Drept aceea, mergând, învăţaţi toate neamurile, botezându- 
le în numele Tatălui şi al Fiului şi al Sfântului Duh, învăţându-le să păzească toate câte 
v-am poruncit vouă, şi iată, Eu cu voi sunt în toate zilele, până la sfârşitul veacului" 
(Matei 28, 18-19). Şi a mai precizat: „Cel ce va crede şi se va boteza se va mântui, iar 
cel ce nu va crede se va osândi" (Mărcii 16, 16). 


Prin urmare, referindu-ne la importanţa botezului, nu putem decât să rămânem covârşiţi 
de puterea tainei, care ne sfinţeşte. Venind de la Domnul, Care „şi curgerile Iordanului 
le-a sfințit din cer, trimițând pe Duhul Sfânt”, înseamnă că botezul este uşa de 
Dumnezeu rânduită a mântuirii noastre. Nu putem decât să zicem, cutremuraţi: „Mare 
eşti Doamne şi minunate sunt lucrurile Tale!”. 


2. Necesitatea botezului 


„Fără botez nu există mântuire” - această formulă rezidă în cuvintele Mântuitorului: „De 
nu se va naşte cineva din apă şi din Duh, nu va putea să intre în împărăția lui 
Dumnezeu" (loan 3, 5). Şi tot aşa de clar: „Cel ce va crede şi se va boteza se va mântui; 
iar cel ce nu va crede se va osândi” (Marcu 16, 16). Rezulta limpede de aici necesitatea 
botezului pentru toate neamurile. 


L.a predica Sfântului Apostol Petru, s-au botezat ca la trei mii; iar Sfântul Apostol Pavel 
spune (Tit 3, 5) că „ne-a mântuit după a Lui îndurare, prin baia naşterii celei de a doua şi 
prin înnoirea Duhului Sfânt”. 


„Baia renaşterii este atât de necesară pentru starea vieţii spirituale, după cum roua este 
necesară pentru fructul care se produce din pământul uscat” şi „Din cauza stricăciunii 
naturii omeneşti prin păcat, întru Adam, botezul este necesar pentru toţi deopotrivă” [8]. 


„Nimeni nu intră în Împărăţia cerurilor altfel decât prin botez”, zice Sfântul Ambrozie. 
Deci Taina Botezului e necesară şi pentru iertarea păcatelor (pentru că păcatul originar 
se transmite de la Adam), dar mai e necesară şi pentru primirea celorlalte Taine, 
deoarece fără botez nu poţi primi nici Mirungere, nici împărtăşanie, nici pocăință, nici 
orice altă Taină. Numai ereticii şi raționaliştii tăgăduiesc necesitatea Sfântului Botez. 
Dar necesitatea botezului decurge şi din efectele acestuia, care sunt formulate în 
Mărturisirea ortodoxă astfel: „lar rodul şi folosul acestei taine uşor îl poate înţelege 
fiecine. 


VY Căci întâi, taina aceasta şterge toate păcatele, la prunci pe cel strămoşesc, iar la 
cei mari atât pe cel strămoşesc, cât şi pe cele de voie. 

V Al doilea, omul se înnoieşte şi se aşează în dreptatea aceea pe care o avea când 
era nevinovat şi fără de păcat, după cum mărturiseşte şi Apostolul zicând: «Dar 


v-aţi spălat, dar v-aţi sfințit, dar v-aţi îndreptat în numele Domnului lisus Hristos 
şi în Duhul Dumnezeului nostru ” (I Corinteni 6, 11). 


Apoi cei botezați se fac membre ale trupului lui Hristos şi se îmbracă cu Domnul nostru, 
precum zice Apostolul: «Câţi în Hristos v-aţi botezat, în Hristos v-aţi îmbrăcat (Galateni 
A 2) 


Sfântul loan Gură de Aur zice: „Botezul harului îi curăţeşte pe toţi, fie închinător la 
idoli, fie desfrânat sau adulter sau vinovat de orice alt păcat. De ar avea cineva în sine 
tot răul din lume, dacă se cufundă în apele botezului, iese din aceste dumnezeieşti ape 
mai curat ca razele soarelui. Cel ce iese din baia aceasta nu numai că e curat, ci şi sfânt 
şi drept, căci Apostolul n-a zis numai «V-aţi spălat», ci şi «V-aţi sfințit, v-aţi îndreptat». 
Botezul nu numai că ne iartă păcatele, ci ne curăţeşte şi fărădelegile. După botez suntem 
oarecum născuţi din nou, căci el ne creează şi ne formează din nou" (Pentru lumina 
catehumenilor, 3), iar Fericitul Augustin, în cuvântarea asupra Simbolului apostolic, 
zice: „Dacă cineva trece din această viaţă îndată după primirea botezului, nu-i rămâne 
nimic de ispăşit, căci 1 s-a iertat tot”. 


După botez mai rămân urmările păcatului originar: moartea, bolile, suferinţele, foamea, 
înclinarea către păcat. Dar acestea ca un simbol spre virtute, pentru că aici se vede 
voinţa celui care prin luptă vrea să se încununeze. 


Botezul este unul, pentru că şi Hristos o dată a murit. 

Necesitatea botezului ne mai arată şi efectele sociale ale acestuia. Devreme ce el este 
mijlocul de a intra în societatea creştină în numele Prea Sfintei Treimi, urmează, pentru 
societate, că noi, cei botezați, suntem fii ai aceluiaşi Tată - Dumnezeu - şi deci între noi 
suntem fraţi. Această frățietate implică egalitate şi iubire. 


În vechime, femeia nu era pe acelaşi picior de egalitate cu bărbatul: copiii erau aruncaţi 
după voie, sclavajul era legiferat. În botezul creştin, toate acestea sunt înlăturate. Copilul 
încă de la naştere este primit la Sfântul Botez, pentru că viaţa lui nu trebuie lipsită de 
harul Sfântului Duh care se dobândeşte prin botez. Botezul, dând cinste şi înălţare 
omului, insuflă respect, venerație şi dragoste - bazele de armonie ale societății. 
Popoarele botezate au adus la lumină popoarele necredincioase şi faima lor bazată pe 
principule evanghelice a strălucit în lume prin lumina supranaturală a Sfântului Botez. 


Botezul fiind necesar pentru toți, înseamnă că şi pentru copii e de trebuinţă, căci şi 
aceştia au păcatul originar de spălat în apa botezului. lar dacă ei nu pot mărturisi 
credinţa, îi au pe părinți şi naşi ca martori, datori să-i înveţe mai târziu predania 
Bisericii. Apostolii au botezat case întregi. Nu erau deci excluşi copiii. Mântuitorul a zis: 
„Lăsaţi copiii şi nu-i opriţi să vină la Mine, că a unora ca aceştia este Împărăţia 


Cerurilor" (.Matei 19, 14). Împărăţia Cerurilor se capătă prin botez; prin urmare, copiii 
trebuie şi ei botezați, chiar dacă nu au păcate personale şi nu sunt conştienţi de actul 
tainic săvârşit. Aşa au învăţat Părinţii şi Scriitorii bisericeşti. Să-l amintim numai pe 
Fericitul Augustin: „Botezul pruncilor l-a avut totdeauna Biserica şi l-a menţinut. Ea l-a 
primit din credinţa strămoşilor, ţine statornic la el, şi va ţine până la sfârşit” [9]. 


Pe lângă botezul cu apă, mai e şi botezul sângelui - adică moartea martirică pentru 
Hristos, precum şi botezul voinţei - adică dorinţa arzătoare a cuiva de a primi botezul şi 
de a se face membru al Bisericii, fără să-l fi primit formal. Primul se bazează pe 
cuvintele Mântuitorului: „... iar cine va pierde sufletul său pentru Mine şi pentru 
Evanghelie. acela îl va scăpa” (Marcu 8, 35). sau: „Fericiţi cei prigoniți pentru dreptate, 
că a lor este Împărăţia Cerurilor” (Matei 5, 10). Al doilea se bazează pe următorul citat: 
„Cel ce are poruncile Mele şi le păzeşte, acela este care Mă iubeşte” (loan 14,21). 


3. Realitatea botezului 


După ce ne-am dat seama, pe scurt, de importanţa şi necesitatea botezului, este bine să le 
încununăm pe acestea două cu corolarul realităţii botezului - aşa cum rezultă din 
scrierile Sfinţilor Părinţi şi Scriitori bisericeşti ai primelor veacuri creştine. 


Mai întâi, despre semnificaţia cuvântului (10) Botez vine de la grecescul Panmoua (Jat, 
baptismum) şi înseamnă: „cufundare, scăldare, tainică spălare cu apă”. Verbul este 
Bantu sau Bannio, cufund, scald, spăl”. În Biserică, este Sfânta Taină prin care omul 
capătă iertare de păcate şi se face membru al societăţii creştine, prin întreită cufundare în 
apă, după ritualul stabilit. 


Iată şi diversele denumiri ce i s-au dat botezului: 

1. Baie, scăldătoare (40»7P0Y., lavracum aquae) - Clement Alexandrinul, Iustin martirul, 
Sfântul loan Gură de Aur şi Tertulian. 

2. Izvor sfânt (fons sacer) - Fer. Augustin, în De civitate Dei. 

3. Apa vieţii văop rs Gofs)- Barnaba şi Iustin martirul. 

4. Taina apei (sacramentum aquae') - Tertulian. 

5. Sigiliu (*Ppens,, signum sigillium) - referindu-se la puterea pe care o imprimă în 
suflet, ca în Constituţile Apostolice şi la Tertulian. 

6. Renaştere &vauEvnois) - Iustin martirul. 

7. Lumină, luminare (985, pornea) _ Justin martirul, Clement Alexandrinul ş. a. 

8. Sfinţire &H%oH% _ sanctificatio) - Sfântul Grigorie de Nazianz. 

9. Iertarea păcatelor (remissio peccatorum) - Fericitul Augustin. 

10. Apă mântuitoare (aqua salutaris) - Ciprian. 


Sunt şi alte multe denumiri care s-au concentrat în rugăciunile de la rânduiala Sfântului 
Botez, reprezentând o fidelă mărturisire a tradiției Bisericii primare. 


lată astfel de denumiri ale botezului întâlnite în ritualul său: „Sfântă luminare”, „Baia 
naşterii celei de a doua”, „Apa binecuvântării Iordanului”, „Izvor de nestricăciune”, 
„Darul izbăviru", „Dezlegare de păcate”, „Vindecare de boli", „Dracilor pieire”, „Apa 
de puterile potrivnice neatinsă”, „Apă plină de putere îngerească”, „Apă de sfințire”, 
„lertarea păcatelor”, „Luminarea sufletelor”, „înnoirea duhului”, „Dar primirii de fu”, 
„imbrăcăminte nestricăciunii", „Izvorul vieţii” ş. a. 


ŞI acum, procedând la examinarea primelor scrieri, începem cu cea mai veche scriere 
creştinească de după cărțile Noului Testament - învăţătura celor 12 Apostoli. în cap. VII 
al acestei scrieri, citim următoarele: „în ce priveşte botezul, să botezați astfel: după ce 
aţi rânduit toate aceste lucruri, botezați cu apă vie în numele Tatălui şi al Fiului şi al 
Sfântului Duh. Dacă n-ai apă vie, botează cu caldă. Dacă n-ai nici una, nici alta, toarnă 
apă pe cap de trei ori în numele Tatălui şi al Fiului şi al Sfântului Duh. Mai înainte de 
botez, însă, să postească cel ce botează, cel ce se botează şi alții care pot. înştiinţează-l, 
de asemenea, pe cel care trebuie să se boteze, ca să postească o zi sau două mai înainte 
de a se boteza” (11). 


Sfântul Ignatie Teoforul afirmă în epistolele sale că a boteza, precum şi a servi agapele, 
nu este permis fără episcop. Aceasta evidenţiază rolul însemnat al Tainei. 

Barnaba zice: „Ne pogorâm în apă plini de păcate şi necuraţi, dar ieşim purtând în 
sufletul nostru fructul temeri şi al speranţei în lisus”. „Primim iertarea păcatelor şi 
nădăjduind întru numele I.ui, ne facem iarăşi noi, creându-ne din nou". 


Herma a pus în lumină necesitatea şi eficacitatea penitenţei înainte de botez. EI zice: 
„Pietrele, prin care sunt închipuiți oamenii care intră în Biserică, trebuie să treacă prin 
apa botezului ca să se umple de viaţă, deoarece dânşii nu pot să intre în împărăția lui 
Dumnezeu decât părăsind viaţa lor trecută, care conţine germenul morții; căci omul, 
până la a-şi apropria numele de fiu al lui Dumnezeu, a fost mort; dar îndată ce primeşte 
acest sigiliu, se leapădă de moarte şi intră în viaţă. Sigiliul acesta este apa botezului: în 
ea oamenii intră morți ŞI 1es vii”. 


Iustin martrul şi filosoful, primul apologet, spune: „Dacă cineva crede cu tărie şi este 
convins că învăţăturile şi cuvintele noastre sunt însuşi adevărul, şi se obligă să-şi 
conformeze viaţa cu el, îl învăţăm să ceară de la Dumnezeu, prin rugăciune şi ajunare, 
iertarea păcatelor sale de mai înainte, şi ajunăm şi ne rugăm şi noi împreună cu el. După 
aceea îl ducem într-un loc unde e apă şi acolo se naşte din nou ea şi noi, adică se 
cufundă în apă şi se spală în numele Părintelui tuturor, Domnul Dumnezeu, şi al 
Mântuitorului nostru lisus Hristos şi al Duhului Sfânt, căci Hristos a zis că de nu se va 


naşte omul din nou, nu va intra în împărăția lui Dumnezeu' [12]. De aici se vede că 
botezul este luminare pentru cei ce primesc învăţătura creştină, iar el se produce în baia 


în care omul s-a spălat în numele celor trei Persoane şi al cărei efect este renaşterea ( 
GvauEvvnos, ). 


lar în Apologia I, cap. LXV, 1, zice: „După ce am spălat [botezat] pe cel care s-a 
convertit, îl conducem la locul în care sunt adunaţi acei pe care noi îi vom numi fraţi 
[adică credincioşi sau botezați], făcând apoi rugăciuni fierbinţi, pentru noi, pentru cel 
luminat [botezat] şi pentru toți ceilalți de pretutindeni, pentru ca ajunşi la cunoştinţa 
adevărului, să ne arătăm şi prin fapte virtuoşi şi împlinitori a1 celor poruncite, spre a ne 
învrednici de mântuirea veşnică” [13] 


Clement Alexandrinul numeşte botezul baie, pentru că prin el ne spălăm păcatele; graţie, 
pentru că prin el ni se iartă pedepsele meritate pentru păcat; luminare, pentru că prin 
botez primim darul contemplării celor divine. 


Origen proclamă: „Botezul izbăvitor nu se poate face decât în numele Prea Sfintei 
Treimi, adică prin chemarea Tatălui şi a Fiului şi a Sfântului Duh” [14]. iar „Biserica a 
primit de la Apostoli tradiţia de a-i boteza şi pe prunci" [15]. 


Tertulian, vorbind despre apa botezului, zice: Dacă apa prin firea sa, ca materie 
întrebuințată la spălat, ne duce cu gândul la presupunerea unei curățiri ispăşitoare, cu 
atât mai vârtos va avea avea această însuşire prin autoritatea dumnezeiască, de la care a 
primit toată puterea ei” [16] şi încă: „Nu o dată, ci de trei ori ne cufundăm: care o dată în 
numele fiecăreia dintre Persoanele Sfintei Treimi” [17]. Ne mai spune că, pe baza 
tradiției bisericeşti, se cerea de la cel ce se pregătea pentru botez, înainte de cufundarea 
de trei ori, să se lepede de satana şi de slujitorii acestuia şi să dea răspunsuri la 
întrebările despre credinţa propovăduită de Hristos [18], căci „sufletul fiecărui om este 
posedat de un demon şi numai prin exorcisme poate scăpa de el” [19]. 


Ciprian expune botezul pruncilor şi botezul sângelui: „De aceea, iubitul meu frate, 
sinodul nostru a hotărât următoarele: Nu trebuie să îndepărtăm pe nimeni de la botez şi 
de la harul lui Dumnezeu, Care este bun şi îndurător cu toţi. Ceea ce trebuie să se 
păzească de către toţi este după mine, mai ales grija faţă de cei de curând născuţi, care 
merită deosebita noastră atenţie şi bunăvoința Dumnezeului nostru” [20]; şi mai departe: 
„Să se ştie că acei catehumeni care se supun muceniciei nu sunt lipsiţi de botez, căci 
sunt botezați cu botezul cel mai mare şi cel mai glorios, cu botezul sângelui, despre care 
a vorbit Mântuitorul însuşi atunci când a zis că El are să se boteze cu un alt botez (Matei 
20, 22). Şi iarăşi Domnul ne încredinţează, în Evanghelia Sa, că cei ce au fost botezați 
din propriul lor sânge, şi s-au sfârşit prin suferinţe, ajung la desăvârşire şi primesc harul 
făgăduinţei divine" [21]. 


Din oglindirea Tainei dumnezeieşti a Sfântului Botez în scrierile Părinților şi autorilor 
bisericeşti din primele trei veacuri, observăm în treacăt următoarele: 

1. Că botezul - instituit de Mântuitorul, practicat de Apostoli şi de urmaşii lor - s-a făcut 
dintotdeauna în numele Sfintei Treimi. 

2. Că se făcea de către episcopi şi presbiteri, prin cufundare în apă curgătoare, spre 
iertarea păcatelor şi renaştere spirituală. 

3. Că botezul se oficia şi pruncilor, iar pentru cei mari se cerea o pregătire, lepădare de 
satana şi dorinţa de unire cu Hristos. De asemenea, a fost socotit botez şi botezul 
sângelui. 

4. Că mântuirea veşnică are ca uşă de intrare botezul. 


Lămuriri asupra botezului mai găsim şi în Constituţiile Sfinților Apostoli [22] - care sunt 
„oglinda Bisericii de la mijlocul secolului al II-lea până la mijlocul celui de al IV-lea”. 
Cartea II, cap. 7, vorbeşte „despre însuşirile acelora ce voiesc să primească Sfântul 
Botez: ei nu trebuie să mai păcătuiască"; cap. 17 - despre semnificaţia ceremoniilor de la 
botez; cap. 18 - despre purtarea celui botezat. Cartea VI, cap. 15 - botezul să se 
săvârşească numai o dată, însă nicidecum de către un eretic. Cartea VII, cap. 22 - 
botezul trebuie săvârşit după porunca Domnului; cap. 40 - despre curăţenia lăuntrică a 
catehumenilor; cap. 41 - cel ce vine la botez îl abjură pe satan, se consacră lui Hristos şi 
pronunţă Simbolul Credinței; cap. 48 - despre sfinţirea apei de la botez. Cartea VIII, 8 - 
despre cei ce sunt de botezat; cap. 32 - deosebite canoane ale Apostolului Pavel cu 
privire la cei ce vin la botez, care trebuie primiți şi care nu. 


Aceste capitole, numai înşirate aici, prezintă un real folos pentru cine s-ar osteni să le 
citească, deoarece reprezintă punctul de vedere al Bisericii primare. 


De asemenea, dacă am cerceta şi Canoanele Sfinților Apostoli - scrise pe la finele 
secolului al III-lea - am vedea că în ele stă scris: 

Canonul 46 - „Episcopul sau presbiterul, de va admite botezul sau jertfa ereticilor, 
dispunem să se caterisească”. 

Can. 47 - „Episcopul sau presbiterul, de va boteza din nou pe cel ce are botez adevărat, 
ori de nu va boteza pe cel spurcat de către necinstitorii lui Dumnezeu, să se caterisească 
- ca unul ce-şi bate joc de Crucea şi de moartea Domnului...” 

Can. 49 - „Dacă vreun episcop sau presbiter nu ar boteza după porunca Domnului, adică 
în Tatăl, în Fiul şi în Duhul Sfânt, ci în trei fără de început, nu în trei Fii, sau în trei 
Mângâietori, să se afuriască”. 

Can. 50 - „Dacă vreun episcop sau presbiter nu va săvârşi trei afundări ale acestei Taine, 
ci o singură afundare, care se face întru moartea Domnului, să se caterisească. Fiindcă 
nu a zis Domnul botezați întru moartea Mea. ci: Mergând, învăţaţi toate neamurile, 
botezăndu-le în numele Tatălui şi al Fiului şi al Sfântului Duh (Matei 28, 19)”. 


Astfel e mărturisită realitatea botezului în primele trei veacuri creştine, adică la obârşiile 
Tradiţiei bisericeşti. 


II. Sfântul Vasile cel mare 


Să păşim puţin mai departe, în veacul de aur al literaturii creştine, care ne interesează în 
chip deosebit, întrucât avem de cercetat o scriere despre botez a unui mare dascăl şi 
ierarh de atunci: Sfântul Vasile cel mare, arhiepiscopul Cezareei Capadochiei. 


În acea vreme, Dumnezeu a împodobit Biserica Sa cu sfinţi oratori şi scriitori fără 
număr. N-avem decât să ne gândim la atletul Ortodoxiei din Egipt, Sfântul Atanasie; la 
episcopul catehet al Ierusalimului, Sfântul Chiril; la teologul creştinătăţii, Sfântul 
Grigore de Nazianz; la cel mai mare exeget şi orator, Sfântul loan Gură de Aur; la 
oratorul Siriei şi lupătorul contra ereziilor, Sfântul Efrem; la filosoful Capadochiei, 
Sfântul Grigore de Nyssa; la fondatorul vieţii monahale şi neîntrecutul filantrop, Sfântul 
Vasile cel mare; la fericiţi Ieronim şi Augustin, sau la luminaţii împărați Constantin şi 
Teodosie. 


Dintre iluştrii ierarhii din veacul al IV-lea, care au strălucit cu îndoita lumină a geniului 
ŞI a sfinţeniei, poate numai Sfântul loan Gură de Aur a mai fost atât de admirat de către 
contemporani şi lăudat de către posteritate ca Sfântul Vasile cel mare. 


1. Viaţa Sfântului Vasile cel mare 


S-a născut la finele anului 329 în Cezareea Capadochiei, dintr-o familie bogată şi 
profund creştină. Tatăl său - purtând tot numele de Vasile - era retor şi avocat, iar mama 
sa, Emilia, era o femeie plină de virtuţi, căreia 1 se spunea „hrănitoarea săracilor”. Aceşti 
părinţi au avut zece copii. Dintre aceştia, trei au devenit episcopi: Sfântul Vasile, Sfântul 
Grigore de Nyssa şi Petru de Sebasta. Sora lor, Macrina, a întemeiat mănăstire de 
călugăriţe la Anesi, iar fratele lor, Naucraţiu, a fost pustnic şi mare făcător de minuni. 
Bunicul său după mamă fusese martir; iar bunica sa după tată, anume Macrina (numită şi 
„Macrina cea bătrână”, spre a o deosebi de ilustra ei nepoată pomenită mai sus), care i-a 
dat învăţătură pe când era copil, fusese ucenica Sfântului Grigore Taumaturgul în Pont. 


Primii ani de studiu îi făcu în Cezareea şi Neocezareea Pontului. Tatăl său 1-a fost dascăl 
de retorică. Apoi a mers la Constantinopol, unde a studiat cu sofistul Libanus. Vasile şi- 
a împodobit mintea şi sufletul cu alese învăţaturi, dovedindu-şi înaintea dascălilor şi a 
tovarăşilor ascuţimea cugetului şi puterea de muncă. De aici merse să studieze la Atena, 
focarul civilizaţiei, unde întâlni îl pe Grigorie de Nazianz, cu care legă o sfântă prietenie. 
Ei n-aveau decât o locuinţă, o masă, o voinţă şi o ardoare deopotrivă pentru virtute. Nu 
cunoşteau decât două drumuri: unul principal - al Sfintei Biserici, pentru a primi acolo 


învăţăturile dascălilor; celălalt secundar - al şcolilor, unde primeau învăţătura unor 
sofişti renumiți, precum armeanul Proheresius şi bitisianul Himerius. 


Vasile părăsi Atena, venind în patria sa, unde profesă retorica şi primi botezul la 28 de 
ani, de la episcopul Dianeos; se lepădă de lume, îşi vându averile, vizită pe pustnici, fu 
făcut lector, se retrase pe țărmurile Irisului. 


Retras din lume, compuse, împreună cu Grigorie de Nazianz, o scriere cu numele de 
Filocalia - adică o culegere de pasaje din scrierile lui Origen. El organiză viaţa 
călugărilor după regimul chinovitic al Sfântului Pahomie. Ocupaţia călugărilor consta în 
lucru manual, rugăciune şi studiu. Pentru ei făcu Regulile (cele mari şi cele mici). 


Cu Vasile al Amoirei a luptat contra Eunomienilor, iar la 364 a fost sfințit preot de către 
Episcopul Eusebiu al Cezareei, cu care neînţelegându-se, a trebuit să-l părăsească 
pentru câţiva ani. Dar Eusebiu îl rechemă şi găsi în el un înţelept sfătuitor, pentru a face 
faţă împăratului arian Valens. Îi lăsă cea mai mare parte a administraţiei eparhiei sale. 


Întâmplându-se o foamete mare, Vasile împărţi averile sale şi-i ajută pe cei lipsiţi. 


În 370, cu mare greutate, este ales Episcop al Cezareei Capadochiei - în locul lui 
Eusebiu. 


În scurta durată a episcopatului său SfântulVasile a desfăşurat o rodnică activitate: a 
dezvoltat organizaţia monahismului, a făcut aşezăminte de binefacere, a luptat contra 
ereziei, a biruit în cuvânt pe prefectul Modestus şi pe Valens (care a vrut să-i micşoreze 
eparhia), l-a sfințit fratele său Grigorie ca Episcop de Nyssa, iar pe Grigorie de Nazianz 
ca Episcop de Sasima. 


A murit la 1 februarie 379. 


2. Scrierile Sfântului Vasile cel mare 
A. Scrieri exegetice: 
a) 9 omilii asupra Hexaimeronului; 
b) omilii asupra a 13 Psalmi biblici; 
c) comentariul la primele 16 capitole din Isaia; 
d) o culegere de 24 discursuri, panegirice şi omilii; 
e) alte omilii atribuite; 


B. Scrieri ascetice: 
a) trei discursuri ascetice; 
b) despre judecata lui Dumnezeu şi despre credinţă; 


c) precepte de morală - 80 (Etica sau Morala); 
d) Regulile mari - 55 (dezvoltate); 
e) Regulile mici - 312 (prescurtate); 


C. Scrieri dogmatice: 
a) combaterea Apologiei nelegiuitului Eunomie; 
b) Despre Sfântul Duh; 


D. Corespondenţă (365 sau 366 de epistole); 
E. Sfânta Liturghie care-i poartă numele. 


Urmărind aceste scrieri ale Sfântului Vasile cel mare, găsesc de cuviinţă să redau un 
pasaj din cuvântarea a 20-a a Sfântului Grigorie de Nazianz, care vorbeşte astfel despre 
ele: “Când citesc Hexaimeronul său, îmi pare că sunt mai aproape de Creatorul 
universului şi că pătrund în toate misterele creaţiunii. Când citesc cărțile pe care le-a 
compus pentru combaterea ereticilor, îmi închipui că văd focul care mistuie Sodoma şi 
care preface in cenuşă aceste limbi scelerate şi nelegiuite, sau că văd Turnul Babel care 
fiind rău construit, se prăbuşeşte într-o clipă. Când meditez asupra a ceea ce a scris cu 
privire la Sfântul Duh mă simt pe deplin încredinţat de dumnezeirea Sa. Şi întemeiat pe 
demonstrațiile pe care face, vestesc cu siguranţă şi celorlalți acest adevăr. Operele 
compuse pentru oamenii ale căror cunoştinţe sunt mai mărginite au o mare însemnătate 
pentru cuvintele simple. Panegiricele sale întru lauda martirilor mă fac a dispreţui 
propriul trup. Ele îmi inspiră curaj şi mă fac să doresc a fi încercat şi în asemenea lupte. 
Cuvântările sale morale reprezintă tot atâtea frumoase reguli de viaţă, fiindu-mi de un 
mare ajutor pentru a-mi curăţi trupul şi sufletul şi pentru a deveni un templu demn de 
Dumnezeu, sau mai bine zis un instrument al laudelor Sale făcându-mă să cunosc 
mărirea şi puterea Sa”. 


3. Caracterul Sfântului Vasile cel mare 


Pe drept a fost numit „cel mare" pentru inteligenţa, cuvântul şi caracterul său. Trăsătura 
dominantă a caracterului său pare a fi o armonioasă plinătate a darurilor celor mai 
felurite. Biserica a avut puţini oameni aşa de desăvârşiţi şi echilibraţi ca el. A fost 
totodată om de doctrină, a cărui cugetare precisă călăuzeşte o generaţie şi om de acţiune 
cu caracter tare, ştiind ce vrea şi găsind cu hotărâre mijloacele necesare pentru realizare. 


Este un păstrător al credinţei tradiționale şi un iubitor clin copilărie al culturii clasice. E 
filosof când trebuie să combată o greşeală, e oratorul care rămâne în contact cu oamenii, 
ştie să le vorbească şi să-i conducă. Acest ansamblu de calități strălucitoare şi temeinice 
i-a îngăduit Sfântului Vasile să exercite în scurtă vreme o înrâurire covârşitoare. A fost 


un creştin deplin prin gândire şi atitudine, iar din punct de vedere literar pare a fi cel mai 
clasic dintre Părinţii greci. 


Pentru a ne da seama de autoritatea personalităţii sale, n-avem decât să ne gândim cât de 
dârz 1-a răspuns prefectului Modest: Vrei averile mele ? Ia-le! Pe mine nu mă vei sărăci, 
iar pe tine nu te vor îmbogăţi. Zdrenţele de pe mine şi ceasloavele mele chibzuiesc că 
nu-ți fac chibzuinţă. De izgonire nu mă tem că tot pământul e al lui Dumnezeu. De 
caznele la care vei fi vrând să mă pui, nici o grijă nu port, ci mai vârtos ți-oi mulţumi, 
căci astfel mă vei trimite mai degrabă la Dumnezeu. 


Modest, cuprins de grea furie, i-a zis: Nimeni nu mi-a vorbit vreodată cu atâta în- 
drăzneală! 


Atunci, Sfântul Vasile n-a pregetat să-i răspundă: Pentru că nu ţi s-a întâmplat să 
vorbeşti cu un episcop. Intru toate noi ne purtăm cu smerenie şi blândeţe, dar când 
cineva ar vrea să ia de la noi pe Dumnezeu si dreptatea Lui, o, atunci nu ne temem de 
nimeni!”. 


Și pentru a lămuri pe scurt câtă valoare a avut pentru lumea creştină, reproducem aici 
frumoasa peroraţie din cuvântarea Sfântului Grigore de Nazianz la comemorarea morţii 
Sfântului Vasile: „Veniţi acum, o, voi toţi, preoţi şi leviţi, odinioară credincioşii lui 
tovarăşi, şi voi toţi, oricine veţi fi, cetăţeni şi străini, uniţi-vă cu mine pentru a-i aduce 
cuvenite laude: fiecare dintre voi să mărturisească tot ce cunoaşte din virtuțile sale. Epis- 
copi, lăudați-l pe legislatorul vostru! Turmă, laudă-l pe păstorul tău! Oratori, lăudaţi-l 
pe dascălul vostru ! Fecioare, lăudaţi-l pe purtătorul vostru în odaia Mirelui! Femei, 
lăudaţi-l pe călăuzitorul vostru! Pustnici, lăudați-l pe cel ce vă dădea aripi! Cuvioşi, 
lăudaţi-l pe judecătorul vostru! Suflete simple, lăudaţi-l pe piosul vostru învăţător! 
Ostenitori ai ştiinţei, lăudați-l pe cel ce era luminător cercetărilor voastre! Fericiţi ai 
veacului, lăudaţi-l pe cel ce punea frâu patimilor voastre! Oameni nenorociți, lăudaţi-l 
pe cel la care aflaţi îngerească mângâiere! Bătrâni, lăudaţi-l pe sprijinitorul vostru! 
Tineri, lăudaţi-l pe cel ce vă descoperea tainele vieţii! Săraci, lăudați pe providenţa 
voastră! Bogaţi, lăudaţi-l pe chivernisitorul milosteniei voastre! Lăudaţi-l, văduve şi 
orfani, pe ocrotitorul şi părintele vostru; bieţi străini sau cetăţeni - pe fratele vostru; voi, 
cei ce vă bucuraţi de sănătate, pe prietenul care veghea să n-o pierdeţi; toţi, în fine, pe 
acela care s-a făcut tuturor toate, ca pe toți să vă câştige lui Hristos!”. 


Și dacă Sfântul Vasile e primul orator pe care a contat biserica, înseamnă că e primul 
care vorbeşte, în tot timpul şi înaintea oricărui om, un limbaj pe cât de firesc, pe atât de 
plin de ştiinţă, a cărui eleganţă nu-i diminuează nici simplitatea, nici puterea, şi dacă 
spiritul şi inima, activitatea şi autoritatea i-au fost cu totul regeşti, după cum îl arată şi 
numele “basileu“, adică împărați, înseamnă câ acest Părinte bisericesc a fost în drept să 


dea şi cele mai puternice învățături, în omilule sale, cu privire la dogmele credinţei 
ortodoxe, inclusiv cu privire la Sfântul Botez. Este de regretat că instrucțiunile adresate 
de Sfântul Vasile catehumenilor din Cezareea nu ne-au fost conservate. Alături de 
Catehezele lui Chiril, ele ar adăuga prețioase învăţăminte la cele pe care ni le-au 
transmis Sfinţii Părinți ai Bisericii din acea vreme, privitoare la administrarea botezului, 
şi ar completa opera sa Despre Sfântul Duh. 


III. Cărţile despre Botez 


Cele două cărți Despre Botez care se găsesc în colecția operelor sale, dar care sunt 
trecute la addenda, se pare că le-a scris un discipol al său sub dictare. În lipsa 
cuvântărilor pierdute, ele împlinesc un mare gol şi întrucât sunt în tonul învățăturii 
Sfântului Vasile şi al Bisericii, prezintă o mare valoare pentru toate timpurile. 


Cele trei trepte ale catehumenatului - auditorii, asistenții şi aleşii - luară o mare 
dezvoltare în secolul al IV-lea. Exista un învățământ tradițional pentru disciplina 
secretului, pentru că în instrucțiunile date catehumenilor nu se spuneau toate 
învăţăturile. Sfântul Vasile îi îndemna pe cei din Cezareea să nu se depărteze de botez, 
nici să nu-l amâne, căci fără el sunt ca şi morţi. 


Traducerea pe care o prezint în continuare este cuprinsă în colecția Migne, P. G., vol. 
XXXI (1513- 1628). Voi rezuma aici aceste cărți, pentru a avea, din capul locului, o idee 
clară despre cuprinsul traducerii. 


Cartea întâi (1513-1580) cuprinde trei cuvântări sau capitole împărțite pe paragrafe, 
după cum urmează: 

I,]. Trebuie mai întâi să înveți de la Domnul şi pe urmă să te învredniceşti de Sfântul 
Botez. Tema acestei cuvântări este învăţătura botezului după Evanghelia Domnului. 

1,2. Ucenic al Domnului este acela care îşi ia crucea şi-l urmează. Ceea ce-i opreşte pe 
mulți să fie ucenici este păcatul. 

1,3. Hristos ne-a eliberat de blestemul păcatului deci suntem datori să urmăm Lui, ca să 
ne învrednicim a ne numi ucenici adevăraţi. 

I. 4. Domnul ne cheamă la cină. Să nu întârziem din cauza grijilor vieţii - precum cei din 
pilda celor chemaţi! 

1.5. Ca să venim la har, trebuie să ne eliberăm de sub tirania diavolului. Ca ucenici, 
suntem datori să învăţăm despre creația lumii, întrupare, învoirea morţilor, a doua 
venire, înfricoşata judecată, răsplata cea dreaptă. 

II. 1. Cum se botează cineva cu botezul cel adevărat în Evanghelia Domnului nostru 
lisus Hristos. Neavând aici cetate stătătoare, omenirea tinteşte spre cer: acolo este 
dreptatea deplină şi mântuirea veşnică. 


II. 2. Cine caută desăvârşirea trebuie să fie lipsit de orice meteahnă. În Împărăţia 
Cerurilor pot intra: cei săraci cu duhul; cei prigoniţi pentru dreptate; cei care prisosesc în 
dreptate mai mult decât fariseii, cei care o privesc cu nevinovăția unui copil; cei care 
sunt născuţi de sus. 

II. 3. Fericiţi sunt cei care împlinesc toată legea şi se arată în toate vrednici slujitori ai lui 
Hristos. 

II. 4. Deosebirea dintre botezul lui Moise şi cel al lui Ioan este ca între Hristos şi 
Templu. Ceea ce era glorios odinioară, acum nu mai străluceşte. loan Botezătorul, 
vorbind despre Mântuitorul, spune: „Acela trebuie să crească, iar eu să mă micşorez”. 

II. 5. „Ca soarele între stele străluceşte botezul Domnului faţă de cel al lui loan. Botezul 
Domnului este mai presus de toată mintea, slavă mai înaltă decât orice dorinţă şi 
rugăciune omenească, asemenea soarelui care întrece toate celelalte stele”. 

II. 6. Cuvintele de trimitere: „Mergând, învăţaţi toate neamurile, botezându-le..." - au 
semnificaţia lor, care se înţelege prin rugăciunea de obşte. 

II. 7. Despre îndreptarea din nou. Nimeni nu e curat de păcat, chiar de ar fi o zi viaţa lui. 
Hristos ne-a chemat din nou la acea slavă dintâi a chipului lui Dumnezeu, pentru că ne-a 
răscumpărat prin scump sângele Său. 

II. 8. Prin har ne-am botezat şi ne-am îmbrăcat cu Hristos. Să murim păcatului şi să fim 
fii ai lui Dumnezeu prin har! 

II. 9. Cel ce a cunoscut voia Domnului şi n-a făcut-o, acela se va bate mult. Să luptăm, 
deci, ca să nu pierdem un astfel de dar. 

II. 10. Prin botezul cu foc înţelegem luminarea conştiinţei noastre: după cum un fier 
înroşit în para focului nu-l mai cunoşti că e fier, aşa şi noi, după primirea botezului, să 
urâm şi să blestemăm păcatul, înnoindu-ne după chipul Creatorului. 

II. 11. Aprinzându-ni-se sufletul de credinţă şi ascultare, moartea nu va mai avea putere. 
Păcatele noastre se vor face albe ca zăpada - dacă vom umbla ca fii ai lumini. Să facem 
binele nu numai prietenilor, ci şi duşmanilor noştri! 

II. 12. Trebuie nu numai să ne răstignim legii, ci să şi murim legii. Toate gunoaie să le 
socotim, pentru a-L urma netulburaţi pe Hristos. 

II. 13. Să ne desfacem de lege - care omoară; să trăim după cuvintele Domnului - care 
sunt duh şi viaţă ! Moartea se cade să o privim ca şi sădirea seminţelor care mor şi răsar. 
Când va veni Fiul Omului, noi, cei vii, îl vom întâmpina în văzduh şi apoi pururea cu 
Domnul vom fi. 

11. 14. Cine se botează în Hristos, se botează în moartea Lui şi înviază cu EI, 
desfăcându-se de omul cel vechi. Om vechi este numit acela care face iarăşi şi iarăşi 
mulțime de păcate. 

11. 15. După cum cel răstignit părăseşte pe cei cu care a trăit, tot aşa cel botezat se 
desface de lucrurile de mai înainte, strămutându-şi mintea la cer. Acolo e cetăţenia lui, 
prin înnoirea sufletului. Apa este asemănarea crucii, a morţii, a înmormântării şi a 
învierii din morți. 

II. 16. Murind păcatului, să nu ne mai întoarcem la el, ci nesmintit să păzim poruncile! 


II. 17. lubirii lui Hristos se cuvine să-i răspundem cu trăirea după exemplul vieţii Lui. 

II. 18. Desfăcuţi de lege, să ne ferim de orice pată a sufletului şi a trupului! 

II. 19. Pedepsiţi sunt cei ce vor să-şi arate dreptatea şi înţelepciunea lor omenească. 

II. 20. De ce se botează în numele Tatălui, şi al Fiului, şi al Sfântului Duh? Pentru ca să 
învăţăm dogma evlaviei şi să renaştem în duh. 

II. 21. Pentru ca să umblăm pe căile duhului, schimbând locurile şi obiceiurile omului 
vechi. 

11. 22. În Hristos una suntem, pentru că EI ne-a împăcat cu Dumnezeu. Nu e iudeu, nici 
elin... 

II. 23. Ca o scândură neşlefuită care este pregătită pentru o ramă regească, aşa e şi cel ce 
prin botez se pregăteşte a trăi cu Hristos. 

II. 24. Ca Fii ai Tatălui, să rămânem în El prin credinţă şi iubire, prin păzirea poruncilor! 
II. 25. Să îngrijim de suflet nu cu iubire fățarnică şi din interes, căci unele ca acestea 
întristează Duhul Sfânt. 

II. 26. Suntem datori ca înainte de botez să ne pregătim a ne lepăda de păcat. 

II. 27. Trăind în Duhul, ne botezăm în numele Fiului; îmbrăcaţi în Fiul, devenim noi 
înşine fu ai lui Dumnezeu, adică ne botezăm în numele Tatălui. Cugetând cele de mai 
sus, drepţii vor străluci ca soarele. 

III. 1. Noul botezat să crească în duh prin participarea la Sfintele Taine. Adică: întâi să 
înveţe, apoi să se boteze, iar pe urmă să se facă părtaş acestora. lată etapele 
catehumenatului în chip pedagogic. 

III. 2. Hristos a instituit Taina Euharistiei. Când mâncăm şi bem să ne aducem aminte 
totdeauna de Cel ce pentru noi a murit şi a înviat! 

III. 3. Cel ce mănâncă şi bea cu nevrednicie, acela este osândit. Pentru a scăpa de 
osândă, trebuie să moară păcatului şi lumi şi să vieze lui Hristos. 


Cartea a doua (1580-1628), spre deosebire de prima, e formată din întrebări şi răspunsuri 
(în număr de 13). Ideile pe care le dezvoltă fac parte tot din învăţătura botezului. Ele nu 
numai că nu con-trafac ceva din Sfânta Scriptură şi Sfânta Tradiţie, dar chiar numai pe 
ele se întemeiază. lată-le rezumate: 

1. Dacă cel botezat cu botezul Evangheliei Domnului este dator să moară păcatului şi să 
vieze lui Hristos. 

2. Dacă poate cineva pervertit, necurat şi întinat să slujească cele sfinte. 

3. Dacă poate cineva întinat trupeşte şi sufleteşte să se împărtăşească. 

4. Ce atitudine să ia cineva, dacă 1 se pare vreo contradicție în cuvintele Domnului? 

5. Dacă neascultarea de un cuvânt - care n-are ameninţare - este vrednică de osândă şi de 
moarte. 

6. În ce stă neascultarea: în fapta celor potrivnici sau a celor ce tac? 

7. E bine să 1 se facă păcătosului dreptate ca şi celorlalți credincioşi ? 

8. E primită înaintea lui Dumnezeu fapta care nu e conformă poruncii Domnului ? 

9. Poţi să ai tovărăşie cu cei nelegiuiţi şi cu faptele întunericului ? 


10. E primejdios întotdeauna să aduci sminteală ? 

11. E primejdios să se împotrivească cineva poruncilor sau să nu lase pe altul să le 
împlinească sau să tolereze cele neîngăduite ? 

12. E dator cineva să poarte de grijă de tot sau numai de cei încredinţaţi ? 

13. Se cade să suferim orice ispită primejdioasă pentru ascultarea de Domnul şi pentru 
grija celor încredinţaţi ? 


Cartea a doua stă în strânsă legătură cu prima şi o completează. Valoarea amândurora 
este nepreţuită, pentru că vin să ne arate învăţătura secolului al IV-lea despre Sfântul 
Botez, întemeiată pe autoritatea unui mare Părinte bisericesc. 


Pr. Dumitru V. Georgescu 

Două cărţi despre Botez ale celui între Sfinţi părintelui nostru Vasile cel mare, 
arhiepiscopului Cezareei Capadociei 


Cartea întâi 


Cuvântarea 1 - Că trebuie mai întâi să înveţi de la Domnul şi numai apoi să te 
învredniceşti Sfântului Botez 


1. Domnul nostru lisus Hristos, Fiul Unul Născut al Dumnezeului Celui Viu, după 
învierea Sa din morți, primind făgăduinţa lui Dumnezeu-Tatăl, când zice prin David 
proorocul: „Fiul Meu eşti Tu, Eu astăzi Te-am născut. Cere de la Mine şi-Ţi voi da Ție 
neamurile spre moştenire şi marginile pământului, stăpânirea Ta" (Ps. 2, 7-8), i-a luat la 
EI pe ucenici, le-a arătat lor puterea dată Lui de la Tatăl şi Le-a zis: „Datu-Mi-s-a Mie 
toată puterea în cer şi pre pământ", apoi 1-a trimis pe ei, poruncindu-le: Mergând, 
învăţaţi toate neamurile, botezându-le în numele Tatălui şi al Fiului şi al Sfântului Duh, 
învăţându-le să păzească toate câte v-am poruncit vouă..." (Mt. 28. 18-20). Deci, 
poruncind Domnul mai întâi: „învăţaţi toate neamurile", iar apoi adăugând: „botezându- 
le..." şi celelalte, voi, trecând sub tăcere porunca dintâi, ne-aţi cerut părerea noastră 
despre cea de-a doua. Însă noi am fi socotiți potrivnici poruncii Apostolului, dacă nu am 
răspunde îndată zicând: „Să fiţi gata totdeauna să răspundeţi oricui vă cere socoteală 
despre nădejdea voastră” (I Ptr. 3, 15). 


Vom înfățişa, deci, învăţătura botezului după Evanghelia Domnului, urmând mai cu 
seamă fericitului loan. Vom aminti cele multe zise despre el în scrierile de Dumnezeu 
insuflate. 


Însă, neapărat, trebuie prezentate astfel - păstrând ordinea cea de la Domnul statornicită 
- încât mai întâi sâ învăţaţi să cunoaşteţi puterea lui; apoi, primind învăţătura despre 
strălucirea botezului, să înaintați întru desăvârşire, deprinzându- vă să păziţi toate câte a 
poruncit Domnul ucenicilor Săi aleşi, după cum este scris. 


Aşadar, mai întâi am auzit zicându-se: „învăţaţi!”. Pe urmă, însă e de trebuință să 
amintim despre cele ce au fost zise cu privire la această poruncă dintâi, urmând 
învăţătura bineplăcută a lui Dumnezeu. lar după acestea, păzind nesmintit ordinea 
cuvenită, spre a împlini voia lui Dumnezeu, să nu cădem din nou. 


Căci Domnul ne face cunoscut şi ne lămureşte: ca astfel „sâ vă adunaţi comori în cer” 
(Mt. 6, 20). Iar astfel de vorbe, spuse în chip simplu aici, se lămuresc în alt loc, unde 
zice: „Vindeţi averile voastre şi daţi milostenie; faceți-vă pungi care nu se învechesc, 
comoară neîmpuţinată în ceruri...” (I.c. 12, 33), şi multe altele de acest fel. 


2. Prin urmare, ucenic înseamnă să înveţi de la însuşi Domnul tot ce te apropie de 
Dumnezeu. Să-l urmăm Lui, adică să-l ascultăm cuvintele. Să credem în EI şi să ne 
încredințăm Lui, ca Domnului şi împăratului nostru, doctor şi dascăl al Adevărului, spre 
nădejdea vieții veşnice. Şi să rămânem întru acestea, după cum este scris: «Deci zicea 
lisus către iudeii care crezuseră în El: Dacă veţi rămâne în cuvântul Meu, sunteţi cu 
adevărat ucenici ai Mei; şi veţi cunoaşte adevărul, iar adevărul vă va face liberi” (In. 8, 
31-32). 


Fără îndoială, se înţelege aici libertatea sufletului, care ne slobozeşte de sub tirania 
diavolului şi fie scapă din robia păcatelor. Căci zice: „Oricine săvârşeşte păcatul este rob 
păcatului” (In. 8, .34) şi stă sub judecata morţii, după cum ne-a încredinţat Apostolul 
Pavel zicând: „Căci pe EI, Care n-a cunoscut păcatul, L-a făcut păcat pentru noi, ca să 
dobândim, întru EI, dreptatea lui Dumnezeu” (II Cor. 5, 21). Şi iarăşi: „Căci precum prin 
neascultarea unui om s-au făcut păcătoşi cei mulţi, tot aşa prin ascultarea unuia se vor 
face drepți cei mulți” (Rom. 5, 19). 


Cel care se încrede Domnului şi se apropie de El cu vrednicie, urmând dreapta 
învăţătură, acela trebuie mai întâi să se depărteze de orice păcat apoi să se despartă de 
tot ce-ar putea să-l abată de la ascultarea datorată lui Dumnezeu, chiar dacă din felurite 
cauze, acele lucruri i s-ar putea părea drepte. Pentru că cine face păcatul, sau se lasă 
prins în mrejele acestei vieţi, e cu neputinţă să slujească aşa cum se cuvine, deoarece nu- 
1 vrednic să fie ucenic al Celui ce i-a zis tânărului: „Vino şi urmează-Mi” (Mt. 19, 21), 
după ce-i poruncise mai întâi să-şi vândă averile şi să le dea săracilor. Dar nu i-a 
poruncit acest lucru până ce acela nu-l mărturisise: „Toate acestea le-am păzit din 
copilăria mea” (Mt. 19, 20). Căci încă nu luase iertarea păcatelor şi curățire prin sângele 
Domnului lisus Hristos. 


Slujind diavolului, stăpânit de cel care-l năimea păcatului, nu mai putea să slujească 
Domnului, Celui ce ne-a dat învăţătura neabătută, când a zis: „Oricine săvârşeşte păcatul 
este rob păcatului. Iar robul nu rămâne în casă în veac” (In. 8, 34-35). Mărturiseşte 
despre aceasta şi Pavel, care vorbea în Hristos, scriind: „Căci atunci, când eraţi robi ai 
păcatului, eraţi hberi faţă de dreptate" (Rom. 6, 24). Şi, din nou, zice Domnul: „Nimeni 
nu poate să slujească la doi domni...” (Mt. 6, 24) şi celelalte. 


Și a căutat prin acestea să înveţe cu folos, în multe chipuri, că nicidecum cei care se 
îngrijesc să se ridice numai în cele trebuitoare vieţii nu pot să-l slujească lui Dumnezeu, 
nefiind vrednici să-i fie ucenici. De care şi Apostolul zice mai departe: „„...căci ce 
însoţire are dreptatea cu fărădelegea? Sau ce împărtăşire are lumina cu întunericul? Şi ce 
învoire este între Hristos şi Veliar, sau ce parte are un credincios cu un necredincios ? Şi 
ce înţelegere este între templul lui Dumnezeu şi idoli?” (II Cor. 6, 14-16). 


Și iarăşi, cu toată hotărârea: „Căci trupul pofteşte împotriva duhului, iar duhul împotriva 
trupului; acestea se împotrivesc unul altuia, ca să nu faceţi cele ce aţi voi” (Gal. 5, 17). 
Dar ar fi şi mai ruşinos pentru noi, care predăm învăţătura, să nu ne amintim când zice: 
„Căci ştim că legea este duhovnicească; dar eu sunt trupesc, vândut sub păcat. Pentru că 
ceea ce fac nu ştiu; căci nu săvârşesc ceea ce voiesc, ci fac ceea ce urăsc. lar dacă fac 
ceea ce nu voiesc, recunosc că legea este bună. Dar acum nu eu fac acestea, ci păcatul 
care locuieşte în mine” (Rom. 7, 14-17). 


Și că aşa stau lucrurile - că nu poate cel stăpânit de păcat să slujească Domnului şi că nu 
este îndreptare decât în Cel ce ne-a făcut pe noi slobozi, prin răscumpărare din tirania 
aceea - ne arată lămurit când spune: „Om nenorocit ce sunt! Cine mă va izbăvi de trupul 
morţii acesteia ? Mulţumesc lui Dumnezeu, prin lisus Hristos, Domnul nostru" (Rom. 7, 
24-25). 


3. Și prin cuvintele acestea - care şi în alt loc sunt spuse - înfăţişează desluşit marea 
iubire de oameni şi harul lui Dumnezeu venit prin întruparea Domnului nostru lisus 
Hristos, zicând: „Căci precum prin neascultarea unui om s-au făcut păcătoşi cei mulți, 
tot aşa prin ascultarea unuia se vor face drepți cei mulți (Rom. 5, 19). Şi în alt loc, cu 
privire la prea minunata iubire de oameni a lui Dumnezeu în Hristos, zice: „Căci pe EI, 
Care n-a cunoscut păcatul, L-a făcut păcat pentru noi, ca să dobândim, întru EI, dreptatea 
lui Dumnezeu" (II Cor. 5, 21). 


Prin urmare, e de trebuinţă ca din cele amintite, şi din altele de acest fel, dacă nu în 
deşert am arătat harul lui Dumnezeu, mai întâi să scăpăm de sub stăpânirea diavolului - 
care-l momeşte pe om la păcat şi-l stăpâneşte cu relele pe care acesta nu le vrea - şi 
apoi, lepădând toate cele ce sunt de faţă şi îndepărtându-ne viaţa de la pătimiri, să ne 
facem ucenici ai Domnului, după cum însuşi zice: „Daca vrea cineva să vină după Mine, 
să se lepede de sine, să-şi ia crucea şi să-Mi urmeze Mie" (Mt. 16, 24), adică „să se facă 
ucenic al Meu”. Acest lucru se dă, mai pe larg, mai clar şi mai cuprinzător, în 
Evanghelia după Luca, despre care vom aminti mai încolo. Şi ne vom elibera toţi de 
osândirea unor astfel de păcate, cei care credem în harul lui Dumnezeu venit prin Fiul 
Cel Unul Născut, Domnul nostru lisus Hrisros, Care zice: „Acesta este sângele Meu, al 
legii celei noi, care pentru mulți se varsă spre iertarea păcatelor.” (Mt. 26, 28). Dar 
mărturiseşte şi Apostolul prin cele scrise cândva: „Şi umblaţi întru iubire, precum şi 
Hristos ne-a iubit pe noi şi S-a dat pe Sine pentru noi, prinos şi jertfă lui Dumnezeu...” 
(Ef. 5, 2); iar în altă parte: „Hristos ne-a răscumpărat din blestemul Legii...” (Gal. 3, 13), 
şi multe de acest fel. Deci când ne-a dăruit iertarea păcatelor, atunci omul a primit 
izbăvirea din păcat, prin Cel ce ne-a răscumpărat pe noi, lisus Hristos, Domnul nostru, 
ca să ne poată apropia de Cuvânt. Şi atunci, nu este oricine vrednic să urmeze Domnului, 
căci (iarăşi zic) nu a zis tânărului: „Vino şi urmează-Mi” mai înainte de a-i zice: 
„„..vinde averea, dă-o săracilor...” (Mt. 19, 21). Şi nici nu l-a primit pe acesta mai înainte 


de a fi mărturisit el că se curăţă de toată sminteala şi de a fi spus că va face toate câte au 
fost zise lui de la Domnul. Că din aceasta aflăm folos nu numai în privinţa averilor şi a 
celor trebuincioase vieţii de zi cu zi, dar învăţăm să nu punem mult preţ nici pe celelalte 
împărțite nouă după dreptatea legii sau a naturii - potrivit Domnului nostru lisus Hristos, 
Care zice: „Cel ce iubeşte pe tată sau pe mamă mai mult decât pe Mine, acela nu este 
vrednic de Mine" (Mt. 10, 37). 


Tor aşa este cunoscut şi pentru restul celor apropiaţi - al casnicilor - cu atât mai mult cu 
cât sunt depărtați sau străini de credinţă. Pentru aceştia adaugă: „Și cel ce nu-şi ia crucea 
şi nu-Mi urmează Mie, acela nu este vrednic de Mine” (Mt. 10. 28). Acest lucru îl 
stabileşte şi Apostolul, când scrie, spre a noastră învăţătură: „,...lumea este răstignită 
pentru mine, şi eu pentru lume” (Gal. 6, 14), astfel că „nu eu mai trăiesc, ci Hristos 
trăieşte în mine” (Gal. 2, 20). 


4. Iarăşi este de amintit cuvântul Domnului - care ne este adresat fiecăruia - când a zis 
celui ce cerea îngăduinţa să-şi îngroape tatăl: „Lasă morţii să-şi îngroape morţii lor, iar 
tu mergi dc vesteşte împărăţia lui Dumnezeu” (Lc. 9, 59-60). Şi altuia, care l-a zis să-i 
dea îngăduinţa ca mai întâi să meargă să-şi rânduiască treburile casei, încă şi mai 
mustrător s-a arătat, căci 1-a zis: „Nimeni care pune mâna pe plug şi se uită îndărăt nu 
este potrivit pentru împărăţia lui Dumnezeu” (Lc. 9, 61-62). Tot aşa, orice slujbă 
omenească datorată cu înţelepciune ascultării Domnului, dar împlinită cu întârziere, îl 
face pe cel în cauză, chiar daca pare cinstit, să fie nevrednic de a fi ucenic al Domnului 
şi să merite o şi mai înfricoşată ameninţare. 


În chip mai cuprinzător, EL ne poruncește zicând: „Dacă vrea cineva să vină după Mine, 
să se lepede de sine, să-şi ia crucea şi să-Mi urmeze Mie” (Mt. 16. 24). Dacă însă ne vin 
în minte cuvintele Domnului către cel ce a zis: „Fericit este cel ce va prânzi în împărăția 
lui Dumnezeu” (Lc. 14, 15), învăţăm ce va să însemne aspra şi înfricoşata judecată a 
urgiei, prin care cei nevrednici se înstrăinează dc toată nădejdea cea bună. Deci El spune 
aşa: „Un om oarecare a făcut cină mare şi a chemat pe mulți. Şi a trimis la ceasul cinei 
pe sluga sa, ca să spună celor chemaţi: Veniţi, că iată, toate sunt gata! Şi au început toţi, 
câte unul, să-şi ceară iertare. Cel dintâi i-a zis: Ţarină am cumpărat şi am nevoie să ies 
ca s-o văd; te rog să mă ierţi. lar altul a zis: Cinci perechi de boi am cumpărat şi mă duc 
să-l încerc; te rog să mă ierți. Și al treilea a zis: Femeie mi-am luat şi de aceea nu pot 
veni. Deci întorcându-se, sluga a spus stăpânului său acestea. Atunci, mâniindu-se, 
stăpânul casei a zis: leşi degrabă în pieţele şi ulițele cetății şi adu-i aici pe săraci, şi pe 
neputincioşi, şi pe orbi. şi pe şchiopi. Şi a zis sluga: Doamne, s-a făcut precum ai 
poruncit şi tot mai este loc. Şi a zis stăpânul către slugă: leşi la drumuri şi la răspântii şi 
slleşte-i să intre, ca să mi se umple casa. Căci zic vouă: Nici unul dintre bărbaţii aceia 
care au fost chemaţi nu va gusta din cina mea” (Lc. 16, 16-24). 


Și din nou Cel Unul Născut, Fiul Dumnezeului Celui Viu, Care a fost trimis de la Tatăl 
nu ca să judece lumea, ci ca s-o izbăvească (cf. In. 12, 47), rămânând întru EI şi 
plinindu-i voia, aduce învăţătura asprei judecăţi, ca să ne facă pe noi vrednici ucenici al 
Lui, zicând: „Dacă vine cineva la Mine şi nu urăşte pe tatăl său, şi pe mama sa, şi pe 
femeia sa, şi pe copii săi. şi pe fraţi săi, şi pe surorile sale, chiar şi însuşi sufletul său, 
nu poate să fie ucenicul Meu” (Lc. 14, 26). „Şi - zice - cel ce nu-şi poartă crucea sa şi nu 
vine după Mine, nu poate să fie ucenicul Meu” (Lc. 16, 27). Acest lucru mi se pare că-l 
făgăduim prin apa botezului, când mărturisim că ne răstignim împreună cu EI, ca 
împreună să murim şi împreună să ne înmormântăm - şi celelalte, după cum stă scris (cf. 
Rom. 6,4). 


5. Ținând seama de slăbiciunile omeneşti, Domnul a găsit potrivit ca şi prin pilde să 
sădească în inimile noastre deplina încredințare a adevărului, pregătindu-le pentru 
ascultare. Drept care zice: „Căci cine dintre voi, vrând să zidească un turn, nu stă mai 
întâi şi-şi face socoteala cheltuielii, dacă are cu ce să-l isprăvească? Ca nu cumva, 
punându-i temelia şi neputând să-l termine, toți cei ce-l vor vedea să înceapă a-l lua în 
râs, zicând: Omul acesta a început să zidească, dar n-a putut isprăvi! Sau care rege, 
plecând să se bată în război cu alt rege, nu va sta mai întâi să se sfătuiască, dacă va putea 
să întâmpine cu zece mii pe cel ce vine împotriva lui cu douăzeci de mii? Iar de nu, încă 
fiind el departe, îi trimite aceluia solie şi se roagă de pace. Aşadar oricine dintre voi care 
nu se leapădă de tot ce are, nu poate să fie ucenicul Meu. Bună este sarea, dar dacă şi 
sarea se va strica, cu ce va fi dreasă ? Nici în pământ, nici în gunoi nu este de folos, ci o 
aruncă afară. Cine are urechi de auzit să audă” !Lc. 14, 28-35). 


Dacă vom crede acestea, ne vom elibera mai întâi de tirania diavolului şi apoi vom sta 
departe de orice lucru plăcut lui, oblăduiți de harul lui Dumnezeu, prin Domnul nostru 
lisus Hristos, că nu în deşert ni s-a vădit nouă harul acesta. Căci am părăsit nu numai 
lumea şi poftele ei, dar şi acele pretenţii sau îndatoriri către alții, ba chiar şi pe cele față 
de propria noastră viaţă. Când ne vom lepăda noi de toate acestea, spre a ne împlini 
datoriile către Dumnezeu cu înţelepciune şi grabnică ascultare, numai atunci ne vom 
învrednici să devenim adevăraţi ucenici ai Domnului. 


Încolo, învăţăm de la Moise şi de la Profeţi, de la Evanghelişti şi de la Apostoli, despre 
crearea dintru început a tuturor celor văzute şi nevăzute, de către Dumnezeu, prin Unul 
Născut Fiul Său, Domnul şi Dumnezeul nostru lisus Hristos. Și mai învăţăm despre 
celelalte câte sunt povestite în Scripturile de Dumnezeu insuflate: despre bunătatea sau 
asprimea lui Dumnezeu, despre multa Lui răbdare, despre arătarea dreptății Lui spre 
învăţătura noastră, despre profeţule întrupărui Domnului nostru lisus, despre lucrurile 
care cad în aceeaşi vreme şi se împotrivesc altora, despre învierea morților întru slavă, 
despre înălţare şi despre prea strălucita Venire de la sfârşitul veacului, despre plinătatea 
dogmelor cu recunoştinţă primite prin lumina Evangheliei, despre evlavia faţă de 


Dumnezeu în iubirea Domnului nostru lisus Hristos, despre nădejdea vieţii veşnice şi a 
împărăției cereşti, despre dreptele pedepse veşnice ale celor ce s-au lepădat de cele sfinte 
şi despre răsplătirile celor care au trăit cu vrednicie în credinţa sănătoasă a Evangheliei 
lui Dumnezeu şi în nădejdea vieţii veşnice a împărăției cereşti, întru Hristos lisus, 
Domnul nostru (cf. Gal. 5, 6). 


Cuvântarea II - Cum se botează cineva cu botezul cel adevărat în Evanghelia 
Domnului nostru lisus Hristos 


1. Prin porunca Domnului nostru lisus Hristos dată nouă, să ne iubim unii pe alții după 
cum EI ne-a iubit pe noi (cf. In. 13, 34). şi prin învăţătura Sfântului Apostol Pavel, să ne 
îngăduim unii pe alții întru iubire (cf. Ef. 4, 2), ni s-a făcut arătare despre tributul de 
evlavie cu care suntem datori prin prea slăvitul botez după Evanghelia Domnului nostru 
lisus Hristos. 


Nu doar să vorbim despre vrednicia lucrării celei puternice, ci să contribuim cu ceva, 
asemenea văduvei care şi-a dăruit cei doi bănuţi. Şi întru aceasta, este trebuinţă de 
rugăciune de la toţi cei ce-L iubesc pe Dumnezeu, ca EI însuşi, prin harul Sfântului Duh, 
să ne aducă aminte şi să ne tâlcuiască nouă cele ce am auzit despre Domnul, să ne 
îndrepte mintea spre calea păcii şi a învăţăturii sănătoase, spre zidirea credinţei, încât să 
se împlinească în noi, ca şi în voi, acel cuvânt: “Dă sfat celui înţelept, şi el se va face şi 
mai înţelept..." (Pild. 9, 9). 


Afară de aceasta, trebuie să ştiţi, se cade ca mai întâi să capeţi învăţătură şi numai apoi 
să te învredniceşti de Taina Botezului. Căci aşa le-a poruncit ucenicilor Săi Domnul 
nostru lisus Hristos, Fiul Dumnezeului Celui Viu. Prin urmare, v-am predat vouă, în 
parte, despre cele zise de însăşi Domnul şi despre cei ce voiesc să devină cu adevărat 
ucenici al lui Hristos, însă amintind puţine din multe. 


Când vom ajunge să ne naştem de sus, ca să vedem împărăția lui Dumnezeu făgăduită 
nouă, atunci, fiind născuţi din apă şi din Duh, vom putea intra în cetatea slavei. 


Pentru pregătire, este nevoie să aduc aminte câteva din multele ce se afla scrise despre 
Împărăţia Cerurilor, ca în nici un chip să nu ne depărtăm de ele. Ba mai mult, pentru a 
putea convinge pe deplin, e mai sigur să vorbim cu preţuire despre cele preoţeşti şi 
despre animalele aduse pentru jertfă. Printre acestea din urmă, dacă vreunul era aflat 
neîmplinit, de batjocură sau nevoiaş, neavând toate mădularele, nu se primea în acest 
chip, după cum este scris. Nici omul nu era ales pentru preoție de ar fi avut vreo 
meteahnă, după cum nici animalul nu era primit ca jertfă (cf. In. 20, 18; 22. 21). Cum 
zice Apostolul: „Și toate acestea li s-au întâmplat acelora ca preînchipuiri ale viitorului, 
şi au fost scrise spre povăţuirea a noastră, la care au ajuns sfârşiturile veacurilor” (1 Cor. 
10, 11). 


Și Domnul, arătând limpede şi pe faţă ce va să însemne mărirea, zice: „...|unul] mai 
mare decât templul este aici” (Mt. 12, 6). Şi arătând că pentru îngrijirea sufletului se 
cuvine să ne ostenim mult întru desăvârşire, zice: „....şI cui 1 s-a încredințat mult, mai 
mult 1 se va cere” (Lc. 12, 48) 


2. Aşadar, vom aminti despre Împărăţia Cerurilor. Domnul nostru Iisus Hristos, când S-a 
suit pe munte şi a făcut început învăţăturii Sale cu înşirarea fericirilor, a rostit-o mai întâi 
pe aceea care cuprinde făgăduinţa Împărăției Cerurilor. Căci a zis: „Fericiţi cei săraci cu 
duhul, că a acelora este Împărăţia Cerurilor" (Mt. 5, 10). Şi iarăşi, profeţind vremea 
răsplătirii, zice: „Veniţi, binecuvântaţii Tatălui Meu, moşteniți împărăția cea pregătită 
vouă de la întemeierea lumii. Căci flămând am fost şi Mi-aţi dat să mănânc..." (Mt. 25, 
34-35) - şi celelalte. 


În Evanghelia dupa Luca, la altă vreme şi în alt loc, expunând din nou fericirile, zice: 
„Fericiţi voi cei săraci, că a voastră este Împărăţia Cerurilor” (Le. 6, 20). Şi iarăşi: „Nu 
te teme, turmă mică, fiindcă Tatăl vostru a binevoit ca să vă dea vouă împărăţia. Vindeţi 
averile voastre şi dați milostenie; faceți-vă pungi care nu se învechesc, comoară 
neîmpuţinată în ceruri...” (Le. 12, 32-33). Prin urmare, prin acestea, şi prin altele de felul 
acesta, poate cineva să se învrednicească de Împărăţia Cerurilor. 


Iar despre cele iară de care nu se poate să intre cineva în Împărăţia Cerurilor, vorbeşte 
Domnul în Evanghelia după Matei, când zice: „Dacă nu va prisosi dreptatea voastră mai 
mult decât a cărturarilor şi a fariseilor, nu veţi intra în Împărăţia Cerurilor” (Mt. 5, 20). 
Şi iarăşi: „De nu vă veţi întoarce şi nu vă veţi fi precum copiii, nu veţi intra în Împărăţia 
Cerurilor” (Mt. 18, 3). Şi în alt loc: „Cine nu va primi împărăţia lui Dumnezeu ca un 
copil, nu va intra în ea." (Mc. 10, 13). 


Iar în Evanghelia după Ioan, zice către Nicodim: De nu se va naşte cineva de sus, nu va 
putea să vadă împărăţia lui Dumnezeu” (In. 3. 3). Tot aşa “De nu se va naşte cineva clin 
apă şi din Duh, nu va putea să intre în împărăţia lui Dumnezeu” (In. 3, 5). 


3. Dar mai departe se atrage luarea aminte că dacă lipseşte un singur lucru dintre 
acestea, toate celelalte sunt primejduite. Căci zice Domnul: „O iotă sau o cirtă din l.ege 
nu va trece, până ce se vor face toate” (Mt. 5, 18). Cu atât mai mult de la Evanghelie, de 
vreme ce, însuşi Domnul spune: “Cerul şi pământul vor trece, dar cuvintele Mele nu vor 
trece” (Mt. 24, 33). Drept care şi Apostolul Iacov a făcut cunoscut, prin aceste cuvinte: 
„Pentru că cine va păzi toată legea, dar va greşi într-o singură poruncă, s-a făcut vinovat 
faţă de toate poruncile” (lac. 2, 10). S-a întemeiat întru acestea pe cele puse de Domnul 
în fericiri, în mărturule despre Sine şi din făgăduinţele date lui Petru când l-a ameninţat 
că: „Dacă nu te voi spăla, nu ai parte de Mine" (In. 13, 8). 


lar Apostolul Pavel, împlinind în trupul său (cf. Col. 1, 24) hpsurile necazurilor lui 
Hristos, pentru trupul Lui, care este Biserica, mărturiseşte despre ea, vorbind în Hristos. 
Iată de ce nu poate cineva să se învrednicească de Împărăţia Cerurilor dacă a căzut sub 
judecata morţii, precum acelaşi zice fără înconjur: „„...cei ce fac unele ca acestea sunt 
vrednici de moarte..." (Rom. 1, 32). Însă prin aceasta vrea să spună, cum lămureşte în 


altă parte: „„...că cei ce fac unele ca acestea nu vor moşteni împărăția lui Dumnezeu” 
(Gal. 5, 21). Şi iarăşi în mod mai cuprinzător, zice: „Nu ştiţi, oare, că nedrepții nu vor 
moşteni împărăția lui Dumnezeu ?” (1 Cor. 6, 9), iar în altă parte la fel, însuşi Domnul 
nostru lisus Hristos, în Evanghelia după Luca, a spus aceste cuvinte: „Nimeni care pune 
mâna pe plug şi se uită îndărăt nu este potrivit pentru împărăția lui Dumnezeu” (Lc. 9, 
2). Aici, trebuie avut în vedere că nu numai pentru un mare număr de păcate, ci chiar şi 
pentru unul singur este judecata aşa de groaznică şi nestrămutată. Şi aceasta pentru că 
Dumnezeu este îngăduitor, dând timp chiar şi celui ce întârzie puţin să vină la ascultarea 
datorată Stăpânului. Și omul întârzie din felurite pricini de la ascultarea cea grabnică şi 
nepregetătoare a sfintei înţelepciuni. 


Deci, din acestea toate, şi din altele asemenea, vom învăţa că trebuie toate împlinite în 
întregime şi cu rânduială. În acestea se arată făgăduinţa Împărăției Cerurilor. Fără 
acestea, harul împărăției se tăgăduieşte. Să ne ferim de toate acele lucruri ce ne opresc 
de la moştenirea Împărăției Cerurilor. Şi să rămânem tari în nădejde, ca să ne 
învrednicim făgăduinţei. 


Căci, în sârguinţa de a fi plăcuţi lui Dumnezeu, trebuie nu numai să ne depărtăm de orice 
răutate, ci orice cuvânt al lui Dumnezeu să-l păzim nesmintit şi nepătat. Urmând 
învățături Apostolului Pavel asupra marii şi neînchipuitei bunătăţi a lui Dumnezeu şi a 
lui Hristos însuşi spre noi, pentru dreptatea şi mântuirea noastră, să luăm aminte la ceea 
ce adaugă: „Nedând nici o sminteală întru nimic ca să nu fie slujirea noastră defăimată, 
ci în toate înfățişându-ne pe noi înşine ca slujitori ai lui Dumnezeu..." (II Cor. 6, 3-4). 


4. Căci după cum cel sărac cu duhul, dacă n-a fost: născut din apă şi din Duh, nu poate 
să intre în Împărăţia Cerurilor, tot aşa nici oricare altul, „dacă nu va prisosi dreptatea sa 
mai mult decât a cărturarilor şi a fariseilor” (Mt. 5, 20), sau dacă va fi părăsit ceva din 
cele arătate aici a fi trebuitoare, nu va fi vrednic împărăției. Căci scris este: „ŞI ca s-o 
înfățişeze Sieşi, Biserică slăvită, neavând pată sau zbârcitură, ori altceva de acest fel, ci 
ca [...] să fie sfântă şi fără de prihană" (Ef. 5, 27). Şi multe altele de acest fel pe care, 
citindu-le cineva cu atenţie, se va încredința degrabă că toate trebuie să le împlinească 
pentru a se învrednici de Împărăţia Cerurilor. 


Cel ce prisoseşte în dreptate, sau este născut din ea, împreună cu toate virtuțile arătate în 
rândul fericirilor, are însă de împlinit şi cele ce mai rămân pentru desăvârşire, făcându- 
se lucrător al acestora. Să mărturisească celor răvnitori cuvântul despre chipul naşterii 
din nou şi apoi să arate pe scurt despre harul lui Dumnezeu. 


Dar pentru că porunca evlaviei noastre - cum s-a zis mai înainte - a cerut de la noi ca să 
începem a vorbi despre prea minunatul botez cel după Evanghelie, în continuare, după 
cele spuse despre Impărăţia Cerurilor, socotesc că trebuie să avem în vedere a arăta pe 


scurt care este deosebirea între botezul lui Moise şi cel al lui loan ? Căci aşa ne vom face 
vrednici, prin harul lui Dumnezeu, să înţelegem care este demnitatea cea mai înaltă a 
botezului Domnului nostru lisus Hristos, în mulțimea nemăsurată a slavei. Pentru că Cel 
Unul Născut, Fiul Dumnezeului Celui Viu, a zis că aici e ceva mai mare decât templul, 
mai mult decât Solomon şi mai mult decât Iona (cf. MI. 12, 41-42). Şi Apostolul, după 
ce povestise mai înainte despre slava neapropiată de care s-a învrednicit Moise în slujba 
Legii iudeilor, mărturiseşte aceasta, adăugând: „Şi nici măcar nu este slăvit ceea ce era 
slăvit în această privință, față de slava cea covârşitoare" (II Cor. 3, 10). Şi loan 
Botezătorul, decât care nimeni n-a fost mai mare dintre cei născuţi din femeie (cf. Mt. 
11, 11), mărturiseşte cândva, zicând: “Acela trebuie să crească, iar eu să mă micşorez” 
(In. 3, 30). Şi, în sfârşit: „Eu unul vă botez cu apă, spre pocăință, dar Cel ce vine după 
mine este mai puternic decât mine [...] Acesta vă va boteza cu Duh Sfânt şi cu foc" (Mt. 
3, 11) - şi multe asemenea. 


Dar cu cât se deosebeşte Duhul Sfânt de apă, cu atât mai vederat stă mai presus Cel ce 
botează cu Duh Sfânt de cel ce botează cu apă şi de botezul însuşi. Încât chiar loan 
Botezătorul, cel atât de fără seamăn lăudat de Domnul, zisese mai înainte, parcă ruşinos 
de sine însuşi: „,...nu sunt vrednic să-l dezleg cureaua încălțămintelor" (Mc. 1, 7). 


5. De ce am ţinut a arăta prin toate acestea superioritatea botezului după Evanghelia 
lui Hristos? Pentru că, deşi şi prin iscusinţa minţii putem înţelege oarecât, totuşi mai 
cu credinţă şi mai de folos este să spunem din înseşi Sfintele Scripturi, atât cât ne va 
învrednici Dumnezeu. Aşadar, pe de o parte, botezul fiind dat prin Moise, am 
cunoscut mai întâi deosebirea păcatelor, căci nu toate păcatele au darul iertării; pe de 
altă parte, am cercetat feluritele jertfe şi iscusinţa curăţirii, până ce am despărţit la 
vreme cele curate de cele întinate. Și am stat de veghe, zile şi nopți, luând seama la 
cele bune, pentru ca apoi să primim botezul ca pecete a curăţiei. 


În adevăr, botezul lui Ioan era dat celor de multe soiuri. Căci nu făcea deosebire cu 
privire la păcate, nici la jertfe, nu făcea cercetare adâncă asupra curăţiei, nici asupra 
privegherii de zi sau de noapte. Ci fără nici o întârziere, ca nimeni altul, primind din 
harul dumnezeiesc al lui Hristos însuşi, a pornit loan să boteze. Şi dacă cineva, ori de 
unde şi ori de câte ori venea să-şi mărturisească păcatele, era botezat în râul Iordan, 
îndată lua şi iertarea. Însă botezul Domnului este mai presus de orice minte, slavă mai 
înaltă decât orice râvnă şi rugăciune omenească, covârşire de dar şi de putere, pe toate 
întrecându-le, aşa cum soarele întrece celelalte stele, sau aşa cum, aducându-ne aminte 
de cuvintele Sfinților, vedem că acestea sunt neîntrecute şi neasemănate. Dar pentru 
aceasta nu trebuie să încetăm de a mai vorbi. Înseşi cuvintele Domnului nostru lisus 
Hristos trebuie luate ca dreptare. Și după cum se cade să vorbim despre cei ce călăuzesc 
în oglindă şi prin ghicitură, fără să facă prin tălmăcirea lor slavei împuţinare, din pricina 
slăbiciunii trupului ori a micimii cuvântului, tot aşa trebuie să ne minunăm întru aceasta 


de măreția blândeţu şi iubirii de oameni a bunului Dumnezeu, că El înalță pe cei ce 
vorbesc gângav prin măreția iubirii întru harul Domnului nostru lisus Hristos. 


6. Aşadar, când a zis Domnul: „Dacă nu se va naşte cineva de sus, nu va putea să vadă 
împărăția lui Dumnezeu” (In. 4, 3) şi iarăşi: „De nu se va naşte cineva din apă şi din 
Duh, nu va putea să intre în împărăția lui Dumnezeu” (In. 3, 5), după învierea Sa din 
morți (împlinindu-se în EI, din persoana lui Dumnezeu Tatăl, cuvântul profeției lui 
David: „Fiul Meu eşti Tu, Eu astăzi Te-am născut. Cere de la Mine şi-Ţi voi da 
neamurile moştenirea Ta, şi stăpânirea Ta, marginile pământului” |Ps. 2, 7-81, ceea ce 
sub ochii noştri s-a vădit, la urmă, rânduind ucenicilor Săi o altă poruncă, i-a împiedicat 
să urmeze calea păgânilor şi i-a îndemnat zicând: „Mergând, învăţaţi toate neamurile, 
botezându-le în numele Tatălui şi al Fiului şi al Sfântului Duh” +Mt. 28, 19). 


Cuvine-se să vorbim despre puterea fiecărui cuvânt în parte, pentru a face credinţa auzită 
şi înţeleasă. Dar ca să vorbim astfel, este trebuință de rugăciuni obşteşti pentru 
deschiderea gurii noastre, căci scris este: „Crezut-am, pentru aceea am grăit (Ps. 115, 
1); iar dacă ni s-a încredinţat întrebuinţarea numelor şi cuvintelor şi lucrurilor din Sfânta 
Scriptură, nu ni s-a dat aceasta în chip obişnuit şi la întâmplare. Căci se cuvine să 
vorbim despre Hristosul lui Dumnezeu nu doar de la Profeţi, nici doar de la Evanghelişti 
sau de la Apostoli, ci în Duhul Sfânt - cumpănind ţinta înţelepciunii. Şi aceasta nu 
trufindu-ne că am putea spune totul, ci măcar în parte, atât cât poate lua fiecare, din 
rânduiala sănătoasă a învăţăturii, spre dreapta înţelegere a judecăților şi a dogmelor 
credinţei. Se cade ca noi să avem grijă şi sârguinţă pentru fiecare cuvânt şi să fim 
vrednici de slujire după ţinta chemării celei de sus. Şi vom izbândi a face aceasta în chip 
cuvenit numai dacă, prin rugăciunile obşteşti, ne va împuternici pe noi lisus Hristos Cel 
Unul Născut, Fiul Dumnezeului Celui Viu, ca să se facă şi în noi precum zice Apostolul: 
„Loate le pot în Hristos, Care mă întăreşte” (Flp. 4, 13). 


7. Aşadar, mi-e aminte să vorbesc pe înţeles despre acea vorbă: „din nou", adică despre 
înnoirea sau îndreptarea faţă de starea cea de mai înainte, care era stare de necurăţie prin 
lucrarea păcatelor. lov zicea că „nimeni nu e curat de păcate, chiar dacă o zi ar fi viaţa 
lui” (lov 14. 4, după textul Septuagintei) iar David suspina plângând: Că iată, întru 
fărădelegi m-am zămislit şi în păcate m-a născut maica mea” (Ps. 50, 6). Şi Apostolul 
mărturisea că: „...toţi au păcătuit şi sunt lipsiţi de slava lui Dumnezeu; îndreptându-se în 
dar cu harul Lui, prin răscumpărarea cea întru lisus Hristos - pe Care Dumnezeu L-a 
rânduit jertfă de ispăşire, prin credinţa în sângele Lui...” (Rom. 3, 23-25). 


Pentru aceasta şi iertarea păcatelor s-a dat celor credincioşi Domnului, Care zice: 
„Acesta este sângele Meu, al Legii celei noi, care pentru mulți se varsă spre iertarea 
păcatelor“ (Mt26, 28). Tot aşa mărturiseşte şi Apostolul, din nou zicând: „după buna 
socotinţă a voii Sale, spre lauda slavei harului Său, cu care ne-a dăruit pe noi, prin Fiul 


Său Cel iubit. Întru el avem răscumpărarea prin sângele Lui şi iertarea păcatelor, după 
bogăţia harului Său, pe care l-a făcut să prisosească în noi.(Ef. 5-8). Căci după cum o 
statuie stricată şi sfărâmată, ca să fie demnă de a închipui mărirea împărătească, trebuie 
făcută din nou de un artist înţelept şi de un meşter priceput, ca să capete înfăţişarea 
proprie măririi, şi numai aşa este aşezată în vechea ei cinste, tot aşa şi noi suferim de pe 
urma neascultării poruncii, precum este scris: „Şi omul, în cinste fiind. n-a ascultat; 
alăturatu-s-a dobitoacelor celor fără de minte şi s-a asemănat lor” (Ps. 48, 12). Să ne 
cerem din nou spre slava cea dintâi a chipului lui Dumnezeu. Căci zice: „Şi a făcut 
Dumnezeu pe om după chipul Său; după chipul lui Dumnezeu l-a făcut...” (Fac. 1, 27). 
Cum s-a făcut aceasta, ne învaţă Apostolul Pavel, că mulţumită lui Dumnezeu, deşi am 
fost robi ai păcatului, nc-am supus din inimă chipului învăţăturii pe care am deprins-o, şi 
aşa cum ceara întrebuințată pentru chipul sculpturii întâi se face chip asemănător, aşa şi 
noi, după ce ne-am deprins cu chipul învăţăturii după Evanghelie, dăm chip în noi 
omului celui dinlăuntru, împlinind porunca pe care am primit-o. Căci zice să ne 
dezbrăcăm de omul cel vechi şi de faptele lui, şi să ne îmbrăcăm în omul cel nou, înnoit 
prin cunoştinţa cea deplină, după chipul Celui ce ne-a zidit (cf. Col. 3, 9-10) - şi altele de 
acest fel. 


8. lar tâlcul trebuinţei de a se naşte din apă l-a înfățişat Pavel şi în chip dogmatic, 
vorbind în Hristos şi zicând: „Au nu ştiţi că toţi câţi în Hristos lisus ne-am botezat, întru 
moartea Lui ne-am botezat? Deci ne-am îngropat cu EI în moarte, prin botez, pentru ca, 
precum Hristos a înviat din morți. prin slava Tatălui, aşa să umblăm şi noi întru înnoirea 
vieţii. Căci dacă am fost altoiţi pe El prin asemănarea morții Lui, atunci vom fi părtaşi 
ŞI ai învierii Lui. Cunoscând aceasta, că omul nostru cel vechi a fost răstignit împreună 
cu EI, ca să se nimicească trupul păcatului, pentru a nu mai fi robi ai păcatului. Căci Cel 
ce a murit a fost curățit de păcat, iar dacă am murit împreună cu Hristos, credem că vom 
ŞI vieţui împreună cu EI, ştiind că Hristos, înviat din morți, nu mai moare. Moartea nu 
mai are putere asupra Lui. Căci ce a murit, a murit păcatului o dată pentru totdeauna, iar 
ce trăieşte, trăieşte lui Dumnezeu. Aşa şi voi, socotiţi-vă că sunteți morți păcatului, dar 
vii lui Dumnezeu, în Hristos Iisus, Domnul nostru" (Rom. 6, 3-11) 


Din toate acestea, tâlcul naşterii de a doua se vădeşte prin asemănare, însă nu poate să se 
nască cineva din nou, dacă nu a primit mai înainte harul lui Dumnezeu, precum însuşi 
Apostolul a arătat, atât în cele ce premerg, cât şi în cele ce urmează botezului. Iar pe cele 
ce premerg, le începe de aici: „Dar Dumnezeu îşi arată dragostea Lui faţă de noi prin 
aceea că, pentru noi, Hristos a murit când noi eram încă păcătoşi. Cu atât mai vârtos, 
deci, acum, fiind îndreptaţi prin sângele Lui, ne vom izbăvi prin El de mânie. Căci dacă, 
pe când eram vrăjmaşi, ne-am împăcat cu Dumnezeu, prin moartea Fiului Său, cu atât 
mai mult, împăcați fiind, ne vom mântui prin viaţa Lui” (Rom. 5. 8-10). 


9. Şi multe sunt de felul acesta, care în mod înţelept şi sublim prisosesc întru măreție, 
aratând iubirea de oameni a lui Dumnezeu în preţul iertării păcatelor şi în virtutea şi în 
puterea celor care se desăvârşesc spre slava lui Dumnezeu şi a lui Hristos însuşi, după 
nădejdea vieţii veşnice prin lisus Hristos, Domnul nostru. Pentru care şi zice: „Aşadar, 
după cum prin greşeala unuia a venit osânda pentru toți oamenii, aşa şi prin îndreptarea 
adusă de Unul a venit, pentru toți oamenii, îndreptarea care dă viaţă” (Rom. 5, 18). 


Şi pe cele de pe urmă le înfăţişează în chip dogmatic, zicând: au nu cunoaşteţi, fraților, 
că oricât ne-am botezat în Hristos lisus, întru moartea Lui ne-am botezat? Ca să ne 
înfățişăm, după primirea harului, datoriile noastre cele lucrătoare, prin credinţă şi iubire, 
şi aşa să se desăvârşească întru noi bunăvoirea de oameni iubitoare a lui Dumnezeu. 
Aşadar, este trebuinţă de luptă mare şi legiuită, ca să nu primim în zadar un aşa har întru 
Hristos şi o astfel de iubire a lui Dumnezeu, cum însuşi Apostolul zice: „Căci pe EI, 
Care n-a cunoscut păcatul, L-a făcut păcat pentru noi ca să dobândim întru El dreptatea 
lui Dumnezeu. Fiind, dar, împreună lucrători cu Hristos, vă rugăm să nu primiţi in zadar 
harul lui Dumnezeu” (II Cor. 5, 21;6, 1). 


Să primim cu credinţă toate cele ce sunt legate de acestea, în virtutea aceluiaşi har al lui 
Dumnezeu, prin lisus Hristos, Domnul nostru, întru Duhul Sfânt. Şi prin credință să 
înțelegem harul lui Dumnezeu. Ne vom învrednici să pricepem acestea, dacă le vom face 
în iubirea lui Hristos, Care a zis: „Când ştiţi acestea, fericiți sunteţi dacă le veţi face” (In. 
13, 17). Căci mintoşi sunt toţi cei ce fac acestea, după cum mărturiseşte Profetul (Ps. 
111, 10) şi însuşi Cel Unul Născut, Fiul Dumnezeului Celui Viu, arătând groaznica şi 
nestrămutata judecată, atunci când zice: „lar sluga aceea care a ştiut voia stăpânului şi 
nu s-a pregătit, nici n-a făcut după voia lui, va fi bătută mult” (Le. 12, 47). Căci aceasta, 
nici dacă greşeşte din neştiinţă, nu rămâne nepedepsită. 


10. Şi pentru ca să fim călăuziți, după cum mai înainte s-a zis, prin cele mai vădite 
cuvinte şi fapte, la cunoaşterea dogmei şi la botez, în deplina încredințare a adevărului, 
cu trezvie să aşteptăm cele mai presus de acestea, primind tot ce este de folos evlaviei 
noastre. Zice: „Am fost botezați” ca prin aceasta să ne înveţe că suntem ca şi lâna, care 
muiată în vopsea, se preface după culoare. Mai mult, loan Botezătorul, profeţind despre 
Domnul, zice: „Acesta vă va boteza cu Duh Sfânt şi cu foc" (Mt. 3, 11). Cuvine-se deci 
ca prin călăuză duhovnicească să ne luminăm cu lumina cunoştinţei, pentru înţelegerea 
acelei mari lumini despre care vorbim. 


Căci e după cum fierul, introdus în foc, se înroşeşte sub vâlvătaie, iar dacă are ceva rău 
în el, se face mai vădit şi este mai gata pentru a fi curățit. Nu numai că-şi schimbă 
culoarea, dar şi tăria se preface în moliciune, ajungând mai potrivit pentru a fi lucrat cu 
mâna şi pe drept cuvânt se armonizează cu voința stăpânului, făcându-se pe sine mai 
luminos din negreală. Nu numai că se aprinde şi luminează, dar şi lucrurile din apropiere 


le umple de strălucire şi le dogoreşte. Tot aşa este trebuincios şi firesc şi celui ce s-a 
botezat cu foc - adică în cuvântul învățăturii - să biruiască răutatea păcatelor. Aşa este şi 
cu cel care dovedind harul îndreptățirilor. urăşte şi blestemă nedreptatea, după cum este 
scris în râvna de a se curăţi şi mai vârtos, prin credinţă în puterea sângelui Domnului 
nostru lisus Hristos, cum însuşi zice: „Acesta este sângele Meu, al Legii celei noi, care 
pentru mulți se varsă spre iertarea păcatelor” (Mt. 26, 28). Şi cum mărturiseşte şi 
Apostolul: “întru El avem răscumpărarea, prin sângele Lui, şi iertarea păcatelor, după 
bogăţia harului Lui” (Ef. 1, 7). Şi nu numai de la orice fărădelege şi păcat să fie ţinut, ci 
şi de toată întinăciunea trupului şi a sufletului să fie curățit. Atunci, cel botezat în 
moartea Domnului să se facă aidoma morţii, adică să fie mort păcatului, lui însuşi şi 
lumii acesteia, ca să trăiască aievea, cu inima, cu cuvântul şi cu faptele, după chipul 
învăţăturii Domnului nostru lisus Hristos. Aşa cum ceara primeşte chipul dat de meşter, 
ca să se împlinească ceea ce este scris: „Mulţumim însă lui Dumnezeu că, deşi erați robi 
ai păcatului, v-aţi supus din toată inima dreptarului învățăturii căreia aţi fost 
încredințaţi” (Rom. 6, 17.). Şi aşa să fie vrednic să păzească ceea ce Dumnezeu şi om au 
pregătit. 


„Deci ne-am îngropat cu El în moarte, prin botez...” (Rom. 6, 4). Pentru ce? „Pentru că, 
precum Hristos a înviat din morţi, prin slava Tatălui, aşa să umblăm şi noi întru înnoirea 
vieţii" (Rom. 6, 4). Căci trebuie ca morţii să fie îngropaţi şi acela care s-a înmormântat, 
întru asemănarea morţii, să învieze în Hristos, prin harul lui Dumnezeu. Şi de acum 
înainte să nu mai aducă odoare drept jertfă (cf. oil 2, 6; Naum 2, 10) pentru păcatele 
feţei dinlăuntru a omului, ci să lămurească în foc păcatele şi luând iertare prin sângele 
lui Hristos, să petreacă apoi întru înnoirea vieţiu prin harul lui Hristos - piatra unghiulară 
pentru omul cel nou. 


11. Aşadar, aflându-ne noi pradă neascultării, vom chema prin sfaturi bune la credinţă şi 
ascultare, şi vom străluci cu sufletul aprins, şi ne vom elibera de patima întunericului cea 
aducătoare de moarte, „căci plata păcatului este moartea" (Rom. 6, 23). Ca să se facă şi 
în noi pace, după cum zice Apostolul: „Moartea a fost înghițită de biruință. Moarte, 
unde-ţi este boldul râu ? Iadule, unde-ţi este biruinţa ta ?"( Cor. 15, 54-55). În adevăr, 
noi care credem în Dumnezeu, Soarele Dreptăţii, ne vom lumina de la EI şi ne vom 
învrednici, prin înţelegere şi putere, să ne îndreptățim întm El. Şi nu numai noi să 
strălucim ca zăpada (căci nemincinoasă este făgăduinţa Domnului: „De vor fi păcatele 
voastre cum e carmâzul, ca zăpada le voi albi, şi de vor fi ca purpura, ca lâna albă le voi 
face” — (Is. 1. 18), ci şi pe cei cure se apropie de noi sâ-i luminăm. Atunci vor auzi pe 
Domnul: „Voi sunteţi lumina lumii" (Mt. 5, 17.). Atunci cei ce vor auzi vor face astfel 
încât „să lumineze lumina voastră înaintea oamenilor, ca să vadă faptele bune ale voastre 
ca să slăvească pe Tatăl vostru Cel din ceruri” (Mt. 5, 16). Atunci şi Apostolul va 
mărturisi oricui, zicând: „...străluciți ca nişte luminători în lume, ţinând cu putere 
cuvântul vieţii, spre lauda mea în ziua lui Hristos.” (Flp. 2, 15-16). Însă înnoirea vieţii 


nu trebuie să se arate numai prin comparaţie cu elinii şi cu oamenii lumeşti, ci şi prin 
comparaţie cu cei drepți, după trecerea la legea lor. Căci se cade să râvnim înălțarea mai 
mult decât faţă de cei lumeşti, lucrând nu numai pentru cele ce sunt prezente şi ne 
aparțin, dar ostenindu-ne să facem bine şi altora, potrivit datoriilor noastre după lege şi 
să facem bine nu numai prietenilor, ci şi duşmanilor, întinzând binele şi la cei răi, ca să 
împlinim porunca Domnului nostru Iisus Hristos: „Fiţi milostivi, precum şi Tatăl vostru 
este milostiv” (Lc. 6, 36). 


Cum să nu umblăm întru înnoirea vieţii şi să nu întrecem în dreptate pe cărturari şi pe 
farisei, când ascultăm cuvintele Domnului? „Aţi auzit că s-a zis: Ochi pentru ochi şi 
dinte pentru dinte. Eu însă spun vouă: Nu vă împotriviți celui tău; iar cui te loveşte peste 
obrazul drept, întoarce-i şi pe celălalt. Celui ce voieşte să se judece cu tine şi să-ţi ia 
haina, lasă-i şi cămaşa. Iar de te va sili cineva să mergi o milă, mergi cu el două" (Mat. 
5, 38-41). Căci nu numai că nu ne răzbunăm, copleşiţi de vechile noastre păcate, cum 
sfătuiesc cărturarii şi fariseii, după litera legii lui Moise, ci mai abitir arătăm răbdare în 
rele străduindu-ne să înfruntăm deopotrivă şi binele, şi nenorocirile. Şi aşa ne învoim şi 
cu una, şi cu alta. Moartea însă, pe care nu o chemăm, spre mâhnire ispitindu-ne 
pândeşte prin păcat să ne lovească, dar noi se cade să răspundem acestei lovituri cu 
înnoirea vieţii omului. 


12. Dar cum de nu a şi murit faţă de lege cel ce nu s-a gândit să-i fie supus ? Trăieşte în 
Hristos cel care-şi lasă şi cămaşa ? Noi învăţăm că orice dreptate după lege să se 
păzească cu prisosință. Dar nu numai că trebuie să ne răstignim legii, ci trebuie să şi 
murim faţă de lege, precum ne-a învăţat Apostolul, zicând: „Eu, prin Lege, am murit față 
de Lege, ca să trăiesc lui Dumnezeu. M-am răstignit împreună cu Hristos; şi nu eu mai 
trăiesc, ci Hristos trăieşte în mine. (Gal. 2, 19-20); iar altundeva - după multă laudă 
adusă părţilor bune ale legii de demult - zice: „m-am lipsit de toate şi le privesc drept 
gunoaie, ca pe Hristos să dobândesc şi să mă aflu întru EI, nu având dreptatea mea cea 
din Lege, ci pe aceea care este prin credinţa în Hristos, dreptatea cea de la Dumnezeu, pe 
temeiul credinţei, ca să-L cunosc pe EI şi puterea învierii Lui şi să fiu primit părtaş la 
patimile Lui, făcându-mă asemenea cu El în moartea Lui; ca, doar, să pot ajunge la 
învierea cea din morţi” (Flp. 3, 8-11). Şi puţin mai încolo, învățându-ne pe noi să şi 
trăim acestea, zice mai lămurit: „Aşadar, câți suntem desăvârşiţi aceasta să gândim" 
(Flp. 3, 15). 


13. Şi în alt loc, arătând şi mai cu tărie care dogmă este mai trebuitoare, zice: „Aşa că, 
fraţii mei, ŞI voi aţi murit legii, prin trupul lui Hristos, spre a fi ai altuia, ai Celui ce a 
înviat din morți, ca să aducem roade lui Dumnezeu. Căci pe când eram în trup, patimile 
păcatelor, care erau prin Lege lucrau în mădularele noastre, ca să aducem roade morţii. 
Dar acum ne-am desfăcut de Lege, murind aceluia în care eram ţinuţi robi, ca noi să 
slujim întru înnoirea Duhului, iar nu după slova cea veche" (Rom. 7, 4-6). „Pentru că 


litera ucide, iar duhul - adică Cuvântul Domnului - face viu” (II Cor. 3, 6). Precum 
însuşi zice: „Duhul este cel ce dă viaţă; trupul nu foloseşte la nimic. Cuvintele pe care vi 
le-am spus sunt duh şi sunt viaţă” (In. 6, 63)- Mărturiseşte şi alesul apostolilor, zicând: 
„Doamne, la cine ne vom duce ? Tu ai cuvintele vieţii celei veşnice. Şi noi am crezut şi 
am cunoscut că Tu eşti Hristosul, Fiul lui Dumnezeu Celui viu“ (In. 6, 68- 69). Căci 
dacă ne-am păzi în deplina încredințare a adevărului, prin sârguinţă şi cu multă băgare 
de seamă, am putea să fugim de acea înfricoşată judecată despre care şi Moise, 
amenințând în chip profetic, a scris: „Prooroc (...) ca şi mine îți va ridica Domnul 
Dumnezeul tău. Pe Acela să-L ascultați. lar cine nu va asculta cuvintele Mele, pe care 
Proorocul Acela le va grăi în numele Meu, aceluia îi voi cere socoteală” (Dt. 18, 15-19). 
Iar cel faţă de care „nu s-a ridicat între cei născuţi din femei unul mai mare” (Mt. Il, 
11), loan Botezătorul, a grăit în chip înfricoşător: „Cel ce crede în Fiul are viaţă veşnică, 
iar cel ce nu ascultă de Fiul nu va vedea viaţa, ci mânia lui Dumnezeu rămâne peste el” 
(In. 3, 36). 


Dar pentru ca să nu se arate cineva mâhnit de botezul cu o astfel de moarte şi 
îngropăciune, ca şi când şi-ar pune nădejdea în stricăciune şi în pieire, iar nu în înnoirea 
vieţii, azvârle sămânţa şi statorniceşte nădejdea strălucitei învieri, când adaugă zicând: 
„Căci dacă am fost altoiți pe EI prin asemănarea morții Lui, atunci vom fi părtaşi şi ai 
învierii Lui” (Rom. 6, 5). Căci dacă în această asemănare a morţii suntem morţi şi 
îngropaţi cu Hristos, întru înnoirea vieţii să umblăm, nu privind moartea ca stricăciune, 
ci socotind înmormântarea ca pe sădirea semințelor. Și murind negreşit celor 
neîngăduite, să ne arătăm credinţa lucrătoare prin dragoste. Atunci ne vom învrednici de 
nădejdea despre care cu Apostolul să zicem: „Căci cetatea noastră este în ceruri, de unde 
şi aşteptăm Mântuitor, pe Domnul lisus Hristos, Care va schimba la înfăţişare trupul 
smereniei noastre ca să fie asemenea trupului slavei Sale, lucrând cu puterea ce are de a- 
Și supune Sieşi toate” (Flp. 3, 200-21). „Şi aşa pururea vom fi cu Domnul” (1 Tes. 4, 
17). După cum însuşi Domnul nostru lisus Hristos, adresându-Se Tatălui, zice: „Părinte, 
voiesc ca, unde sunt Eu, să fie împreună cu Mine şi aceia” (In. 17, 24), însă nouă 
vestindu-ne şi nouă zicându-ni-Se făgăduinţă: „Dacă-Mi slujeşte cineva, să-Mi urmeze, 
şi unde sunt Eu, acolo va fi şi slujitorul Meu” (In. 12, 26). Şi Pavel Apostolul, cel întru 
Hristos răsădit, mărturiseşte acestea, când scrie: .Căci aceasta vă spunem, după cuvântul 
Domnului, că noi cei vii, care vom fi rămas până la venirea Domnului, nu vom lua 
înainte celor adormiţi. Pentru că însuşi Domnul, întru poruncă, la glasul Arhanghelului 
şi întru trâmbiţa lui Dumnezeu, Se va pogori din cer, (...) şi cei vii, care vom fi rămas, 
vom fi răpiți, împreună cu ei, în nori, ca să întâmpinăm pe Domnul în văzduh, şi aşa 
pururea vom fi cu Domnul” (1 Tes. 4, 15-17). 


14. Şi păziți fiind acum în aceasta: „Căci dacă am fost altoiți pe EI prin asemănarea 
morţii Lui”, la fel se va împlini şi făgăduinţa: „şi ai învierii Lui” (Rom. 6, 5), după cum 
zice altundeva: „Căci dacă am murit împreună cu EI, vom şi învia împreună cu El; dacă 


rămânem întru EI, vom şi împărăţi împreună cu EI" (II Tim. 2, 11-12). lată că Apostolul 
nu uită că repetiţia este necesară ascultătorilor săi, pentru întărire şi siguranţă. ŞI stăruie 
chiar în repetarea aceloraşi lucruri, pentru încredințarea adevărului. Căci despre aceasta 
îl auzim că zice: „Ca să vă scriu aceleaşi lucruri, mie nu-mi este anevoios, iar vouă vă 
este de folos” (Flp. 3, 1). Tot aşa învăţăm şi de la Iosif. care a tălmăcit visul lui Faraon 
(cf. Fe. 41, 1). Şi astfel, imitând povestirea visului, ne-a dat această învățătură a 
botezului, asemenea celor de mai dinainte, zicând: „Cunoscând aceasta, că omul nostru 
cel vechi a fost răstignit împreună cu EI, ca să se nimicească trupul păcatului, pentru a 
nu mai fi robi ai păcatului” (Rom. 6, 6). Prin urmare, învăţăm şi din aceste cuvinte că cel 
ce se botează în Hristos, în moartea Lui se botează, şi nu numai că se înmormântează cu 
Hristos, ci se şi răsădeşte împreună cu EI, răstignindu-se mai întâi, ca şi din aceasta să 
învăţăm ca, după cum cel răstignit se înstrăinează de cei vii, tot aşa şi cel care este 
împreună răstignit cu Hristos, întru asemănarea morţii, să se depărteze de toți aceia care 
trăiesc după omul cel vechi. Căci şi Domnul ne-a poruncit „să ne ferim de proorocii 
mincinoşi" (Mt. 7, 15). Tot aşa zice şi Apostolul: „Să vă feriţi de orice frate care umblă 
fără de rânduială şi nu după predania pe care aţi primit-o de la nor” (II Tes. 3, 6). 


15. Şi după cum cel răstignit primeşte osânda morţii şi-i părăseşte pe cei alături de care a 
trăit, ridicându-se deasupra celor ce se târăsc pe pământ, tot aşa şi cel care s-a răstignit 
împreună cu Hristos, prin botez, se desparte de toți cei cu care a trăit odinioară după 
măsura acestui veac, înălțându-se în cugetul lui spre cetăţenia cerească, încât după 
adevăr şi dreapta credinţă cea întru Hristos, poate să spună: „Căci cetatea noastră este în 
ceruri” (Flp. 3, 20). Şi să adauge încă: „Căci cel ce a murit a fost curățit de păcat” (Rom. 
6, 7) - adică s-a desfăcut, s-a eliberat, a fost slobozit de orice păcat, care nu este numai 
din cuvinte şi fapte, ci şi din cugetarea patimilor. Şi în alt loc lămureşte, scriind: „ar cei 
ce sunt ai lui Hristos iisus şi-au răstignit trupul împreună cu patimile şi cu poftele” (Gal 
5, 24). Neapărat trebuie să ne răstignim, cei Ce ne botezăm în apă, care este asemănarea 
Crucii, şi a morții, şi a mormântului, şi a învierii morților, după cum este scris. Şi din nou 
zice: „Drept aceea, omorâţi mădularele voastre, cele pământeşti [păzind întru totul 
rânduielile botezului: desfrânarea, necurăţenia, patima, pofta rea, lăcomia, care este 
închinare la 1doli, pentru care vine mânia lui Dumnezeu...” (Col. 3, 5-6). Şi dincolo de 
aceasta, în chip lămurit şi cuprinzător, a adăugat: „„...peste fiii neascultării”. Astfel încât 
nici o plăcere, fie ea cât de măruntă şi de trecătoare, să nu-i mai facă tulburare celui 
împreună răsădit cu Hristos întru asemănarea morţii hui, dispreţuind şi urând unul ca 
acesta orice răutate, ba mai mult, orice gând care aţâţă patimile. Să fie arătată curăția 
inimii, după cum zice David: „Nu s-a lipit de mine inima îndărătnică; pe cel rău, care se 
depărta de mine, nu l- am cunoscut” (Ps. 100, 5). Iar cei răsădiți întru asemănarea morții 
cu adevărat vom învia împreună cu Hristos (căci planta ce urmează să răsară este la fel 
cu cea semănată). Acum însă, după măsura întrupăru, suntem primeniți întru omul cel 
dinlăuntru, prin înnoirea vieţii şi prin ascultarea până la moarte, cu deplina încredințare a 
adevărului cuvintelor Lui, încât pe drept să ne învrednicim a spune: „Nu eu mai trăiesc, 


ci Hristos trăieşte în mine” (Gal. 2, 20). Ci plinirea este în viitor, după cum ne-a 
încredinţat şi Apostolul zicând: „Dacă am murit împreună cu El, vom şi învia împreună 
cu El. Dacă rămânem întru EL, vom şi împărăţi împreună cu EI” (II Tim. 2, 11-12); „Căci 
dacă am fost altoiţi pe El prin asemănarea morţii Lui, atunci vom fi părtaşi şi ai învierii 
Lui” (Rom. 6, 5). Şi iarăşi învăţătura unui astfel de botez dându-ne-o nouă, într-un chip 
încă mai lesnicios şi mai folositor, adaugă zicând: „Hristos, înviat din morți, nu mai 
moare. Moartea nu mai are stăpânire asupra Lui. Căci ce a murit, a murit păcatului o 
dată pentru totdeauna, iar ce trăieşte, trăieşte lui Dumnezeu. Aşa şi voi, socotiţi-vă că 
sunteți morţi păcatului, dar vii pentru Dumnezeu, în Hristos lisus” (Rom. 6, 9-11). 


16. Aşadar această purtare de grijă a Domnului nostru lisus Hristos pentru iertarea 
păcatelor noastre - prin întrupare, până la moarte - ne învaţă pe noi să ne socotim morți 
păcatului, dar vii lui Dumnezeu, în Hristos Iisus. Şi precum Hristos, murind pentru noi şi 
înviind din morţi pentru noi, nu mai moare, tot aşa şi noi, care suntem botezați intru 
asemănarea morți Lui, să murim păcatului. Şi prin ridicarea din apa botezului, ca şi 
înviaţi din morţi, să trăim lui Dumnezeu în Hristos lisus şi niciodată să nu mai murim, 
adică niciodată să nu mai păcătuim. Pentru că: „Sufletul care a greşit va muri” (Eze. 18, 
4). Şi după cum moartea nu-L mai stăpâneşte pe EI, nici păcatul nu va mai domni de 
acum încolo asupra noastră. Şi pentru că „oricine săvârşeşte păcatul este rob păcatului” 
In. 8, 34), să ne eliberăm cu orice preţ de o astfel de robie, după cum ne-a arătat lămurit 
Apostolul când a zis: „lar cei ce sunt ai lui Hristos lisus şi-au răstignit trupul împreună 
cu patimile şi cu poftele” (Gal. 5, 24). Să trăim lui Dumnezeu în Hristos lisus, Care ne-a 
eliberat pe noi precum este scris: „Hristos ne-a răscumpărat din blestemul Legii, 
făcându-Se pentru noi blestem” (Gal. 3, 13). Şi că chiar în arvună ne-a eliberat de păcat 
harul Domnului nostru lisus Hristos, încă este scris: „Căci precum prin neascultarea unui 
om s-au făcut păcătoşi cei mulți, tot aşa prin ascultarea unuia se vor face drepţi cei 
mulţi” (Rom. 5, 19). 


Zice Apostolul: „Staţi deci tari (...) şi nu vă prindeţi iarăşi în jugul robiei” (Gal. 5, 1). Şi 
după cum el a murit păcatului o dată, iar de viază, lui Dumnezeu viază, aşa şi noi în 
botezul cu apă, care este asemănarea crucii şi a morţii, murind păcatului o dată, să ne 
păzim pe noi înşine şi niciodată să nu ne mai întoarcem la păcat, ci să rămânem 
neîncetat vii lui Dumnezeu, în Hristos lisus, Care a zis: „Dacă-Mi slujeşte cineva, să-Mi 
urmeze” (In. 12, 26). Şi mai înainte de toate să păzim acea poruncă a Domnului care ne 
îndeamnă: „Aşa să lumineze lumina voastră înaintea oamenilor, încât să vadă faptele 
voastre cele bune şi să slăvească pe Tatăl vostru Cel din ceruri” (Mt. 5, 16). lar după 
aceea, să păzim şi îndemnul Apostolului, care scrie: „Ori de mâncaţi, ori de beţi, ori 
altceva de faceţi, toate spre slava lui Dumnezeu să le faceți” (I Cor. 10, 31). 


Insă pentru a ajunge fiecare la acestea - dacă simţim vrednicia chemării cereşti - să 
ducem viaţă demnă de Evanghelia lui Hristos şi cu adevărat să putem zice: „Căci 


dragostea lui Hristos ne stăpâneşte pe noi care socotim aceasta, că dacă unul a murit 
pentru toți, au murit deci toţi. Şi a murit pentru toţi, ca cei ce viază să nu mai vieze 
loruşi, ci Aceluia Care, pentru ei, a murit şi a înviat” (II Cor. 5, 14-15). Şi aşa se ajunge 
la aceste cuvinte: „Rămâneţi întru iubirea Mea. Dacă păziţi poruncile Mele, veți rămâne 
întru iubirea Mea, după cum şi Eu am păzit poruncile Tatălui Meu şi rămân întru iubirea 
Lui” (In. 15, 9-10). 


17. „Nedând nici o sminteală întru nimic, ca să nu fie slujirea noastră defăimată, ci în 
toate înfățişându-ne pe noi înşine ca slujitori ai lui Dumnezeu” (II Cor 6, 3-4). Pe drept 
şi adevărat arătăm făgăduinţa botezului, păzind îndemnul Apostolului, pentru toţi cei 
împreună îngropaţi cu Hristos, şi împreună înviați cu El. Astfel de cuvinte: „Deci să nu 
împărăţească păcatul în trupul vostru cel muritor, ca să vă supuneţi poftelor lui. Nici să 
nu puneţi mădularele voastre ca arme ale nedreptăţii în slujba păcatului, ci, înfățişați-vă 
pe voi lui Dumnezeu, ca vii, sculați din morţi, şi mădularele voastre ca arme ale dreptăţii 
lui Dumnezeu" (Rom. 6, 12-13). Şi iarăşi: „Aşadar, dacă aţi înviat împreună cu Hristos, 
căutaţi cele de sus, unde Se află Hristos, şezând de-a dreapta lui Dumnezeu. Cugetaţi 
cele de sus, nu cele de pe pământ” (Col. 3, 1-2). 


Socotesc negreşit că prin aceste puţine cuvinte care au fost amintite, Apostolul ne 
explică acea mare revărsare de har a nemăsuratei iubiri a lui Dumnezeu întru Hristos 
lisus, Domnul nostru, a Cărui ascultare până la moarte - precum este scris - a mijlocit 
pentru noi iertarea păcatelor, ne-a eliberat de păcătoşenia veacului acestuia şi ne-a adus 
stăpânirea peste greşeala aducătoare de moarte, împăcarea cu Dumnezeu, puterea de 
mulţumire, tovărăşia sfinților în viaţa veşnică, moştenirea Împărăției Cerurilor şi 
răsplata cu fel şi chip de bunătăţi. 


Însă cu înţelepciune şi cu tărie ne-au fost date nouă toate acestea prin botezul în moartea 
Domnului nostru lisus Hristos. Prin aceasta ne-a învăţat pe noi să ne întărim, ca nu 
cumva să primim în deşert un astfel de dar: „Deci să nu împărăţească păcatul în trupul 
vostru cel muritor, ca să vă supuneţi poftelor lui. Nici să nu puneţi mădularele voastre ca 
arme ale nedreptății în slujba păcatului, ci, înfățişați-vă pe voi lui Dumnezeu, ca vii, 
sculați din morţi, şi mădularele voastre ca arme ale dreptății lui Dumnezeu” (Rom. 6, 
12-13). 


18. Prin acestea, depârtându-ne pe noi cu totul de orice păcat, ca şi de litera moartă a 
Legii, ne apropie de dreptatea cea după Dumnezeu, cu ameninţări înfricoşându-ne, dar şi 
cu bunătăți şi darnice făgăduinţe îmbărbătându-ne: „Plata păcatului este moartea, iar 
harul lui Dumnezeu, viaţa veşnică, în Hristos lisus, Domnul nostru” (Rom. 6, 23). Din 
nou ne învaţă să urmăm pe Domnul şi să mergem după lege în faţa dreptăţii celor care 
ne judecă, adăugând: „Oare nu ştiţi, fraților, - căci celor ce cunosc Legea vorbesc - că 
Legea are putere asupra omului, atâta timp cât el trăieşte ? Căci femeia măritată e legată 


de bărbatul său atâta timp cât el trăieşte; iar dacă 1-a murit bărbatul, este dezlegată de 
legea bărbatului. Deci, trăindu-i bărbatul, se va numi adulteră dacă va fi cu alt bărbat; iar 
dacă i-a murit bărbatul, este liberă faţă de lege, ca să nu fie adulteră, luând un alt bărbat. 
Aşa că, fraţii mei, şi voi aţi murit Legii, prin trupul lui Hristos, de a fi ai altuia, ai Celui 
ce a înviat din morți, ca aducem roade lui Dumnezeu. Căci pe când eram trup, patimile 
păcatelor, care erau prin Lege, luau în mădularele noastre, ca să aducem roade morţii. 
Dar acum ne-am desfăcut de Lege, murind aceluia în care eram ţinuţi robi, ca noi să 
slujim întru înnoirea Duhului, iar nu după slova cea veche.” (Rom. 7, 1-6) - şi celelalte. 


Din unele ca acestea învăţăm să ne minunăm de neînchipuita iubire de oameni a lui 
Dumnezeu, în Hristos lisus, şi mai cu frică să ne curățim de orice pată a cărnii sau a 
duhului. 


19. Iar deosebirea între spirit şi materie ne-o arată în alt loc, când face comparaţie între 
Lege şi Evanghelie şi cu aleasă cugetare rosteşte: „Litera ucide, iar duhul face viu" (II 
Cor. 3, 6). Litera o numeşte lege, ca din cele ce s-au scris mai înainte, ca şi din cele ce se 
vor mai adăuga, să lămurească faptul că duhul este învăţătura Domnului, a Celui ce a 
zis: „Cuvintele pe care vi le-am spus sunt duh şi sunt viaţă” (In. 6, 63). 


Dacă aşa este preţuită dreptatea după Lege, de unii care se jertfesc în botezul lui 
Dumnezeu şi „nu mai viază loruşi, ci Aceluia care, pentru ei a murit şi a înviat" (II Cor 
3, 13), atunci cât de cumplită trebuie să fie judecata desfrânării, cum limpede s-a arătat 
în cuvintele mai înainte zise: „Ce ar zice cineva despre predaniile omeneşti ?”. 


Dar despre dreptatea după Lege, însuşi Apostolul zice şi mai lămurit: „Ba mai mult: eu 
pe toate le socotesc că sunt pagubă, față de înălțimea cunoaşterii lui Hristos Iisus, 
Domnul meu. pentru Care m-am lipsit de toate şi le privesc drept gunoaie, ca pe Hristos 
să dobândesc. Şi să mă alin întru El nu având dreptatea mea cea din Lege, ci pe aceea 
care este prin credinţa în Hristos, dreptatea cea de la Dumnezeu” (Flp. 3, 8-9). 


Deci judecata despre predanule omeneşti s-a arătat prin cuvintele Domnului, iar despre 
socotelile proprii cugetării omeneşti Apostolul ne-a învăţat să le facem răsturnare cu mai 
multă îndrăzneală, zicând: „Căci armele luptei noastre nu sunt trupeşti, ci puternice 
înaintea lui Dumnezeu, spre dărâmarea întăriturilor. Noi surpăm iscodirile minţii şi toată 
trufia care se ridică împotriva cunoaşterii lui Dumnezeu” (II Cor 10, 4-5). Sau dreptatea 
este din lume şi se arată de la sine fiecăruia, sau este de la Dumnezeu şi se dobândeşte 
cu sârguință. Despre aceasta, iarăşi stă scris: „Căci le mărturisesc că au râvnă pentru 
Dumnezeu, dar sunt fără cunoştinţă. Deoarece, necunoscând dreptatea lui Dumnezeu şi 
căutând să statornicească dreptatea lor, dreptăţii lui Dumnezeu ei nu s-au supus” (Rom. 
10, 2-3). Ca din aceasta, şi din altele asemenea, să fie arătată judecata celor ce voiesc să- 
şi bată Joc de judecăţile Domnului. Căci este scris: „Vai de cei care sunt înţelepţi în ochii 


lor şi pricepuți după gândurile lor!” (Is. 5, 21). Şi chiar Domnul a grăit limpede; „De nu 
vă veţi întoarce şi nu veţi fi precum pruncii, nu veţi intra în Împărăţia Cerurilor” (Mat, 
18, 3). Din această pricină, este trebuinţă ca să se cu lăţească în întregime; unui de 
poftele diavoleşti şi nestatornicule lumii, alţii de predaniile omeneşti şi de dorinţele 
proprii, egoiste, chiar dacă după măsurile lumii ei par măreţi şi demni de a fi admiraţi. 
Căci dacă rămân doar ai Legii şi lipsesc sau sunt zăbavnici la chemarea Duhului, atunci 
se fac grabnici călcării îndatoririlor rânduite de voia lui Dumnezeu. Dar cei ce au 
mărturisit botezul după cuviinţă, aceia s-au răstignit împreună cu Hristos, împreună au 
murit, împreună s-au înmormântat, împreună din morţi au înviat, având deplină 
încredințare a adevărului şi putând zice cu Apostolul: „Lumea este răstignită pentm 
mine, şi eu pentru lume” (Gal. 6, 14). „Nu eu mai trăiesc, ci Hristos trăieşte în mine” 
(Gal. 2, 20). 


Prin aceasta ne învață desăvârşirea după legea dreptăţii, ca să ne învrednicim de 
Impărăția Cerurilor. 


20. A sosit timpul să mergem mai departe cu priceperea noastră şi prin credinţa în 
Hristos să înţelegem şi să cunoaştem. De ce se botează în numele Tatălui şi al Fiului şi 
al Sfântului Duh? Prin urmare, este trebuinţa mai întâi să facem cunoscută îndeosebi 
slava fiecărui nume cu care se numeşte. Apoi să ştim că însuşi Domnul desluşeşte că 
botează în numele Sfântului Duh, când zice: „Ceea ce este născut din trup, trup este şi ce 
este născut din Duh, duh este” (In. 3, 6). Ca mai apoi, luând exemplul de mai înainte al 
naşterii după trup, să învăţăm limpede şi adevărat dogma evlaviei, din porunca 
binecunoscută. De vreme ce ştim şi suntem încredințați pe deplin că după cum cineva 
care este născut după fire, este tot aşa ca şi acela din care s-a născut, tot aşa şi noi, cei 
născuţi din duh, este de neapărată trebuinţă ca să fim duhovniceşti. Duh, nu însă după 
acea mare şi necuprinsă slavă a Sfântului Duh, ci după măsura dată omului prin 
împărțirea darurilor lui Dumnezeu prin Hristosul Lui - fiecăruia după trebuinţă. Dar şi 
după poruncile lui Dumnezeu vestite prin Domnul nostru lisus Hristos, spre învăţătură şi 
aducere aminte, cum însuşi Mântuitorul zice: „Acela vă va învăţa toate şi vă va aduce 
aminte despre toate cele ce v-am spus Eu” (In. 14, 26). 


După aceea şi Apostolul ne-a dat cât mai pe larg a înţelege ce devine duhul în matca 
simțămintelor noastre, atunci când scrie: „lar roada Duhului este dragostea, bucuria, 
pacea, îndelungă răbdarea” (Gal. 5, 22) - şi celelalte. Şi mai înainte a zis: „lar de vă 
purtaţi în Duhul nu sunteţi sub lege” (Gal. 5, 18). Şi în altă parte: „Daca trăim în Duhul, 
în Duhul să şi umblăm” (Gal. 5, 25); iar altădată: „Dar avem felurite daruri după darul ce 
ni s-a dat: dacă avem profeție, să profeţim după măsura credinţei; dacă avem slujbă, să 
stăruim în slujbă..." şi altele. 


21. Prin acestea şi altele asemenea, Domnul spune că cei ce sunt născuţi din duh, să se 
facă duh. Dar şi Apostolul laolaltă mărturiseşte, zicând: „Pentru aceasta, îmi plec 
genunchii înaintea Tatălui Domnului nostru lisus Hristos, din Care îşi trage numele orice 
neam în cer şi pe pământ. Să vă dăruiască, după bogăția slavei Sale. ca să fiți puternic 
întăriți, prin Duhul Său, în omul dinăuntru şi Hristos să Se sălăşluiască” (Ef. 3, 14-16). 
Dacă trăim cu duhul, cu duhul să şi umblăm. Şi astfel, devenind noi vase ale Sfântului 
Duh, vom putea să mărturisim deplin pe Hristos: „De aceea (...) nimeni nu poate să zică: 
Domn este lisus - decât în Duhul Sfânt” (1 Cor. 12, 3). Prin urmare, în acest chip şi 
Domnul, prin El însuşi şi prin gura Apostolului, ne-a învăţat că cei născuţi din duh 
trebuie să se facă duh. Dar şi de data aceasta ne vom aduce aminte de naşterea după trup, 
că mai întâi trebuie să ne mutăm locul şi să ne schimbăm obiceiurile, din pricina 
Sfântului Duh, Care întăreşte în noi omul cel dinlăuntru, ca să putem şi noi zice: 
„Cetatea noastră este în ceruri” ( Flp. 3, 20), iar pe pământ ca nişte umbre umblăm. Să 
ne păzim sufletul, ca să-l încetăţenim întru cele cereşti. lar după aceea să ne depărtăm şi 
de aceia care viețuiesc lumii, precum zice David: “Pe cel ce clevetea în ascuns pe 
vecinul său, pe acela l-am izgonit; cu cel mândru cu ochiul şi nesăţios cu inima, cu acela 
n- am mâncat. Ochii mei sunt peste credincioşii pământului, ca să şadă ei împreună cu 
mine. Cel ce umbla pe cale fără prihană, acela îmi slujea. Nu va locui în casa mea cel 
mândru; cel ce grăieşte nedreptăţi nu va sta înaintea ochilor mei” (Ps. 100, 6-9) - şi în 
alte locuri, asemenea. lar Apostolul mai stăruitor îndeamnă: „Dacă vreunul care, 
numindu-se frate, va fi desfrânat, sau lacom, sau închinător la idoli, sau ocărâtor, sau 
bețiv, sau răpitor, cu unul ca acesta nici să nu şedeţi la masă” (| Cor. 5, 11). 


22. Adeseori, deci, rostindu-se răspicat împotriva acestor feluri de nelegiuiri, ne învaţă 
pe noi, lămurit şi ferm, nemăsurata măreție şi cinste a iubirii întru Hristos, cu Care şi 
prin Care se cuvine să vieţuim împreună: „Căci El este pacea noastră. EI, Care a făcut 
din cele două - una, surpând peretele din mijloc al despărțiturii, desfiinţând vrăjmăşia în 
trupul Său, legea poruncilor şi învăţăturile ei, ca, întru Sine, pe cei doi să-i zidească într- 
un singur om nou şi să întemeieze pacea. Şi să-i împace cu Dumnezeu pe amândoi, uniţi 
într-un trup, prin cruce, omorând prin ea vrăjmăşia. ŞI, venind, a binevestit pace, vouă 
celor de departe şi pace celor de aproape. Că prin EI avem şi unii, şi alții apropierea 
către Tatăl, într-un Duh. Deci, dar, nu mai sunteți străini şi locuitori vremelnici, ci 
sunteți împreună cetăţeni cu sfinții şi casnici ai lui Dumnezeu. Zidiţi fund pe temelia 
Apostolilor şi a Proorocilor, piatra cea din capul unghiului fiind însuşi lisus Hristos. 
întru EI, orice zidire bine alcătuită creşte ca să ajungă un locaş sfânt în Domnul” (Ef. 2, 
14-21). Ca laolaltă şi asemenea celor răsădiți cu Hristos prin asemănarea morţii Lui şi 
botezați în numele Sfântului Duh şi născuţi din nou în omul cel dinlăuntru, în reînnoirea 
minții, zidiți pe temelia Apostolilor şi a Profeţilor, tot aşa şi noi să ne învrednicim a fi 
botezați în numele Unuia Născut Fiul lui Dumnezeu şi să ne facem părtaşi darului celui 
mare de care Apostolul aminteşte zicând: „Câţi în Hristos v-aţi botezat, în Hristos v-aţi 


îmbrăcat" (Gal. 3, 27). Şi încă: „Unde nu mai este elin şi iudeu, tăiere împrejur şi 
netăiere împrejur, barbar, scit, rob ori liber, ci toate şi întru toți Hristos” (Col. 3, 11) 

23. Este neapărată trebuinţă ca, prin urmare, cel născut să fie şi îmbrăcat. E la fel ca şi cu 
o scândură nelucrată - din orice lemn ar fi ea - care nu se potriveşte să fie aşezată ca 
ramă, până nu i se taie prisosul şi asprimile, şi numai aşa se îmbracă chipul zugrăvit al 
unui rege. Și atunci, oricine admiră frumuseţea chipului sau a tabloului, nu pentru că 
este din lemn, aur sau argint, ci pentru izbânda meşteşugului întru asemănarea cu 
originalul. Apoi cu multă băgare de seamă, grijă şi silinţă, fund isprăvită lucrarea, e 
aşezată ca o icoană vrednică de laudă. lar deosebirea lemnului se trece cu vederea, chiar 
dacă se deosebeşte mult, pentru că admiraţia din partea celor ce se duc s-o privească o 
face să fie ţinută pretutindeni în mare cinste şi în toată faima dintru început. Tot la fel şi 
cel ce se botează, fie iudeu sau elin, fie bărbat sau femeie, sau rob, sau scut, sau barbar, 
sau altul care negreşit este numit după deosebirea neamului, prin sângele lui Hristos se 
dezbracă de omul cel vechi, împreună cu toate faptele lui, iar prin învățătura cea 
dumnezeiască se îmbracă în Sfântul Duh, în omul cel nou, zidit după chipul lui 
Dumnezeu, în dreptate şi în sfinţenia adevărului (cf. Ef. 4, 22-24). Este reînnoit întru 
cunoştinţă, după chipul Ziditorului său, vrednic să se nască pentru a ajunge la 
bunăvoința lui Dumnezeu, despre Care Apostolul ne-a învăţat zicând: „Ştim că 
Dumnezeu toate le lucrează spre binele celor ce iubesc pe Dumnezeu, al celor care sunt 
chemaţi după voia Lui. Căci pe cei pe care i-a cunoscut mai înainte, mai înainte 1-a şi 
hotărât să fie asemenea chipului Fiului Său, ca EI să fie întâi născut între mulți frați” 
(Rom. 8, 28-29). 


24. Căci atunci cel îmbrăcat ca şi Fiul lui Dumnezeu se face vrednic de treapta 
desăvârşirii şi se botează în numele Tatălui şi al însuşi Domnului nostru lisus Hristos - 
după mărturia lui loan - Care ne-a dat puterea de a ne face fii ai lui Dumnezeu (In. 1, 
12), ai Celui ce zice: „leşiţi din mijlocul lor şi vă osebiţi, zice Domnul, şi de ce este 
necurat să nu vă atingeţi, şi Eu vă voi primi pe voi. ŞI vă voi fi vouă tată, şi veți fi Mie 
fii şi fuce - zice Domnul Atotţiitorul” (II Cor. 6, 17-18), prin însuşi harul Domnului 
nostru lisus Hristos, Fiul Unul Născut al Dumnezeului Celui Viu, în Care „nici tăierea 
împrejur nu poate ceva, nici netăierea împrejur, ci credinţa care este lucrătoare prin 
iubire” (Gal. 5, 6). Prin iubire ne va fi lesne să izbutim în toate, dacă împreună ne luăm 
asupră-ne rânduiala botezului de la însuşi Domnul nostru lisus Hristos, Care a zis: 
„„„„învăţându-i să păzească toate câte v-am poruncit vouă” (Mt. 28, 20). 


A căror păzire este arătată prin iubirea faţă de EI, căci însuşi Domnul a hotărât zicând: 
„De Mă iubiţi, păziți poruncile Mele” (In. 14, 15). Şi iarăşi: „Cel ce are poruncile Mele 
şi le păzeşte, acela este care Mă iubeşte” (In. 14, 21). Şi din nou: „Dacă Mă iubeşte 
cineva, va păzi cuvântul Meu, şi Tatăl Meu îl va iubi” Un. 14, 23). Şi mai tare şi mai cu 
încredințare zice: „Rămâneţi întru iubirea Mea. Dacă păziți poruncile Mele, veţi rămâne 
întru iubirea Mea, după cum şi Eu am păzit poruncile Tatălui Meu şi rămân întru iubirea 


Lui” (In. 15, 9-10). Dacă păzirea poruncilor prin iubire este o dovadă trebuitoare, 
frica mai mare Să ne fie ca fără iubire şi prețuirea darurilor şi a puterilor de sus, 
adică fără însăşi lucrarea credinţei, chiar porunca aceea care aduce desăvârşirea la 
nimic nu foloseşte, cum zice Apostolul Pavel, vorbind întru Hristos: „De aş grăi în 
limbile oamenilor şi ale îngerilor, iar dragoste nu am făcutu-m-am aramă Sunătoare 
şi chimval răsunător. Și de aş avea darul proorociei şi tainele toate le-aş cunoaşte şi 
orice ştiinţă, şi de aş avea atâta credinţă încât Să mut şi munţii, iar dragoste nu am, 
nimic nu Sunt. Şi de aş împărţi toată avuţia mea şi de aş da trupul meu ca să fie ars, 
iar dragoste nu am, nimic nu-mi foloseşte.“ (I Cor. 13, 1-3). Precum socotesc, el 
aceasta a spus-o amintindu-și cuvintele Domnului: „Mulţi Îmi vor zice în ziua aceea: 
Doamne, Doamne, au nu în numeie Tău am proorocit şi nu în numele Tău am Scos 
demoni şi nu în numele Tău minuni multe am făcut ?” (Mt. 7, 22-23); „Am mâncat 
înaintea Ta şi am băut şi în pieţele noastre ai învăţat. Și EL vă va zice: Nu ştiu de unde 
sunteți. Depărtaţi-vă de la Mine toţi lucrătorii nedreptăţii” (Lc. 13, 26-27). 


25. Din acestea se vede cu toată limpezimea că în lipsa iubirii nimic nu foloseşte, 
chiar dacă s-ar împlini preceptele şi dreptăţile Legii şi s-ar păzi toate celelalte porunci 
ale Domnului şi s-ar chivernisi toate celelalte daruri. Din pricina nepotrivirii lucrurilor, 
se judecă nu cuvântul în sine al darurilor şi al dreptăţilor, ci se judecă scopul celor care 
dăruiesc pentru interese proprii, cum zice şi Apostolul: „„...care socotesc că evlavia este 
un mijloc de câştig” (1 Tim. 6. 5). Acum însă: „Unii, e drept, vestesc pe Hristos din 
pizmă şi din duh de ceartă, alţii însă din bunăvoință. Ceilalţi, însă, din zavistie, vestesc 
pe Hristos nu cu gânduri curate, ci socotind să-mi sporească necazul în lanţurile mele" 
(Flp. 1, 15 şi 17); şi în altă parte zice: „Căci nu suntem precum cei mulți, care strică 
cuvântul lui Dumnezeu" (II Cor. 2, 17). Şi adaugă: „Căci niciodată nu ne-am arătat cu 
cuvinte de linguşire, după cum ştiţi, nici cu ascunse porniri de lăcomie. Dumnezeu îmi 
este martor. Nici n-am căutat slavă de la oameni, nici de la voi, nici de la alții, deşi 
puteam să fim cu greutate, ca Apostoli ai lui Hristos” (1 Tes. 2, 5-7). lar din acestea, şi 
din altele asemenea s-a arătat în mod deschis că drept este răspunsul Domnului: 
“Depărtaţi-vă de la Mine toţi lucrătorii nedreptăţii” (Lc. 13, 2.7), căci prin darurile lui 
Dumnezeu se lucrează voinţele voastre proprii. Căci dacă cineva cu unelte doftoriceşti şi 
cu feluri de mirodenii - făcute pentru tămăduirea suferințelor şi pentru îngrijirea sănătăţii 
şi a mântuirii - nu le foloseşte decât spre moarte, acela nu păzeşte porunca Apostolului 
care spune: „Ori de mâncaţi, ori de beţi. toate spre slava lui Dumnezeu să le faceți” (1 
Cor. 10, 30) 


Aşadar, în tot locul e trebuinţă de îngrijirea omului celui dinlăuntru, ca să fie mintea 
înţeleaptă şi tot lucrul a măsurat scopului slăvirii lui Dumnezeu, întru paza poruncilor 
Domnului. Faceţi pomul bun şi roada lui bună (cf. Mt. 7, 17). Şi iarăşi: “Fariseule orb! 
Curăţă întâi partea dinăuntru a paharului şi a blidului, ca să fie curată şi cea din afară” 
(Mt. 23, 26). 


Să aducem roadă bună din prisosinţa inimii: unul o sută, altul şaizeci, altul treizeci (cf. 
Mt. 13, 8), fie cu fapta, fie cu cuvântul, spre slava lui Dumnezeu şi a lui Hristos însuşi, 
păzindu-ne mai departe să nu facem întristare Sfântului Duh (Ef. 4, 30). Şi aşa să fugim 
de judecata Domnului, Care zice: „Vai vouă, că semănaţi cu mormintele cele văruite, 
care pe din afară se arată frumoase, înăuntru însă sunt pline de oase de morți şi de toată 
necurăţenia. Aşa şi voi, pe din afară vă arătaţi drepţi oamenilor, înăuntru însă sunteți 
plini de fățărnicie şi de fărădelege” (Mt. 23, 27-28). 


26. Pentru aceea trebuie ca înainte de botez să fie îndepărtate lucrurile care împiedică 
deprinderea învăţăturii şi să se pregătească omul spre o învăţătură mai potrivită, cum 
însuşi Domnul nostru lisus Hristos încredințează prin pilde grăitoare, ca apoi să adauge 
tâlcuind: “Aşadar, oricine dintre voi care nu se leapădă de tot ce are nu poate să fie 
ucenicul Meu” (Lc. 14, 33) Şi iarăşi, solemn: „Dacă vrea cineva să vină după Mine, să 
se lepede de sine, să-şi ia crucea şi să-Mi urmeze Mie” (Mt. 16, 24). Şi din nou, hotărât: 
„Cel ce nu-şi ia crucea - în fiecare zi - şi nu-Mi urmează Mie nu este vrednic de Mine” 
(Mt. 10, 38; Lc. 9, 23). 


Pe lângă acestea, mai sunt şi alte cuvinte tot aşa de înflăcărate ale Domnului nostru lisus 
Hristos, bunăoară când zice: „Foc am venit să arunc pe pământ şi cât aş vrea să fie acum 
aprins!” (Lc. 12, 49). Din acestea a arătat răutatea păcatelor şi virtutea celor care, spre 
slava lui Dumnezeu şi a Hristosului Său s-au purtat bine şi au izbândit. Să umblăm dar 
cu râvnă şi întru mărturisirea celor zise de Apostol: „Om nenorocit ce sunt! Cine mă va 
izbăvi de trupul morţii acesteia? Mulţumesc lui Dumnezeu, prin lisus Hristos, Domnul 
nostru!” (Rom. 7, 24-25), Care a zis: „Acesta este Sângele Meu, al Legii celei noi, care 
pentru mulţi se varsă spre iertarea păcatelor" (Mt. 26, 28) şi tot aşa mărturiseşte şi 
Apostolul: „întru Care avem răscumpărarea prin sângele Lui, adică iertarea păcatelor” 
(Col. 1, 14). 


ŞI atunci, să ne apropiem de apa botezului, care este asemănarea crucii - a morţii, a 
mormântului şi a învierii din morţi, aducătoare de pace prin paza celor pecetluite în 
tăierea împrejur a unui astfel de botez, despre care Apostolul zice: „Știind că Hristos, 
înviat din morți, nu mai moare. Moartea nu mai are stăpânire asupra Lui. Căci ce a 
murit, a murit păcatului o dată pentru totdeauna, iar ce trăieşte, trăieşte lui Dumnezeu. 
Aşa şi voi, socotiţi- vă că sunteți morți păcatului, dar vii pentru Dumnezeu, în Hristos 
lisus, Domnul nostru. Deci să nu împărăţească păcatul în trupul vostru cel muritor, ca să 
vă supuneți poftelor lui. Nici să nu puneţi mădularele voastre ca arme ale nedreptăţii, ci, 
înfățişaţi-vă pe voi lui Dumnezeu, ca vii, sculați din morţi, şi mădularele voastre ca arme 
ale dreptăţii lui Dumnezeu" (Rom. 6, 9-13). 


27. Atunci se va învrednici cineva să fie botezat în numele Sfântului Duh şi născut din 
nou, când îşi va schimba şi locul, şi năravul, şi tovărăşiile. Şi aşa, umblând în Duhul, să 


ne învrednicim a fi botezați în numele Fiului şi să ne îmbrăcăm în Hristos. Căci trebuie 
ca noul născut să fie vrednic şi de îmbrăcăminte, precum zice Apostolul: „Câţi în Hristos 
v-aţi botezat, în Hristos v-aţi îmbrăcat" (Gal. 3. 27). „V-aţi dezbrăcat de omul cel vechi, 
dimpreună cu faptele lui şi v-aţi îmbrăcat cu cel nou, care se înnoieşte, spre deplină 
cunoştinţă, după chipul Celui ce l-a zidit, unde nu mai este elin şi iudeu” (Col. 3, 9-11). 
Și, îmbrăcaţi în Fiul lui Dumnezeu, ni se dă puterea ca să ne facem noi înşine fii ai lui 
Dumnezeu. Ne botezăm în numele Tatălui şi propovăduim ca Fii ai lui Dumnezeu pe 
Cel ce a poruncit şi a vestit cum zice Profetul: „leşiţi din mijlocul lor şi vă osebiţi, zice 
Domnul, şi de ce este necurat să nu vă atingeţi şi Eu vă voi primi pe voi. Şi voi fi vouă 
tată şi veţi fi Mie fii şi fiice», zice Domnul Atotţiitorul (cf. Is. 52, 11; Il Cor. 6, 17-18). 
„Având deci - zice Apostolul - aceste făgăduinţe, iubiților, să ne curățim pe noi de toată 
întinarea trupului şi a duhului, desăvârşind sfinţenia în frica lui Dumnezeu” (11 Cor. 7, 
1). Şi din nou aminteşte, zicând: „Ioate să le faceţi fără de cârtire şi fără de îndoială, ca 
să fiți fără de prihană şi curaţi, fu ai lui Dumnezeu neîntinaţi în mijlocul unui neam rău 
şi stricat şi întru care străluciți ca nişte luminători în lume, ţinând cu putere cuvântul 
Vieţii, spre lauda mea în ziua lui Hristos" (Flp. 2, 14-16). 


Și din nou: „Aşadar, dacă aţi înviat împreună cu Hristos, căutaţi cele de sus unde Se află 
Hristos, şezând de-a dreapta lui Dumnezeu. Cugetaţi cele de sus, nu cele de pe pământ. 
Căci voi aţi murit şi viața voastră este ascunsă cu Hristos întru Dumnezeu. lar când 
Hristos, Care este viaţa noastră.Se va arăta, atunci şi voi, împreună cu EL, vă veţi arăta 
întru slavă” (Col. 3, 1-4). Care mărire este făgăduită de însuşi Domnul, când spune: 
„Atunci cei drepţi vor străluci ca soarele" (Mt. 13, 43). 


Cuvântarea III - Că se cuvine ca omul născut din nou - prin Sfântul Botez - să 
crească de-acum dubovniceşte, prin participarea la Tainele cele dumnezeieşti 


1. Mulțumită bunului Dumnezeu - prin aducerea aminte a cuvintelor Unuia Născut, Fiul 
Dumnezeului Celui Viu, dar şi ale Profeţilor, Evangheliştilor şi Apostolilor, care ne-au 
desluşit nouă îndestul învăţătura botezului după Evanghelia Domnului nostru lisus 
Hristos - am învăţat că, în botezul prin foc, este scoasă la iveală orice răutate care 
încalcă dreptatea lui Hristos, iar urarea răutățu pricinuieşte pofta virtuţii. Ci prin credinţa 
în sângele lui Hristos, suntem curăţaţi de orice păcat şi în apa botezului suntem bogaţi în 
moartea Domnului - după cum am statornicit cu mărturia scrisă - ca să murim noi 
păcatului şi lumii, şi să viem dreptăţii. Și aşa botezați în numele Sfântului Duh suntem 
născuţi din nou. lar o dată renăscuţi prin botez, în numele Fiului ne-am îmbrăcat în 
Hristos. Suntem îmbrăcaţi însă în omul cel dinlăuntru, zidit după chipul lui Dumnezeu în 
numele Tatălui ne-am botezat şi ne numim Fii ai lui Dumnezeu. 


Cuvine-se ca de acum să ne hrănim cu hrana vieţii veşnice, pe care iarăşi ne-a dat-o 
nouă însuşi Unul Născut, Fiul Dumnezeului Celui Viu, zicând: „Nu numai cu pâine va 
trăi omul, ci cu tot cuvântul care iese din gura lui Dumnezeu” (Mt. 4, 4). Şi în ce chip se 
face aceasta, a învăţat cu următoarele cuvinte: „Mâncarea Mea este să fac voia Celui ce 
M-a trimis” (In. 4, 34). Şi spre deplina încredințare a ascultătorilor, a zis: “Adevărat, 
adevărat zic vouă, dacă nu veţi mânca trupul Fiului Omului şi nu veţi bea sângele Lui, 
nu veţi avea viaţă în voi. Cel ce mănâncă trupul Meu şi bea sângele Meu are viață 
veşnică, şi Eu îl voi învia în ziua cea de apoi. Trupul Meu este adevărată mâncare şi 
sângele Meu, adevărată băutură. Cel ce mănâncă trupul Meu şi bea sângele Meu rămâne 
întru Mine şi Eu întru el” (In. 6, 53-56). 


ŞI puţin mai departe stă scris: „Deci mulţi din ucenicii Lui, auzind, au zis: Greu este 
cuvântul acesta! Cine poate să-l asculte? Iar lisus, ştiind în Sine că ucenicii Lui murmură 
împotriva Lui, le-a zis: Vă sminteşte aceasta ? Dacă veţi vedea pe Fiul Omului suindu- 
Se acolo unde era mai înainte? Duhul este cel ce dă viaţă; trupul nu foloseşte la nimic. 
Cuvintele pe care vi le-am spus sunt duh şi sunt viaţă. Dar sunt unii dintre voi care nu 
cred. Căci lisus ştia de la început cine sunt cei ce nu cred şi cine este cel care îl va vinde. 
ŞI zicea: De aceea am spus vouă că nimeni nu poate să vină la Mine, dacă nu-i este dat 
de la Tatăl. Şi de atunci mulţi dintre ucenicii Săi s-au dus înapoi şi nu mai umblau cu EI. 
Deci a zis lisus celor doisprezece: Nu vreţi şi voi să vă duceţi? Simon Petru i-a răspuns: 
Doamne, la cine ne vom duce ? Tu ai cuvintele vieţii celei veşnice. Şi noi am crezut şi 
am cunoscut că Tu eşti Hristosul, Fiul Dumnezeului Celui viu” (/w. 6, 60-69). 


2. Şi către sfârşitul Evanghelulor citim: „Şi luând pâinea, a frânt şi dând ucenicilor, a 
zis: Luaţi, mâncaţi, acesta este Trupul Meu, care se dă pentni voi; aceasta să faceţi spre 


pomenirea Mea. Asemenea şi paharul, după ce au cinat, zicând: beţi dintru acesta toţi. 
Că acesta este Sângele Meu. al Legii celei noi, care pentru mulți se varsă spre iertarea 
păcatelor” (Mt. 26, 26-28; Lc. 22, 19-20). Mărturiseşte despre aceasta şi Apostolul, 
zicând: „Căci eu de la Domnul am primit ceea ce v-am dat şi vouă: că Domnul lisus, în 
noaptea în care a fost vândut, a luat pâine şi mulţumind, a frânt şi a zis: Luaţi, mâncaţi; 
acesta este trupul Meu, care se frânge pentru voi. Aceasta să faceţi spre pomenirea Mea. 
Asemenea şi paharul după Cină, zicând: Acest pahar este Legea cea nouă întru sângele 
Meu. Aceasta să faceţi ori de câte ori veţi bea, spre pomenirea Mea. Căci de câte ori veţi 
mânca această pâine şi veţi bea acest pahar, moartea Domnului vestiți până când va 
veni” (| Cor. 11, 23-26). 


Prin urmare, ce folos au cuvintele acestea? Ca să ne aducem aminte totdeauna, când 
mâncăm şi bem, de Cel ce pentru noi a murit şi a înviat, şi astfel să ne deprindem a păzi 
nesmintit, în faţa lui Dumnezeu şi a lui Hristos însuşi, învăţătura primită de la Apostol, 
când a zis: „Căci dragostea lui Hristos ne stăpâneşte pe noi care socotim aceasta, că dacă 
unul a murit pentru toţi, au murit deci toţi. Şi a murit pentru toţi, ca cei ce viază să nu 
mai vieze loruşi, ci Aceluia Care, pentru ei, a murit şi a înviat" (II Cor. 5, 14-15). Căci 
cel ce mănâncă şi bea face acest lucru, spre veşnica pomenire a lui Hristos lisus, 
Domnul nostru, Care pentru noi a murit şi a înviat. Însă, după învățătura Apostolului, 
înţelepciunea aducerii aminte de ascultarea Domnului până la moarte nu e de ajuns, căci, 
vorbind mai înainte, a zis: „Dragostea lui Hristos ne stăpâneşte pe noi care socotim 
aceasta, că dacă unul a murit pentru toţi, au murit deci toți [care mărturisim un botez). Şi 
a murit pentru toţi, ca acei ce viază să nu mai vieze loruşi, ci Aceluia Care, pentru ei, a 
murit şi a înviat” (II Cor. 5, 14-15). Carnea nu aduce nici un folos, după cum însuşi 
Domnul a zis: „Trupul nu foloseşte la nimic” (In. 6, 63). 


3. Iar după cele spuse de EI însuşi, a urmat în acest fel şi judecata Apostolului, care 
zice: „Cel ce mănâncă şi bea cu nevrednicie, osândă îşi mănâncă şi bea, nesocotind 
trupul Domnului” (| Cor 11, 29). Căci nu numai că are frică de osândă cel care, în 
necurăția trupului şi a sufletului, nu e vrednic să se apropie de cele sfinte, căci, 
apropiindu-se, se face vinovat de trupul şi sângele Domnului, dar în zadar şi fără de 
folos mănâncă şi bea, deoarece pe lângă pomenirea celui care pentru noi a murit şi a 
înviat, Hristos lisus, Domnul nostru, nu a păzit şi aceste cuvinte: „Dragostea lui Hristos 
ne stăpâneşte pe noi care socotim aceasta, că dacă unul a murit pentru toţi, au murit deci 
toți“ (| Cor. 5, 14- 15) - şi celelalte. Căci după cum atâta bunătate fără cunoştinţă şi fără 
folos face astfel de întărâtare şi după cum cel ce se apropie de o astfel de taină cu 
nemulțumire are judecata lenei, tot aşa „pentru orice cuvânt deşert pe care-l vor rosti - 
împotriva Domnului - oamenii vor da socoteală în ziua judecății.” (Mt. 12, 36). Iar încă 
şi mai abitir se dă pe față osânda lenevirii prin pilda celui ce a păstrat talantul întreg, 
ascunzându-l (cf. Mt. 25, 25-29). 


Şi Apostolul ne-a propovăduit nouă că şi cel care aduce un cuvânt bun, însă nu spre 
zidirea cea de trebuinţă, face întristare Duhului Sfânt (cf. Ef.4. 29-30). Deci numai pă- 
zind aceasta să-l judecăm pe cel ce mănâncă şi bea cu nevrednicie. Şi dacă, pentru 
mâncare, fratele se mâhneşte, a căzut din iubire (cf. Rom. 14, 15), fără de care nici 
darurile cele mai mari, nici dreptățile nu folosesc la lucrare (cf. 1 Cor. 13, 1 şi urm. ). Ce 
ar zice cineva despre acela care, în lenevie şi în nelucrare, cu obrăznicie mănâncă trupul 
şi bea sângele Domnului nostru lisus Hristos ? Şi prin aceasta mai mult întristează pe 
Sfântul Duh. 


Prin urmare, cel care se apropie de trupul şi sângele lui Hristos, spre pomenirea Celui ce 
pentru noi a murit şi a înviat, se cade nu numai a se curăța de orice întinare a trupului şi 
a sufletului, ca nu umva să mănânce şi să bea spre osândă, ci să şi dovedească cu 
prisosinţă dreapta pomenire a Celui Care pentru noi a murit şi a înviat. Şi aceasta murind 
păcatului, şi lumii, şi lui însuşi, şi viind lui Dumnezeu în Hristos lisus, Domnul nostru. 


Cartea a doua 


Intrebarea I - Este neapărat dator să moară păcatului şi să vieze lui Dumnezeu 
oricine este botezat cu botezul Domnului nostru lisus Hristos? 


Răspuns: 


1. Dacă toţi dorim împărăţia lui Dumnezeu, este deopotrivă nevoie ca să conlucrăm şi să 
ne călăuzim după acea hotărâre a Domnului, Care a zis: „De nu se va naşte cineva din 
apă şi din Duh, nu va putea să intre în împărăţia lui Dumnezeu" (In. 3, 5). 


Prin urmare, suntem toţi deopotrivă datori să urmăm acestei orânduieli a botezului, aşa 
cum zice Apostolul, îndeobşte către cei care se botează: „Au nu ştiţi că toți câţi în 
Hristos lisus ne-am botezat, întru moartea Lui ne-am botezat ? Deci ne-am îngropat cu 
EI, în moarte, prin botez, pentru ca, precum Hristos a înviat din morți, prin slava Tatălui, 
aşa să umblăm şi noi pentru înnoirea vieţii" (Rom. 6, 3-4) - şi celelalte. Și în alt loc, mai 
cu sfială şi mai lesne de înţeles, ne-a încredinţat nouă acest fel de învăţătură, zicând: 
„Câţi în Hristos v-aţi botezat, în Hristos v-aţi îmbrăcat. Nu mai este iudeu, nici elin; nu 
mai este nici rob, nici liber; nu mai este parte bărbătească şi parte femeiuşcă, pentru că 
voi toţi una sunteţi în Hristos lisus” (Gal. 3, 27-28). La fel şi din nou zice către toţi: „în 
El aţi fost tăiaţi împrejur, cu tăiere împrejur nefăcută de mână, prin dezbrăcarea de 
trupul cărnii, întru tăierea împrejur a lui Hristos, îngropaţi fiind împreună cu EI prin 
botez, cu EI aţi şi înviat prin credinţă” (Col. 2, 11-12). 


Deci oricine se botează cu botezul Evangheliei este dator să trăiască după Evanghelie. 
Drept care a zis în altă parte: „Şi mărturisesc, iarăşi, oricărui om ce se taie împrejur, că 
el este dator să împlinească toată Legea” (Gal. 5, 3). 


2. Aşadar rămâne neclintit că acela care se botează cu un singur botez - după pilda Celui 
ce pentru noi a murit şi a înviat - este de asemenea dator să împlinească ceea ce de la 
însuşi Apostolul am învăţat: „Căci dragostea lui Hristos ne stăpâneşte pe noi care 
socotim aceasta, că dacă unul a murit pentru toţi, au murit deci toţi. Şi a murit pentru 
toți, ca cei ce viază să nu mai vieze loruşi, ci Aceluia Care, pentru ei, a murit şi a înviat” 
(II Cor. 5, 14-15). Căci dacă cineva care a fost tăiat împrejur într-o parte a trupului - 
după tăierea împrejur a lui Moise - este dator ca întreaga Lege s-o împlinească, cu cât 
mai mult cel ce este tăiat împrejur „întru tăierea împrejur a lui Hristos” (Col. 2, 11). 

Prin dezbrăcarea trupului de păcatele cărnii, după cum stă scris, fiecare este dator să 
împlinească ceea ce a zis Apostolul: „Lumea este răstignită pentru mine, şi eu pentru 
lume”” (Gal. 6, 14). Ba mai mult: “Și nu eu mai trăiesc, ci Hristos trăieşte în mine" (Gal. 
2, 20). Drept care, cu adevărat, după cuvintele Apostolului, cel botezat în moartea lui 
Hristos va muri sieşi şi lumii şi mai cu seamă păcatului, cum am fost învăţaţi despre 


botez: „Omul nostru cel vechi a fost răstignit împreună cu EI, ca să se nimicească trupul 
păcatului, pentru a nu mai fi robi ai păcatului" (Rom. 6, 6). Negreşit, ne-am învoit să 
urmăm în toate lui Hristos, deci să viem lui Dumnezeu în întregime, împlinind peste tot 
cele spuse de către Apostol: „Vă îndemn, deci, fraților, pentru îndurănile lui Dumnezeu, 
să înfățişaţi trupurile voastre ca pe o jertfă vie, sfântă, bineplăcută lui Dumnezeu, ca 
închinarea voastră cea duhovnicească.” (Rom. 12, 1). 


Acum, într-adevăr, se cade „să nu împărăţească păcatul în trupul vostru cel muritor, ca 
să vă supuneți poftelor lui; nici să nu puneţi mădularele voastre ca arme ale nedreptăţii 
în slujba păcatului, ci înfățişați-vă pe voi lui Dumnezeu, ca vii, sculați din morţi şi 
mădularele voastre ca arme ale dreptății lui Dumnezeu.” (Rom. 6, 12-13) Dar despre 
acestea, şi despre altele asemenea, încă mai zice: „Nu mai este iudeu, nici elin; nu mai 
este nici rob, nici liber; nu mai este parte bărbătească şi parte femeiască, pentru că voi 
toți una sunteți în Hristos lisus' (Gal. 3, 28). Ca să ne învrednicim toţi - ca unul - să 
auzim: „Bine, slugă bună şi credincioasă, peste puţine ai fost credincioasă, peste multe te 
voi pune: intră întru bucuria domnului tău” (Mt. 25, 21). De aceasta ne vom învrednici 
numai dacă fiecare dintre noi, în ceea ce este chemat şi ales, prin grijă sporită şi prin 
sârguință nepregetătoare, va înmulți după putere darul împărțit lui, precum este scris (cf. 
Ef. 4,7). 


Intrebarea II - Este neprimejdios lucru ca oarecine să slujească cele preoţeşti 
nefiind curat la inimă din pricina conştiinţei pervertite, a necurăţiei sau a 
întinăciunii ? 


Răspuns: 


Într-adevăr, Moise, dând semn clar celor din vechime, cu înţelegerea cea dată lui de la 
Dumnezeu, dar pentru povăţuirea noastră, scrie: „Grăit-a Domnul cu Moise şi a zis: 
«Spune lui Aaron: Nimeni din neamul tău în viitor şi din rudele tale să nu se apropie, ca 
să aducă daruri Dumnezeului său, de va avea vreo meteahnă pe trupul său. Tot omul cu 
meteahnă pe trup să nu se apropie..." (Lv. 21, 16- 21). Iar când zice Domnul aceasta: 
„Mai mare decât templul este [cineva] aici" (Mi. 12, 6), El ne învaţă pe noi că este cu 
atât mai neînţelept cel ce slujeşte cu obrăznicie trupul Domnului - dându-L pe EI „pentru 
noi prinos şi jertfă lui Dumnezeu, întru miros cu bună mireasmă“ (Ef 5, 2) - cu cât trupul 
Unuia Născut, Fiul lui Dumnezeu, este mai presus decât berbecii şi taurii. Şi nu din 
asemănare, căci este neasemănată măreţia. 


Dar iată că meteahna sau schilodirea nu priveşte doar mădularele trupului, ci se cunoaşte 
şi-n evlavia dreptăţii după Evanghelie. Când porunca este păzită doar în parte sau nu se 
împlineşte sau nu se face aşa după cum place lui Dumnezeu, seamănă cu o rană 
oarecare, sau cu lepra, care se iveşte pe cugetul nostru, aducând nesocotirea poruncilor 
cereşti. 


Aşadar, este totdeauna de trebuinţă, şi cu atât mai mult în timpul plin de măreție al 
săvârşirii Tainei, sa păzim porunca Apostolului, care zice: „Având deci aceste 
făgăduinţe, iubiţilor, să ne curățim pe noi de toată întinarea trupului şi a duhului, 
desăvârşind sfinţenia în frica lui Dumnezeu” (II Cor. 7, 1). Şi încă: „Nedând nici o 
sminteală întru nimic, ca să nu fie slujirea noastră defăimată, ci în toate înfățişându-ne 
pe noi înşine ca slujitori ai lui Dumnezeu” (II Cor. 6, 3-4) Numai aşa va fi cineva 
vrednic să slujească - ca preot - Taina Domnului, după Evanghelia lui Dumnezeu. 


Intrebarea III - Este neprimejdios lucru ca oarecine, nefiind curat ele orice 
întinăciune a trupului şi a sufletului, să mănânce trupul Domnului şi să bea sângele 
Lui ? 


Răspuns: 


Dumnezeu a aşezat în Lege pedeapsa cea mai înaltă pentru acela care, în stare de 
necurăţie fiind ar îndrăzni să se atingă de cele sfinte. Căci le-a arătat negreşit celor din 
vechime, în mod simbolic, ca să fie şi spre învăţătura noastră: „A grăit Domnul cu 
Moise şi a zis: Spune lui Aron şi fiilor lui să umble cu băgare de seamă cu cele sfinte ale 
fiilor lui Israel şi să nu pângărească numele cel sfânt al Meu prin prinoasele pe care ei 
înşişi Mi le aduc. Eu sunt Domnul. Spune-le: Tot omul din seminția voastră şi din 
neamul vostru, care va avea pe sine vreo necurăţenie şi se va apropia de cele sfinte, care 
se afierosesc de fiii lui Israel Domnului, sufletul aceluia se va stârpi de la faţa Mea. Eu 
sunt Domnul Dumnezeul vostru-" (Lwv. 22, 1-3). 


Dacă o astfel de ameninţare s-a orânduit pentru cei ce se apropie de cele care sunt 
sfințite de la oameni, cu cât mai mare ar fi osânda împotriva celui ce s-ar apropia cu 
obrăznicie de o Taină atât de înfricoşată ? Căci cu cât este aici ceva „mai mare decât 
templul”, după spusa Domnului (cf. Mt. 12, 6), cu atât este mai grozav şi mai 
înfricoşător este pentru acela care cu sufletul întinat îndrăzneşte să mănânce trupul 
Domnului, ca şi cum ar mânca berbeci sau tauri, după cum zice Apostolul: „Astfel, 
oricine va mânca pâinea aceasta sau va bea paharul Domnului cu nevrednicie, va fi 
vinovat faţă de trupul şi de sângele Domnului" (1 Cor. 11,27). Ci încă şi mai straşnic ne 
atrage luarea aminte, repetând cele zise: „Să se cerceteze însă omul pe sine şi aşa să 
mănânce din pâine şi să bea din pahar. Căci cel ce mănâncă şi bea cu nevrednicie, 
osândă îşi mănâncă şi bea, nesocotind trupul Domnului" (I Cor. 11, 28-29). 

Dacă cineva, doar aflându-se în necurăţie, cade sub înfricoşată judecată, cu atât mai mult 
cel ce păcătuieşte nesocotind trupul Domnului! 


Să ne curățim, aşadar, de orice întinăciune şi numai astfel să ne apropiem de cele sfinte, 
ca sa fugim de judecata celor ce I.-au omorât pe Domnul, pentru că „cel ce mănâncă 
pâinea şi bea potirul Domnului cu nevrednicie, va fi vinovat de trupul şi sângele 
Domnului". 


Vom dobândi viaţa veşnică - după cum nemincinos ne-a făgăduit Domnul şi Dumnezeul 
nostru lisus Hristos - numai dacă atunci când mâncăm şi bem, ne vom aduce aminte de 
Cel ce pentru noi a murit şi a înviat. Să păzim judecata Apostolului, care zice: „Căci 
dragostea lui Hristos ne stăpâneşte pe noi care socotim aceasta, că dacă unul a murit 
pentru toți, au murit deci toţi. Şi a murit pentru toţi, ca cei ce viază să nu mai vieze 


loruşi, ci Aceluia Care, pentru ei a murit şi a înviat" (II Cor. 5, 14-15), dând tuturora 
împăcarea prin botez. 


Intrebarea IV - Oare orice cuvânt al lui Dumnezeu se cuvine întocmai crezut şi 
ascultat spre încredințarea adevărului, chiar dacă s-ar găsi în cele spuse vreo vorbă 
sau vreo faptă a Însuşi Domnului sau a sfinţilor care nu s-ar potrivi între ele ? 


Răspuns: 


1. Această întrebare este nevrednică întru totul să fie primită, dacă-L mărturisim cu 
credinţă pe Domnul nostru lisus Hristos, prin care s-au făcut toate cele văzute şi cele 
nevăzute. Vorbind de cuvintele pe care le-a auzit de la Tatăl, este de trebuință să 
cugetăm asupra lor, ascultând ceea ce scrie Apostolul: „Fiţi gata totdeauna să răspundeţi 
oricui vă cere socoteală despre nădejdea voastră” (1 Petr. 3, 15). 


Și pentru ca nu cumva să rămână, vorbind noi unora, vreo pricină de îndoială asupra 
ascultătorilor, să ne aducem aminte de ceea ce însuşi Domnul zice: „Adevărat zic vouă: 
(...) o iotă sau o cirtă din Lege nu va trece, până ce se vor face toate*” (Mt. 5, 18). Şi 
iarăşi: „Mai lesne e să treacă cerul şi pământul, decât să cadă din Lege un corn de literă” 
(Le. 16, 17). Oare nu este aici mai mult decât Solomon şi mai mult decât Toma, ba chiar 
şi mai mult decât Moise? 


Apostolul, după ce a povestit neapropierea izraeliţilor de slava lui Dumnezeu, face 
comparaţie cu slava Domnului nostru lisus Hristos, adăugând: „Şi nici măcar nu este 
slăvit ceea ce era slăvit în această privinţă, faţă de slava cea covârşitoare. Căci dacă ce 
este trecător s-a săvârşit prin slavă, cu atât mai mult ceea ce e netrecător va fi în slavă” 
(II Cor. 3, 10-11). lar dacă nici din aceste cuvinte, care sunt spuse şi în Evanghelie, nu 
învăţăm să ne cunoaştem şi să ne mărturisim fără de îndoială credinţa atunci să ne 
aducem aminte încă o dată de cuvintele Domnului: „Cerul şi pământul vor trece, dar 
cuvintele Mele nu vor trece” (Mt. 24, 35). 


Aşadar, ajung cuvintele Domnului care cu adevărat îşi află temei în inimile noastre, prin 
Sfântul Duh, Călăuzitorul, ca fără îndoială şi lămurit să avem tot cuvântul ieşit din gura 
lui Dumnezeu. Dar ca să întâmpinăm şi slăbiciunea unora, prin felurite mărturii vrednice 
de crezare, să amintim măcar câteva din multe. Astfel, zice David: „Adevărate sunt toate 
poruncile Lui, întărite în veacul veacului, făcute in adevăr şi în dreptate” (Ps. 110, 7-8). 
Și iarăşi: „Credincios este Domnul întru cuvintele Sale şi cuvios întru toate lucrurile 
Sale" (Ps. 144,13) - şi multe de felul acesta. Iar Iehu, în Cărțile Regilor, a zis: „Să ştiţi 
deci că nimic din ceea ce a spus Domnul (...) n-a rămas neîmplinit” (IV Regi 10, 10). 


2. Cât despre acelea care par să aibă ceva contrariu în ele, s-ar cuveni să cercetăm cu 
băgare de seamă dacă mai degrabă nu-i ceva contrariu în noi înşine, ca nu cumva cineva, 
ispitindu-se spre cunoştinţa bogatei înţelepciuni şi fiind nemulţumit că nu poate pricepe 
nepătrunsele căi ale lui Dumnezeu să se facă vinovat judecății din pricina îndrăznelii şi a 


încăpăţânării, şi să audă: „Necredincios este cel ce strigă împăraţilor: netrebnicilor!“ (cf. 
lov 34, 18). Şi: „Cine va ridica pâră împotriva aleşilor lui Dumnezeu” (Rom. 8, 33). Într- 
adevăr dacă judecata multora pare că are dezlegare, în multe care se arată potrivnice 
suntem datori să fim cu băgare de seamă, că atunci când se pare că o poruncă este 
împotriva alteia, în cuvânt sau în faptă, face trebuinţă ca fiecare să se supună judecății, 
cu smerenie în fața „adâncului bogăției şi al înţelepciunii şi al ştiinţei lui Dumnezeu“ 
(Rom. 11, 33), ca să nu se facă pricină de păcat (cf. Ps. 140, 4), căci aceasta place lui 
Dumnezeu şi ne fereşte de primejdii, ca pe nişte buni ucenici ai dumnezeieştilor 
Scripturi. 


Când se pare însă că o poruncă are ceva împotriva altei porunci, să cercetăm pricinile şi 
să citim în întregime locul; astfel vom cunoaşte negreşit, fără nici o vrajbă, ce se cuvine 
fiecărui caz, pricepând tâlcul chemării de sus, către care tind toate poruncile, ca şi pe cel 
curăţit de boală, şi pe cel ce lucrează înaintând spre bine, şi pe cel ostenitor către 
desăvârşire, să-i aducă deopotrivă ca mărturii plăcute înaintea lui Dumnezeu, cum zicea 
Domnul undeva: „Nici nu aprind făclie şi o pun sub obroc, ci în sfeşnic, şi luminează 
tuturor celor din casă. Aşa să lumineze lumina voastră înaintea oamenilor, aşa încât să 
vadă faptele voastre cele bune şi să slăvească pe Tatăl vostru Cel din ceruri” (Mt. 5, 15- 
16); şi „să nu ştie stânga ta ce face dreapta ta" (MI. 6, 3). 


3. Şi încă multe de felul acesta ai să găseşti şi la Evanghelişti şi la Apostol. Dacă acea 
poruncă a fost dată numai, iar cum să se facă nu s-a adăugat, să ne aducem aminte de 
Domnul, Care zice: „Cercetaţi Scripturile” (In. 5, 39) Şi să-i luăm drept pildă pe 
Apostoli, că ei L-au întrebat pe Domnul despre tâlcul celor zise de către EI, iar din cele 
care tot de către El sunt spuse în alt loc, să învăţăm adevărul şi mântuirea, după acest 
exemplu: „Adunaţi-vă comori în cer" (Mt. 6, 20). Să ne învăţăm de la însuşi Domnul, 
din cele spuse tânărului: „Vinde averea ta, dă-o săracilor şi vei avea comoară în cer” 
(Mt. 19, 21) şi din cele spuse celor dornici să moştenească Împărăţia Cerurilor: „Nu te 
teme, turmă mică, pentru că Tatăl vostru a binevoit să vă dea vouă împărăţia. Vindeţi 
averile voastre şi dați milostenii; faceți-vă pungi care nu se învechesc, comoară 
neîmpuţinată în ceruri.” (Lc. 12, 32-33) 


Dacă se întâmplă vreo piedică în păzirea poruncii, aceasta să fie spre lauda noastră, căci 
ne aducem aminte de Apostolul care zice: „Căci mai bine este pentru mine să mor, decât 
să-mi zădărnicească cineva lauda" (1 Cor. 9, 15). Şi în altă parte, mai pe larg: „Cine ne 
va despărți pe noi de iubirea lui Hristos? Necazul, sau strâmtorarea, sau prigoana, sau 
foametea, sau lipsa de îmbrăcăminte, sau primejdia, sau sabia ?' (Rom. 8, 35) - şi 
celelalte. 


Din acestea, să ne învăţăm şi mai mult să păzim poruncile şi să dăm dovadă mai cu 
prisosință de iubirea către Domnul, Care zice: „Cine Mă iubeşte va păzi cuvântul Meu” 
(n. 14, 23) - şi în multe locuri, asemenea. 


Iar în celelalte, să luăm drept pildă pe Apostol şi să zicem: „O, adâncul bogăției şi al 
înţelepciunii şi al ştiinţei lui Dumnezeu! Cât sunt de necercetate judecăţile Lui şi cât de 
nepătrunse căile Lui! Căci cine a cunoscut gândul Domnului sau cine a fost sfetnicul 
Lui?” (Rom. 11, 33-34). Celui ce crede, îi este de trebuinţă, spre a se mântui, să înveţe 
să se facă asemenea copiilor, după cum însuşi glasul Domnului nostru lisus Hristos a 
grăit: „Cine nu va primi împărăția lui Dumnezeu ca un copii nu va intra în ea” (Mc. 10, 
15). 


Intrebarea V - Oare orice neascultare a unui cuvânt este vrednică de mânie şi de 
moarte, chiar dacă el nu este însoţit, în mod lămurit, de vreo ameninţare ? 


Răspuns: 


1. Despre aceasta - cum că neascultarea oricărui cuvânt este vrednică de mânie şi de 
moarte - s-a spus pe larg în epistola despre buna înţelegere (?). Dar acum - spre a aminti 
doar una sau două din multele mărturii - să-l auzim pe loan Botezătorul zicând: „Cel ce 
crede în Fiul are viaţă veşnică, iar cel ce nu ascultă de Fiul nu va vedea viaţa, ci mânia 
lui Dumnezeu rămâne peste el” (In. 3. 36). Şi însuşi Domnul face cunoscut, cu toată 
hotărârea: „O iotă sau o curtă din Lege nu va trece, până ce se vor face toate” (Mt. 5, 18). 
Dacă aşa sunt ale Legii, cu cât mai mult cele ale Evangheliei, după cum însuşi Domnul 
adesea ne-a încredinţat! 


Iar despre aceea - cum că ameninţarea nu însoţeşte în chip lămurit fiecare cuvânt sau 
poruncă în parte - socotesc că este destul pentru credincioşi să-şi amintească de Domnul 
însuşi, Care, în pericopa învăţăturii despre fericiri, după ce a istorisit multe din cele 
oprite, negreşit a aşezat şi câte o ameninţare, zicând: „Oricine se mânie pe fratele său, 
vrednic va fi de osândă; şi cine va zice fratelui său: netrebnicule, vrednic va fi de 
judecata sinedriului; iar cine va zice: nebunule, vrednic va fi de gheena focului” (Mt. 5. 
22) - şi multe de acest fel. 


Iar celor cărora nu le-a rânduit pedepse desluşite, le-a spus, de pildă: „Oricine se uită la 
femeie, poftind-o, a şi săvârşit adulter cu ea în inima lui” (Mt. 5, 28); sau: „Eu însă vă 
spun vouă: să nu vă Juraţi nicidecum” (Mt. 5, 34). Şi puţin după aceea: „Ci cuvântul 
vostru să fie: ceea ce este da, da; şi ceea ce este nu, nu; iar ce e mai mult decât acestea, 
de la cel râu este” (Mt. 5, 37). Şi multe de felul acesta zicând, fără să rânduiască vreo 
pedeapsă anume, o lasă să se înţeleagă, îndeobşte, prin ceea ce zisese mai înainte: „De 
nu va prisosi dreptatea voastră mai mult decât a cărturarilor şi a fariseilor, nu veţi intra 
în Împărăţia Cerurilor” (ML. 5, 20). Şi adaugă către sfârşit: „Oricine aude aceste cuvinte 
ale Mele şi nu le îndeplineşte, asemăna-se-va bărbatului nechibzuit care şi-a clădit casa 
pe nisip. ŞI a căzut ploaia şi au venit râurile mari şi au suflat vânturile şi au izbit în casa 
aceea, şi a căzut. Şi căderea ei a fost mare” (Mt. 7, 26-27). 


2. Nici în alte locuri, amintind de multe păcate, nu a pus întotdeauna şi rânduiala unei 
pedepse, socotind că sunt destul de cuprinzătoare pentru toţi cele ce adesea au fost spuse 
numai pentru unii. Şi dacă am avea nevoie să ne sprijinim şi pe altele, să amintim şi de 
spusele Apostolului. Căci într-adevăr şi el, urmând lui Dumnezeu, a zis cândva: „Dar eu 
v-am scris acum să nu vă amestecați cu vreunul, care numindu-se frate, va fi desfrânat, 
sau lacom, sau închinător la idoli, sau ocărâtor sau beţiv, sau răpitor. Cu unul ca acesta 
nici să nu şedeţi la masă” (1 Cor. 5, 11); iar altădată: „Nu vă minţiţi unul pe altul” (Col. 


3,9). Şi în altă parte: „Orice amărăciune şi supărare şi mânie şi izbucnire şi defăimare să 
piară de la voi, împreună cu orice răutate.” (Ef. 4, 31) 


Și multe de felul acesta a zis încă, fără să le însoţească de vreo ameninţare. Dar în altă 
parte, pomenind şi pedeapsa, în chip cuprinzător a zis: „Nu vă amăgiţi: nici desfrânaţii, 
nici închinătoriui la idoli, nici adulterii, nici malahienii, nici sodomiţii, nici furii, nici 
lacomii, nici bețivii, nici batjocoritorii, nici răpitorii nu vor moşteni împărăţia lui 
Dumnezeu” (| Cor 6, 9-10). 


Iar în altă parte scrie iarăşi, mai pe larg: „Şi precum n-au încercat să aibă pe Dumnezeu 
în cunoştinţă, aşa şi Dumnezeu i-a lăsat la mintea lor fără judecată, să facă cele ce nu se 
cuvine. Plini fiind de toată nedreptatea, de desfrânare, de viclenie, de lăcomie, de 
răutate; plini de pizmă, de ucidere, de ceartă, de înşelăciune, de purtări rele, bârfitori, 
grăitori de rău, urători de Dumnezeu, ocărâtori, semeţi, trufaşi, lăudăroşi, născocitori de 
rele, nesupuşi părinților, neînțelepţi, călcători de cuvânt, fără dragoste, fără milă. 
Aceştia, deşi au cunoscut dreapta orânduire a lui Dumnezeu, că cei ce fac unele ca 
acestea sunt vrednici de moarte, nu numai că fac ei acestea, ci le şi încuviinţează celor 
care le fac. Pentru aceea, oricine ai fi, o, omule, care judeci, eşti fără cuvânt de răspuns, 
căci, în ceea ce judeci pe altul, pe tine însuţi te osândeşti, căci aceleaşi lucruri faci şi tu 
care judeci" (Rom. 1, 28-32; 2, 1) - şi in multe alte locuri, asemenea. 


Din aceasta se vede că, chiar dacă după aceste împărțiri nu se rosteşte ameninţarea 
potrivită fiecărei pedepse, totuşi trebuie să cunoaştem că tot cel ce ocoleşte sau calcă o 
poruncă va avea parte de judecata cuvenită, după cum Domnul nostru lisus Hristos a 
desluşit: „Cine Mă nesocoteşte pe Mine şi nu primeşte cuvintele Mele are judecător ca 
să-l judece: cuvântul pe care l-am spus, acela îl va judeca în ziua cea de apoi” (In. 12, 
48). 


lar loan Botezătorul, decât care nimeni nu este mai mare, fără înconjur mărturiseşte: 
„Cine nu ascultă de Fiul nu va vedea viaţa, ci mânia lui Dumnezeu rămâne peste el" (In. 
3, 36). Iar acest fapt este cunoscut Sfintei Scripturi încă din Vechiul Testament. Căci şi 
prin Moise - care a scris multe în Lege fără ca să adauge întotdeauna o ameninţare 
anume pentru cel ce calcă vreo poruncă sau nu o păzeşte - se face cunoscut blestemul 
potrivit tuturor celor vrednici de pedeapsă, când zice: „Blestemat să fie tot omul care nu 
va plini toate cuvintele legii acesteia" (Dt. 27, 26). Iar în altă parte: „Blestemat să fie tot 
cel ce face lucrurile Domnului cu nebăgare de seamă” (ler. 48, 10). Dacă e blestemat 
chiar şi cel ce lucrează fără destulă grijă, atunci cel ce nu lucrează deloc de ce pedeapsă 
va fi vrednic ?! 


Intrebarea VI - Oare neascultarea stă în fapta celor potrivnici sau în tăcerea celor 
chemaţi să mărturisească? 
Răspuns: 


1. Domnul nostru lisus Hristos, vorbind mai pe-ndelete despre aceasta - atunci spre 
depărtarea greşelii celei de demult, iar acum spre întărirea inimilor noastre în credinţa 
sănătoasă a voit să ne înveţe pe noi frica judecăților, nu numai prin cuvinte, ci şi prin 
pilde. Ca prin fapte mai abitir să se urmărească încredințarea adevărului. Astfel, mai 
întâi zice: „De nu va prisosi dreptatea voastră mai mult decât a cărturarilor şi a fariseilor, 
nu veţi intra în Împărăţia Cerurilor” (Mt, 5, 20). Şi după acest loc al învăţăturii Sale, 
aduce o pildă, zicând: „Oricine aude aceste cuvinte ale Mele şi nu le îndeplineşte, 
asemăna-se-va bărbatului nechibzuit care şi-a clădit casa pe nisip. Şi a căzut ploaia şi au 
venit râurile mari şi au suflat vânturile şi au izbit în casa aceea, şi a căzut. Şi căderea ei a 
fost mare" (Mt. 7, 26-27). Şi iarăşi: „Cineva avea un smochin, sădit în via sa şi a venit să 
caute rod în el, dar n-a găsit. Şi a zis către vier: lată, trei ani sunt de când vin şi caut rod 
în smochinul acesta şi nu găsesc. Taie-l; de ce să ocupe locul în zadar?” (Lc. 13, 6-7). Şi 
în altă parte, mai vădit aşază această judecată, zicând: „Duceţi-vă de la Mine, 
blestemaţilor, în focul cei veşnic, care este gătit diavolului şi îngerilor lui” (Mt. 25, 41). 
Nu pomeneşte de cele lucrate împotrivă, ci de lăsarea la o parte a lucrării trebuincioase, 
zicând: „Căci flămând am fost şi nu Mi-aţi dat să mănânc; însetat am fost şi nu Mi-aţi 
dat să beau" (Mt. 25, 42) - şi celelalte. 


Şi multe de felul acesta ar găsi cineva drept dovadă că nu numai cei care fac rele sunt 
vrednici de moarte, fiindu-le lor pregătit focul cel veşnic, ci se pedepsesc şi aceia care 
fac fapte bune cu nebăgare de seamă. Căci scris este: „Blestemat să fie tot cel ce face 
lucrurile Domnului cu nebăgare de seamă" (ler. 48, 10). 


2. Dar ar fi timpul potrivit, pentru cei ce prin botez primesc iertarea păcatelor, să 
pomenim aici şi de loan, care zice: „Pui de vipere, cine v-a arătat să fugiţi de mânia ce 
va să fie ? Faceţi deci roadă, vrednică de pocăință şi să nu credeţi că puteţi zice în voi 
înşivă: Părinte avem pe Avraam, căci vă spun că Dumnezeu poate şi din pietrele acestea 
să ridice fii lui Avraam. lată, securea stă la rădăcina pomilor şi tot pomul care nu face 
roadă bună se taie şi se aruncă în foc“ (Mt. 3, 7-10). Căci dacă este blestemat oricine 
face lucrurile Domnului cu nebăgare de seamă, ca unul ce nu le-a făcut după sârguinţa 
cuvenită, cu atât mai mult sunt blestemaţi acei oameni care cu nici un chip nu voiesc să 
facă binele! Ei pe drept vor auzi: „Duceţi-vă de la Mine, blestemaţilor, în focul cel 
veşnic, care este gătit diavolului şi îngerilor lui” (Mt. 25, 41). 


Din toate acestea se vădeşte cât belşug de înţelepciune este în poruncile Domnului 
nostru lisus Hristos şi că se cere multă grăbire şi neobosită sârguinţă în râvna către cele 
bune, ca să ne facem noi înşine vrednici de acea fericire de care pomenit însuşi Domnul 


nostru lisus Hristos, Fiul Unul Născut al Dumnezeului Celui Viu: „Fericiţi cei ce 
flămânzesc şi însetoşează de dreptate, că aceia se vor sătura” (Mt. 5, 6). 


Întrebarea VII - Oare este cu putinţă sau bineplăcut şi bineprimit la Dumnezeu, să 
i se facă dreptate, ca şi celor ce trăiesc în sfinţenie, celui care slujeşte păcatului? 


Răspuns: 


Într-adevăr, Dumnezeu zice în Vechiul Testament: „Cel ce jertfeşte o oaie şi în acelaşi 
timp rupe gâtul unui câine, cel ce aduce prinos şi în acelaşi timp aduce sânge de porc 
(...) - toţi aceştia şi-au ales căi nelegiuite şi în urâciunile lor trăieşte sufletul lor” (Ps. 66. 
3). ŞI tot aşa despre toți cei ce aduc jertfă după rânduiala legii şi despre înfricoşata 
judecată împotriva celui ce nesocoteşte acea rânduială. 


În Noul Testament, Domnul nostru Iisus Hristos însuşi grăieşte în Evanghelii: “Oricine 
săvârşeşte păcatul este rob păcatului” (In. 8, 34) şi „Nimeni nu poate să slujească la doi 
domni” (Mt. 6, 24) căci „nu puteți să slujiți lui Dumnezeu şi lui mamona” (ibidem). Și 
ne-a lăsat învăţătură încă şi mai vădită, zicând: „Aşadar, oricine dintre voi care nu se 
leapădă de tot ce are nu poate să fie ucenicul Meu” (Lc. 14, 33). Iar prin Apostol zice: 
„Nu vă înjugaţi la jug străin cu cei necredincioşi, căci ce însoţire are dreptatea cu 
fărădelegea ? Sau ce împărtăşire are lumina cu întunericul ? Şi ce învoire este între Hris- 
tos şi veliar sau ce parte are un credincios cu un necredincios ? Sau ce înţelegere este 
între templul lui Dumnezeu şi idoli ?" (II Cor. 6, 14-15). Prin aceasta dă de înţeles celui 
rău ispitit că nu se poate cu nici un chip să i se facă dreptate, căci este neplăcut lui 
Dumnezeu şi primejdios. Pentru aceasta mă rog să facem pomul bun şi rodul lui bun (cf. 
Mt. 12, 33), precum ne învaţă Domnul. Şi să curăţim mai „întâi partea dinăuntru a 
paharului şi a blidului“ (Mt. 23, 26) şi numai apoi pe cea din afară, ca să fie cu totul 
curat. Şi învăţaţi fiind prin Apostol, „să ne curățim pe noi de toată întinarea trupului şi a 
duhului, desăvârşind sfinţenia în frica lui Dumnezeu“ (II Cor. 7, 1), ca să fim bineplăcuţi 
lui Dumnezeu şi cu mulţumre primiți de Domnul în Împărăţia Cerurilor. 


Intrebarea VIII - Este oare primită cu mulţumire de Dumnezeu lucrarea unei 
porunci neîmplinite după toată rânduiala ? 


Răspuns: 


1. Tâlcuirea acestei întrebări şi rânduiala pe care o căutăm anume în orice lucru de 
acelaşi fel le învăţăm din Vechiul Testament, unde privind faţa lui Cain, Dumnezeu zice: 
„Când faci bine, oare nu-ţi este faţa senină ? Iar de nu faci bine, păcatul bate la uşă şi 
caută să te târască, dar tu biruieşte-l.” (Fc. 4, 7). Ca nu numai cel vădit în fărădelege să 
cadă sub judecată, ci să se ceară socoteală şi celui care l-a împins spre păcat. 


Însă, după pilda Apostolului şi după măsura omenească, se cade să ştim că este anevoie 
de ţinut canonul evlaviei de către toţi deopotrivă. Căci a zis: „lar când se luptă cineva, la 
jocuri, nu ia cununa, dacă nu s-a luptat după legile jocului” (II Tim. 2, 5). Şi însuşi 
Domnul nostru lisus a arătat însemnătatea rânduielii, când a zis: „Fericită este sluga 
aceea pe care venind stăpânul său, o va afla făcând aşa” (Mt. 24, 46). Căci atunci când a 
zis: „aşa”, a arătat ca cel ce nu va face întocmai a căzut din fericire, precum din multe 
istorisiri şi ziceri din Vechiul şi Noul Testament ne încredințăm pe deplin. Însă acel 
„aşa” se face sau după loc, sau după timp, sau după persoană sau după lucru, sau după 
măsură, sau după ordine, sau după aplecarea inimii. 


2. Dar să vedem mai întâi învăţătura despre cum se face „după loc". Apostolul arată 
limpede care fel de lucru este mai curat şi-i sunt plăcuţi aceia care se fac ascultători prin 
vrednicia evlaviei. lar acelora care sunt stăpâniți de oarecare nărav, le e de folos să-l 
audă zicând: „Nu vă învaţă oare însăşi firea că necinste este pentru un bărbat să-şi lase 
părul lung ? Şi că pentru o femeie, dacă îşi lasă părul lung, este cinste?' (| Cor. 11, 14- 
15). Şi altele asemenea. Prin urmare, suntem ţinuţi prin fire să folosim cuviincios cele 
trebuitoare vieţii de acum. Căci deşi viaţa nu se mărginește la a mânca şi a bea, totuşi 
care dintre înţelepţi nu iese în târg, să-şi ia mâncare şi băutură ? Sau cine, aruncând 
seminţele pe pietre, ar sta păgubos să aşteapte roade ? Şi multe altele, dacă le-ar socoti 
cineva după loc, ar putea fi spre primejdie şi chiar spre osândă. Însă din nou ne 
aminteşte Apostolul, zicând: „Toate acestea li s-au întâmplat acelora, ca preînchipuiri 
ale viitorului şi au fost scrise pentru povătuirea noastră, la care au ajuns sfârşiturile 
veacurilor .” (| Cor. 10, 11). 


Dacă vedem că legile consfințite de Dumnezeu nu au vreo tovărăşie una cu alta, vom 
păzi deosebirea neschimbată. Căci cele potrivite în Ierusalim, făcându-se în afară, erau 
primejdioase. Altele însă şi multe dintre cele rânduite a fi săvârşite între templu şi altar, 
fie în Ierusalim, fie în alte locuri, erau alese pentru a arăta adorarea lui Dumnezeu. Și 
nici cele ce se făceau în templu sau la jertfelnic, nu se cuvenea să fie făcute în alte locuri 
ale Ierusalimului, nici cele ce se făceau în alte locuri nu se cuvenea să fie făcute în 


templu. lar pe noi porunca „după loc” ne păzeşte mai ales de primejdia săvârşirii 
Tainelor în locuri spurcate. Dovedirea unui astfel de lucru aduce grea ocară asupra 
săvârşitorului. 


3. Dar ar putea întreba cineva de ce a zis Apostolul aşa: „Vreau deci ca bărbaţii să se 
roage în tot locul" (I Tim. 2, 8). Pentru aceea că Domnul a dat puterea închinăciunii în 
tot locul, prin aceste cuvinte: „Nici pe muntele acesta, nici în Ierusalim nu vă veţi 
închina Tatălui...” (In. 4, 21). Dar îngăduinţa prin care zice „în tot locul” e de la sine 
înţeles că nu cuprinde diferitele locuri rele ale folosințelor omeneşti şi ale necuratelor şi 
urâtelor fapte, ci se întinde de la Ierusalim în orice parte a lumii unde se aduce jertfă 
Domnului, cum a vestit profetul (Mal 1, 11), fiind negreşit vorba despre locul în care cu 
silință s-a adus închinare lui Dumnezeu, spre pomenirea slăvitei Taine a Jertfei. Căci îl 
auzim pe profet zicând: „ȘI voi veţi fi numiți preoți ai Domnului" (Is. 61,6). Totuşi, nici 
nu luăm cu toţii şi cu de-a sila puterea unei astfel de preoți sau liturghii, nici nu poate 
cineva să ia pentru sine ce este al altuia, ci fiecare după măsura harului ce i-a fost dat. 
Aşa precum ne învaţă Apostolul, când adevăr grăieşte către toți: „Vă îndemn, deci, 
fraților, pentru îndurările lui Dumnezeu, să înfățişați trupurile voastre ca pe o jertfă vie, 
sfântă, bineplăcută lui Dumnezeu, ca închinarea voastră duhovnicească, şi să nu vă 
potriviţi cu acest veac, ci să vă schimbaţi prin înnoirea minţii, ca să deosebiți care este 
voia lui Dumnezeu, ce este bun şi plăcut şi desăvârşit (Rom. 12, 1-2). 


Însă la fiecare deosebeşte cu înţelepciune slujirea care i se cuvine şi-l opreşte pe cel 
ispitit să urmeze vreo rânduială străină, acolo unde zice: „Căci, prin hanii ce mi s-a dat, 
spun fiecăruia dintre voi să nu cugete despre sine mai mult decât trebuie să cugete, ci să 
cugete fiecare spre a fi înţelept, precum Dumnezeu i-a împărțit măsura credinţei" (Rom. 
12. 3). Şi după cum prin acea orânduială a mădularelor trupului unul faţă de altul se 
alcătuieşte o nobilă armonie, tot aşa e nevoie să se facă simțită şi între noi noblețea 
unuia faţă de altul, după orânduiala deosebită a harurilor lui Dumnezeu, prin iubirea lui 
lisus Hristos. Căci zice: „Ci precum într-un singur trup avem multe mădulare şi 
mădularele nu au toate aceeaşi lucrare, aşa şi noi, cei mulţi, un trup suntem în Hristos şi 
fiecare suntem mădulare unii altora. Dar avem felurite daruri, după harul ce ni s-a dat. 
Dacă avem proorocie, să proorocim după măsura credinţei; dacă avem slujbă, să stăruim 
în slujbă...” (Rom. 12, 4-7) şi celelalte. 


4. Dacă însă cei ce lucrăm unii pentru alții urmărim un singur ţel, acela de a fi 
bineplăcuţi lui Dumnezeu, tot aşa avem unii cu alții tovărăşie în iubirea lui Hristos. Şi 
dacă în locul unde harul covârşeşte nu sunt îngăduite cele străine şi potrivnice, cum să 
nu fim cu atât mai mult datori să deosebim locurile după sfinţenia lor ? 


Iar despre ceea ce am numit „după timp”, trebuie să ascultăm pe însuşi Domnul nostru 
lisus Hristos, Care zice: „Impărăţia Cerurilor se va asemăna cu zece fecioare, care luând 


candelele lor, au ieşit în întâmpinarea mirelui. Cinci însă dintre ele erau fără minte, iar 
cinci înțelepte. Căci cele fără minte, luând candelele, n-au luat cu sine untdelemn. Iar 
cele înțelepte au luat untdelemn în vase, o dată cu candelele lor. Dar mirele întârziind, au 
ațipit toate şi au adormit. lar la miezul nopţii s-a făcut strigare: Iată, mirele vine! Ieşiţi 
întru întâmpinarea lui! Atunci s-au deşteptat toate acele fecioare şi au împodobit 
candelele lor. Şi cele fără minte au zis către cele înțelepte: Dati-ne din untdelemnul vos- 
tru, câ se sting candelele noastre. Dar cele înțelepte le-au răspuns, zicând: Nu, ca nu 
cumva să nu ne ajungă nici nouă şi nici vouă. Mai bine mergeţi la cei ce vând şi 
cumpăraţi pentru voi. Deci, plecând ele ca să cumpere, a venit mirele şi cele ce erau gata 
au intrat cu el la nuntă şi uşa s-a închis. lar mai pe urmă, au sosit şi celelalte fecioare, 
zicând: Doamne. Doamne, deschide-ne nouă. lar El răspunzând, a zis: Adevărat zic 
vouă: Nu vă cunosc pe voi. Drept aceea, privegheaţi, că nu ştiţi nici ziua, nici ceasul 
când vine Fiul Omului" (Mt. 25. 1-14). 


5. Şi văzând că repetata făgăduință a unei astfel de judecăţi leagă mai puternic şi 
încredințează mai mult, voi adăuga şi alte citate, care aşijderea ne învaţă. Căci însuşi 
Domnul zice: „Mulţi, zic vouă, vor căuta să intre şi nu vor putea. După ce se va scula 
stăpânul casei şi va încuia uşa şi veţi începe să staţi afară şi să bateţi la uşă, zicând: 
Doamne, deschide-ne!, el, răspunzând, vă va zice: Nu vă ştiu de unde sunteți" (Lc. 13, 
24-25). „De aceea şi voi fiți gata, că în ceasul în care nu gândiţi Fiul Omului va veni" 
(Mt. 24, 44). Şi în multe locuri, asemenea. Dacă însă trebuie să fie chemat şi Apostolul 
spre mărturie, să-l auzim şi pe el amintind de profetul care zice: „în vremea milostivirii 
Te voi ascultat şi în vremea mântuirii Te voi ajuta” (Is. 49, 8). Şi după toate acestea, 
adaugă şi de la el: „La vreme potrivită te-am ascultat şi în ziua mântuirii te-am ajutat” (| 
Cor 6, 2). Şi din nou: „Deci, până când avem vreme, să facem binele către toți, dar mai 
ales către cei de o credinţă cu nor” (Gal. 6, 10). Dacă însă mai trebuie şi o altă mărturie, 
vom aminti de David, care zice: „Pentru aceasta se va ruga către Tine tot cuviosul la 
vreme potrivită” (Ps. 31, 7). Şi mărturia lui Solomon, care în chip cuprinzător a rostit: 
„Toate le-a făcut Dumnezeu frumoase şi la timpul lor” (Eccl. 3, 11). 


6. lar „după persoană”, avem mărturie chiar în Vechiul Testament, în care nu li s-a dat 
preoția celor ce au îndrăznit să intre. Ci au căzut, pentru asprimea mâniei, în pierdere 
groaznică şi în ruină. Ci să fim noi întăriți, se cade să luăm învăţătură de la însuşi 
Domnul, Care a zis către ucenici: „Nu sunt trimis decât către oile cele pierdute ale casei 
lui Israel” (Mt. 15, 24). Şi către femeie: „Căci nu este bine să iei pâinea copiilor şi s-o 
arunci câinilor” (Mc. 1,27). 


Iar „după lucru", învăţăm tot din Vechiul Testament, unde s-a dat poruncă să se aducă 
jertfă din cele curate, întregi şi fără vreo meteahnă, totuşi nu şi din aceleaşi feluri aduse 
în chip necurat. De care lucru Domnul zice: „Adu-l ocârmuitorului tău: Va fi el 
mulţumit sau te va primi el bine?” (Mat. 1, 8); iar în Noul Testament învăţăm despre 


acest lucru de la Însuşi Domnul nostru lisus Hristos, Care aduce aminte de profeția lui 
Isaia împotriva iudeilor, după cum urmează: „Bine a proorocit Isaia despre voi, 
făţarnicilor, precum este scris: Acest popor Mă cinsteşte cu buzele, dar inima lui este 
departe de Mine. Dar în zadar mă cinstesc învățând învățături care sunt porunci 
omeneşti” (Mc. 7, 6-7). Şi de la Apostol, care mărturiseşte conştiinţa iudeilor, care de la 
sine îi va mustra la împărţirea dreptăţii. Dar scrie aşa: „Căci le mărturisesc că au râvnă 
pentru Dumnezeu, dar sunt fără cunoştinţă. Deoarece, necunoscând dreptatea lui 
Dumnezeu si căutând să statornicească dreptatea lor, dreptăţii lui Dumnezeu ei nu s-a 
supus” (Rom. 10. 2-3). Pentru care lucru, căutând Apostolul sa facă ceea ce place cu 
adevărat lui Dumnezeu, după ce istoriseşte despre aceia care împlineau dreptatea mai 
înainte de Lege, adaugă: „Ba mai mult: eu pe toate le socotesc că sunt pagubă, faţă de 
înălțimea cunoaşterii lui Hrislos Iisus, Domnul meu, pentru Care m-am lipsit de toate şi 
le privesc drept gunoaie, ca pe Hrislos să dobândesc şi să mă aflu întru EI, nu având 
dreptatea mea cea din lege. ci pe aceea care este prin credinţa lui Hristos, dreptatea cea 
de la Dumnezeu, pe temeiul credinţei..." (Flp. 3, 8-9) şi celelalte. 


Prin acestea, şi prin altele la fel, ne învaţă pe noi că spre a bineplăcea lui Dumnezeu, 
trebuie mai vârtos să ne păzim de a adăuga vreo dreptate omenească rânduielii aşezate 
de Domnul nostru lisus Hristos. 


7. lar despre ceea ce se face „după măsură , socotesc că este de ajuns să amintesc despre 
deosebirea măsurii iubirii la cei din vechime (,,... să iubeşti pe aproapele tău ca pe tine 
însuţi" - Mt. 19. 19) şi la - Domnul nostru lisus Hristos, Care a zis: „Poruncă nouă dau 
vouă: Să vă iubiţi unul pe altul. Precum Eu v-am iubit pe voi, aşa şi voi să vă iubiţi unul 
pe altul" (In. 13, 34). Adăugând: „Mai mare dragoste decât aceasta nimeni nu are, ca 
sufletul lui să şi-l pună pentru prietenii săi” (In. 15, 13). Şi îndeobşte, o dată cu 
dreptatea, trebuie să învăţăm şi măsura ei, de la însuşi Domnul, Care statorniceşte: 
„Dacă nu va prisosi dreptatea voastră mai mult decât a cărturarilor şi a fariseilor, nu veţi 
intra în Împărăţia Cerurilor” (Mt. 5, 20). Căci celui care a zis: „Toate acestea le-am 
păzit din copilăria mea," Domnul i-a poruncit: „Vinde averea ta, dă-o săracilor, şi vei 
avea comoara în cer; după aceea, vino şi urmează-Mi” (Mt. 19, 20-21). 


Dacă cineva nu a prididit să facă pe cele rânduite mai înainte, 1 se dă porunca de a doua: 
„Urmează-Mr”. Şi din nou zice Domnul: „Dacă vrea cineva să vină după Mine, să se 
lepede de sine, să-şi ia crucea şi să-Mi urmeze Mie” (Mt. 16, 24). Dacă cineva urmează 
porunca, se aşează înaintea celor dintâi. Şi iarăşi, după multe, Domnul adaugă acestea: 
„Aşadar oricine dintre voi care nu se leapădă de tot ce are nu poate să fie ucenicul Meu” 
(Lc. 14, 33). Se arată astfel că este ucenic numai acela care a păzit cele ce zise mai 
înainte. Pentru aceea e de trebuinţă să se păzească porunca Apostolului care zice: „Dar 
toate să se facă după cuviinţă şi după rânduială" (1 Cor. 14, 40). 


lar după “aplecarea inimi” va să zică despre cei cărora le place să facă milostenie, să se 
roage sau să postească dinaintea oamenilor, ca să fie văzuți de oameni; despre unii ca 
aceştia, judecându-i, a zis Domnul: „Adevărat grăiesc vouă: şi-au luat plata lor” (Mt. 6, 
5). Şi mai vârtos este arătată răutatea acelora care împlinesc porunca Domnului cu trufie 
omenească, arătându-se că aceia nu numai că se lipsesc de răsplată, dar sunt vrednici şi 
de pedeapsă, ca unii cei ce nu slujesc Domnului din evlavie, ci din dorinţa de a plăcea 
oamenilor. Domnul, osândind cele de acest fel, zice: „Mulţi îmi vor zice în ziua aceea: 
Doamne, Doamne, au nu în numele Tău am proorocit, şi nu în numele Tău am scos 
demoni, şi nu în numele Tău minuni multe am făcut? Şi atunci voi mărturisi lor: 
Niciodată nu v-am cunoscut pe voi. Depărtaţi-vâ de la Mine cei ce lucraţi fărădelegea" 
(Mt. 7, 22- 23). Ca din acestea, şi din altele dc acest fel, să se vadă că chiar dacă cineva 
ar săvârşi minuni Şi ar face mulțime de daruri, ba chiar dacă ar împlini toate poruncile, 
totuşi, dacă n-o face după aplecarea inimii şi în chipul în care ne-a învăţat Domnul, nici 
un folos nu are. Căci zice: „Aşa să lumineze lumina voastră înaintea oamenilor încât să 
vadă faptele voastre cele bune şi să slăvească pe Tatăl vostru Cel din ceruri" (Mt. 5, 16). 
Și chiar Pavel Apostolul, vorbind în Hristos, zice: „De aceea, ori de mâncaţi, ori de beți, 
ori altceva de faceţi, toate spre slava lui Dumnezeu să le faceţi” (I Cor. 10, 31). 


Pe drept, din cele de la Domnul auzite Apostolul ne-a învăţat, zicând: „De-aş grăi în 
limbile oamenilor şi ale îngerilor, iar dragoste nu am, făcutum-am aramă sunătoare şi 
chimval răsunător. Şi de-aş avea darul proorociei şi tainele toate le-aş cunoaşte şi orice 
ştiinţă, şi de aş avea atâta credinţă încât să mut şi munţii, iar dragoste nu am, nimic nu 
sunt. Şi de aş împărţi toată avuţia mea şi de aş da trupul meu ca sa fie ars, iar dragoste nu 
am, nimic nu-mi foloseşte." (1 Cor. 13, 1-3). Şi în altă parte, mai cuprinzător şi mai 
vârtos, zice: „Dacă aş plăcea încă oamenilor, n-aş fi rob al lui Hristos” (Gal. 1, 10). 


9. Dacă însă, spre deplina încredințare a cugetului întru acestea, am mai căuta mărturie 
şi în Vechiul Testament, îl aflăm şi pe Moise zicând: „Să iubeşti pe Domnul Dumnezeul 
tău, din toată inima ta şi din tot sufletul tău, şi din toată puterea ta” (Dt. 6, 5). Cuvinte 
despre care Domnul - adăugând: “şi pe aproapele tău ca pe tine însuţi” - ne 
încredinţează: „în aceste două porunci se cuprind toată Legea şi proorocii” (Mt. 22, -10). 
Dar şi Apostolul aduce încă o dată mărturie, zicând: „... iubirea este deci împlinirea 
Legii” (Rom. 13, 10). lar că nu rămân ne pedepsiţi cei ce nu împlinesc aceste porunci şi 
nu atârnă de aceste dreptăţi, ci se fac vinovaţi pedepsei, însuşi Moise ne-o spune: 
„blestemat să fie tot omul care nu va plini toate cuvintele legii acesteia...” (Dt. 27, 26). 
Iar Davicl zice: „De- aş fi avut nedreptate în inima mea, nu m-ar fi ascultat Domnul" 
(Ps. 70, 17). Şi în altă parte: „Acolo s-au temut de frică unde nu era frică, pentru că 
Dumnezeu a risipit oasele celor ce plac oamenilor...” (Ps 52, 6). 


Aşadar e nevoie de multă sârguinţă şi neobosită grijă, ca nu cumva noi, care împlinim 
porunca în vreunul dintre chipurile pe care le-am arătat mai înainte, nu numai să 


pierdem o astfel de mare răsplată, dar să ne şi facem vinovaţi unor pedepse atât de 
înfricoşate. 


Intrebarea IX - Se cade oare să ai tovărăşie cu cei nelegiuiţi sau să te faci părtaş 
faptelor neroditoare ale întunericului ? 


Răspuns: 

1. Nelegiuit este tot omul care nu păzeşte legea, dar şi acela care se va abate chiar şi de 
la o singură poruncă. Căci dacă nu se îngrijeşte de o mică parte, atunci totul este în 
primejdie. Căci lucrul ce se face numai în parte nu se cheamă lucru făcut. Şi după cum 
cel ce se preface că este mort, nu a murit, ci trăieşte, iar uneori cel ce pare că trăieşte nu 
mai trăieşte, ci a murit şi după cum cel ce se amăgeşte că intră doar in parte, de fapt nu a 
intrat, asemenea celor cinci fecioare neînțelepte, tot aşa şi cel ce păzeşte legea doar într- 
o măsură, de fapt nu a păzit-o, ci este ca şi fără de lege (nelegiuit). Pentru aceasta, 
împotriva celor nelegiuiţi, chiar de ne-ar fi nouă apropiaţi, trebuie să-l ascultăm pe 
Apostol, care a zis undeva: “să nu vă amestecați cu vreunul care, numindu-se frate, va fi 
desfrânat sau lacom, sau închinător la idoli, sau ocărâtor, sau beţiv, sau răpitor. Cu unul 
ca acesta nici să nu şedeţi la masă” (| Cor. 5, 11). 


Însă aici este de observat că nu este în acest fel cel care doar se supără de toate acestea, 
ci cel care chiar s-a depărtat de felul de viaţă al obştii credincioase, ba chiar şi cel care 
doar cu graiul păcătuieşte în acest fel. Şi băgaţi de seamă că nu a zis: „cu aceasta”, ci „cu 
unul ca acesta”. lar altcândva a zis: „Drept aceea, omorâți mădularele voastre cele 
pământeşti: desfrânarea, necurăţia, patima, pofta rea şi lăcomia, care este închinare la 
idoli, pentru care vine mânia lui Dumnezeu peste fiii neascultării..." (Col. 3, 5-6). ŞI în 
adevăr, în chip mai cuprinzător, adaugă: „Nimeni să nu vă amăgească cu cuvinte deşarte, 
căci pentru acestea vine mânia lui Dumnezeu peste fiii neascultării. Deci să nu vă faceți 
părtaşi cu ei” (Ef. 5, 7). Şi din nou: .. să vă feriţi de orice frate care umblă fără rânduială 
şi nu după predania pc care aţi primit-o de la noi” (II Tes. 3, 6). Şi în altă parte, 
asemenea. 


2. lar ca să ştim lămurit ce înseamnă acestea, că nu trebuie adică să fim părtaşi faptelor 
neroditoare, trebuie mai întâi să judecăm cui anume i se dă numele de “neroditor”. Care 
din două ar putea să târască sufletul în ispită: cele vrednice de osândă sau cele de laudă, 
dar care nu sunt sănătoase ? Deci în Vechiul Testament, prin asemănare cu pomul, 
profetul zice despre omul cel sfânt: “care rodul său va da la vremea sa...” (Ps. 1, 3) Iar 
Solomon zice; „Agonisita celui drept este spre viaţă; roadele celui fără de lege - spre 
păcat” (Pilde 10, 16). Şi Osea spune: „Semănaţi-vă fapte bune, căci numai aşa veţi 
secera milostivire...” (10, 12). lar Miheia: „Țara se va preface în pustiu din pricina 
locuitorilor ci, ca preţ al purtării (roadelor) lor" (7, 13). Şi multe altele. Şi într-adevăr, 
acesta e rostul lumânării: să lumineze. lar Lumina cea adevărată, acel Soare al Dreptăţii, 
adică însuşi Domnul nostru lisus Hristos, a tâlcuit mai pe înţeles, zicând: „Nu este 
pomul bun să facă roade rele, nici pomul rău să facă roade bune” (Mt. 7, 18). Şi în altă 
parte, asemenea. 


Aşadar, având numele roadelor, aşezat deopotrivă unul în faţa altuia, să vedem mai 
departe care sunt pomii care nu fac roade şi despre care zice Apostolul că sunt 
neroditori. Deci pomii neroditori ne sunt arătați nouă de loan Botezătorul, care zicea 
către cei ce primeau botezul spre iertarea păcatelor şi spre curățirea de orice întinăciune: 
„Faceţi deci roadă, vrednică de pocăinţă..” (Mt. 3, 8). Şi, puţin după aceea, adaugă: 
„„„„tot pomul care nu face roadă hună se taie şi se aruncă în foc” (Mt. 3, 10). lar Domnul 
ne învaţă încă mai limpede despre cei ce în adevăr vor sta de-a dreapta, când zice: 
„Veniţi binecuvântaţii Tatălui Meu, moşteniți împărăţia cea pregătită vouă de la 
întemeierea lumii” (Mt. 25, 34). Şi pe cei buni îi arată roadele lor, pe care le-au adus. Iar 
pe cei de-a stânga îi va trimite în focul veşnic, care este gătit diavolului şi îngerilor lui” 
(Mt. 25, 41). Pe aceştia nu-i osândeşte atât fapta păcătoasă, cât lipsa roadelor bune, căci 
zice „...flămând am fost şi nu Mi-aţi dat să mănânc...” (Mt. 25, 42) - şi cele ce urmează. 
Nelucrarea acestora îi face să ajungă în rândul păcătoşilor, care sunt numiţi de către 
Domnul îngeri ai diavolului. 


3. Aşadar, arătată fiind deosebirea dintre cei ce aduc roade potrivnice şi cei neroditori, 
rămâne să vedem ce va să zică aceea pe care Apostolul o numeşte “faptă neroditoare" ? 
Eu însă, când mă gândesc, nu găsesc mijloc prin care să se facă porunca cea legiuită şi 
bineplăcută lui Dumnezeu atâta vreme cât se lucrează aceea care este rea. lar dacă faci 
fapte căldicele şi nu faci binele ca să fie primit de Dumnezeu, după cum am spus mai 
înainte la această întrebare, cum poate să placă lucrarea poruncii, dacă nu s-a lucrat după 
poruncă? 

Despre cei care lucrează aşa, spune Domnul că-şi iau plata lor (cf. Mt. 6. 5), ai şi cele 
cinci fecioare nebune, care, după mărturia Domnului, erau totuşi fecioare. Ele au pregătit 
candelele şi le-au aprins, adică au lucrat la fel cu cele înțelepte, şi au ieşit întru 
întâmpinarea Domnului, şi în toate au arătat deopotrivă sârguinţâ, ca şi cele înțelepte. 
Totuşi, numai pentru faptul că n-au luat untdelemn îndeajuns în vasele lor, s-au depărtat 
de ţel şi la intrarea Mirelui au rămas pe dinafară (cf. Mt. 25, 2 şi urm ). 


Şi la fel, din două care vor măcina la moară sau vor fi în acelaşi pat, „una va fi luată şi 
alta va fi lăsată* (Lc. 17. 34-35). Despre acestea Domnul n-a desluşit mai multe, ca să ne 
arate că în tot lucrul, dacă lipseşte puţin din ce se cuvine - tot mai mult: dacă lipseşte 
dragostea sinceră, cum ne-a învăţat Apostolul (| Cor 13, 13) - acel lucru nu este bine 
primit. Aşadar, ca nu cumva sa lipsească ceva dintr-un lucru, chiar dacă ar fi el următor 
poruncilor şi ca să fie acela primit şi bineplăcut lui Dumnezeu, să ne luptăm a ne vădi pe 
noi înşine ca slujitori ai lui Dumnezeu (II Cor 6, 4). 


Și nu numai atât, dar să nu avem nici o tovărăşie cu cei neroditori, precum cu hotărâre a 
arătat Pavel, vorbind în Hristos şi zicând: „Să nu fiţi părtaşi la faptele cele fără de roadă 
ale întunericului" (Ef. 5, 11); şi a adăugat: „ci mai degrabă osândiți-le pe faţă” (ibidem). 


4. Dar să arătăm ce este această tovărăşie (părtăşie) sau după câte feluri se face aceasta. 
Deci îmi vine în minte ce este zis în Pilda „Vino cu noi, să ne punem la pândă, ca să 
vărsăm sânge...” (1, 11) şi la Apostol: voi toți sunteți părtaşi la acelaşi har cu mine” 
(Flp. 1, 7) şi: aţi împărtăşit cu mine necazul” (Flp. 4, 14) şi încă: „Cel care primeşte 
cuvântul învățăturii, să facă parte învățătorului din toate bunurile” (Gal.6, 6). De 
asemenea: „Acestea ai făcut şi am tăcut; ai cugetat fărădelegea, că voi fi asemenea ţie; 
mustra-te-voi ŞI voi pune înaintea feţei talc păcatele tale” (Ps. 49, 22). Şi din toate 
acestea socotesc că în tovărăşia după lucru, când unul este împotriva altuia, atunci puţini 
privesc spre aceeaşi ţintă, împărțindu-şi lucrarea. lar după cuget, fiecare lucrează sub 
semnul patimii sale. 


Însă mai este şi altă tovărăşie, care şi ea ascunde pe mulţi într-însa, şi care ni se 
lămureşte prin purtarea de grijă a dumnezeieştii Scripturi. Astfel este cu cel ce lucrează 
împreună cu cei răi, sau ia parte la sfatul pricinuitor de răutate, şi tace şi nu dă în vileag 
ce nu este adevărat, nici măcar după cele ce au fost scrise mai înainte. Căci a tăcut şi 
după cele zise de Apostol către corinteni: „lar voi v-aţi semeţit, în loc mai degrabă să vă 
fi întristat, ca să fie scos din mijlocul vostru cel ce a săvârşit această faptă” (1 Cor. 5, 2), 
la care a adăugat: „Curăţiţi aluatul cel vechi, ca să fiți frământătură nouă..." (| Cor. 5, 1). 
Iar cei ce negreşit fac bine cu inimii bune unul pentru altul, dar ignoră dorinţa şi răutatea 
propusă, nu se fac vinovaţi din pricina cârdăşiei în lucrare cu cei nelegiuiți - ci pentru 
aceea că s-au aplecat spre o dorinţă străină, păzind regula iubirii, dar împotriva lui 
Dumnezeu. Aceia îşi primesc şi ei plata lor după cum suntem adeseori încredinţaţi de 
însuşi Domnul nostru lisus Hristos. 


Intrebarea X - Este oare în orice împrejurare la fel de primejdios să aduci pricină 
de sminteală (scandal, poticnire)? 


Răspuns: 

1. Mai întâi socotesc că este de trebuință să ştim ce este sminteala (scandalul, 
poticnirea). Şi după aceea să facem deosebirea între cei ce fac sminteală şi cei ce se lasă 
smintiţi. Şi aşa vom cunoaşte ce e fără primejdie şi ce e primejdios. 


Prin urmare, sminteală este, bunăoară, ca din cele scrise eu să mă socotesc învăţat. Sau 
când cineva se leapădă de adevărul evlaviei; sau când a consimţit greşelii; sau când s-a 
ispitit în inima lui spre lipsa de evlavie; sau tot ceea ce ne împiedică să fim ascultători 
Domnului până la moarte. 


Deci dacă un lucru, zis sau făcut, a fost de la sine bun sau dacă cineva a păcătuit, cu 
fapta sau cu cuvântul, la vreme de boală şi din pricina bolii, acela nu cade sub vreo 
judecată. 


Cei care au făcut sminteală şi au zis că fac vreun bine pentru zidirea credinţei, au auzit 
de la Domnul: „Nu ceea ce intră în gură spurcă pe om, ci ceea ce iese din gură, aceea 
spurcă pe om” (Mt. 15, 11); iar către aceia care au suferit sminteala, zice: „Orice răsad 
pe care nu l-a sădit Tatăl Meu Cel ceresc va fi smuls din rădăcină" (Mt. 15, 13) La fel a 
zis: „Cel ce mănâncă trupul Meu şi bea sângele Meu are viaţă veşnică” (In. 6, 54). Şi 
puţin după aceea: „Nimeni nu poate să vină la Mine, dacă nu-i este dat de la Tatăl” (In. 
6, 65), care cuvinte au fost întrebuințate de unii spre pierzare, precum e scris: „Şi de 
atunci mulți dintre ucenicii Săi s-au dus înapoi şi nu mai umblau cu El. Deci a zis lisus 
celor doisprezece: Nu vreţi şi voi să vă duceți ? Simon Petru l-a răspuns: Doamne, la 
cine ne vom duce ? Tu ai cuvintele vieţii celei veşnice. Şi noi am crezut şi am cunoscut 
că Tu eşti Hristosul, Fiul Dumnezeului Celui Viu” (In. 6, 66-69). Căci acelora care 
aveau credința sănătoasă, le trebuia încercarea întru zidirea credinţei şi lucrarea 
asemănării pentru mântuirea cea veşnică; iar celor a căror cunoaştere sau credință erau 
slabe li s-a dat sminteala spre nimicire, după cum este scris că a zis Domnul: 

„Acesta este pus spre căderea şi spre ridicarea multora” (Lc. 2, 34) - în chip felurit fiind 
întrebuințată potrivnicia sufletului, precum zice şi Apostolul: „Unora, adică mireasmă a 
morţii spre moarte, iar altora mireasmă de viaţă spre viaţă” (II Cor. 2, 16). 


2. Însă cel rău din firea lui sau devenit rău, sau vorbit de rău, săvârşind răul fie prin 
nesăbuinţa cuvântului, fie prin propria-i înclinare spre păcat, acesta este judecat pentru 
sminteală, chiar dacă el însuşi n-o suferă. Aşa am învăţat de la Petru, către care a zis 
Domnul, atunci când acela a căutat să-L oprească a împlini iconomia ascultării până la 
moarte: „Mergi înapoia Mea, satano! Sminteală îmi eşti!” (Mt. 16, 23). Şi arătându-i 
îndeobşte pricina, ne-a învăţat şi însuşirile smintelii: „că nu cugeţi cele ale lui 


Dumnezeu, ci cele ale oamenilor” (ibidem). Încât putem să cunoaştem că orice 
înţelepciune care are ceva potrivnic înţelepciunii lui Dumnezeu, aceea este sminteală sau 
scandal. lar dacă mai înaintează în lucrare, cade chiar sub judecata uciderii, după cum 
stă scris la Osea proorocul: „Ca şi tâlharii din locuri ascunse, o ceată de preoți săvârşesc 
ucideri pe drumul spre Sichem - ei au făcut lucruri de ocară” (6, 9). 


Și Apostolul, vorbind de aceia care nu sunt cu grijă şi iertători faţă de cei slabi, zice: „ŞI 
aşa, pă-cătuind împotriva fraților şi lovind conştiinţa lor slabă, păcătuiți față de Hristos” 
( Cor. 8, 12). 


Prin urmare, când din faptă vine pricina celui ce greşeşte şi e socotit rău, sau din cele 
aşezate şi îngăduite în puterea noastră, dar care n-au fost chivernisite cu credință sau 
pricepere, atunci unul ca acela cade negreşit sub înfricoşata judecată despre care 
Domnul a grăit astfel: „Mai de folos i-ar fi lui dacă i s-ar lega de gât o piatră de moară şi 
ar fi aruncat în mare, decât să smintească pe unul din aceştia mici” (Lc. 17, 2). Dar 
despre acestea am vorbit mai pe larg în răspunsul la primele întrebări, unde sunt arătate 
şi însuşirile celor ce au suferit sminteala. 


Drept aceea, şi Apostolul zice despre cele îngăduite: „Bine este să nu mănânci carne, 
nici să bei vin, nici să faci ceva de care fratele tău se poticneşte, se sminteşte sau 
slăbeşte (în credință)” (Rom. 14, 21). lar în altă parte: „Orice făptură a lui Dumnezeu 
este bună şi nimic nu este de lepădat, dacă se ia cu mulţumire" (1 Tim. 4, 4). Dar totuşi 
zice: „Nu voi mânca în veac carne, ca să nu aduc sminteală fratelui meu" (1 Cor. 8, 13) - 
lar dacă despre cele îngăduite se cugetă astfel, ce-ar zice cineva despre cele oprite ? 
Pentru aceasta, în chip mai cuprinzător, ne învaţă pe noi, zicând: „Nu fiți piatră de 
poticnire nici iudeilor, nici elinilor, nici Bisericii lui Dumnezeu. Precum şi eu plac 
tuturor în toate, necăutând folosul meu, ci pe al celor mulţi, ca să se mântuiască" (| Cor. 
10, 32-33) 


Intrebarea XI - Se cade sau poate cineva să se împotrivească fără primejdie 
poruncilor lui Dumnezeu ? 


Răspuns: 


Spunând Domnul: „Învăţaţi-vă de la Mine, că sunt blând şi smerit cu inima" (Mt. 1], 
29), ne face ca mai vârtos să ne aducem aminte de acele cuvinte pe care EI însuşi le-a 
rostit către loan Botezătorul: „Eu am trebuinţă să fiu botezat de Tine, şi Tu vii la mine?" 
(Mt. 3, 14), i-a zis loan. ŞI răspunzând, Domnul a zis: „Lasă acum, că aşa se cuvine nouă 
să împlinim toată dreptatea" (Mt. 3, 15). 


Chiar şi înaintea ucenicilor, când Petru ar fi vrut să-L îndepărteze de acele încercări pe 
care vestise în drumul spre Ierusalim, cu mare mâhnire a zis Domnul: „Mergi înapoia 
Mea, satano! Sminteală îmi eşti, că nu cugeţi cele ale lui Dumnezeu, ci cele ale 
oamenilor" (Mt. 16, 23). Şi când Petru s-a împotrivit cinstei spălării picioarelor de către 
Domnul din nou i-a zis Acesta: „Dacă nu te voi spăla, nu ai parte de Mine" (In. 13, 8). 


lar dacă se cere îndestulat sufletul nostru cu pilde de acelaşi fel, să ne aducem aminte de 
cuvintele Apostolului: „Ce faceţi de plângeți şi-mi sfâşiaţi inima? Căci eu sunt gata nu 
numai să fiu legat, ci să şi mor în lerusalim pentru numele Domnului lisus" (Fapte 21, 
13). 


Or cine a fost mai slăvit ca loan, sau cu inima mai curată decât Petru, sau cine a fost 
asemenea acelora care s-au împotrivit să se arate că sunt mai evlavioşi? Eu însă ştiu că 
nici Moise cel sfânt, nici Iona proorocul n-au rămas vinovaţi înaintea lui Dumnezeu, 
deşi va fi încolţit în mintea lor vreun gând îndărătnic ascultării. 


Din acestea ne învăţăm să nu ne împotrivim, nici să nu ne punem de-a curmezişul, nici 
să nu ne facem îngăduitori celor oprite. 


Și dacă din acestea. Şi din altele de felul acesta, ne-a învăţat, o dată pentru totdeauna, să 
nu îngăduim nici un cuvânt de neascultare, cu cât mai mult trebuie să urmăm sfinților în 
toate cele celelalte, căci negreşit zic ei: „Trebuie să ascultăm pe Dumnezeu mai mult 
decât pe oameni” (Fapte 5, 29), drept care judecaţi dacă este drept înaintea lui 
Dumnezeu să ascultăm de voi mai mult decât de Dumnezeu. Căci noi nu putem să nu 
vorbim cele ce am văzut şi am auzit” (Fapte 4, 19-20). 


Intrebarea XII - Este oare oricine dator să poarte de grija tuturor în toate sau 
numai de a acelora care i-au fost încredinţaţi? 


Răspuns: 


1. De vreme ce Domnul nostru Iisus Hristos, Fiul Cel Unul Născut al lui Dumnezeu, prin 
care s-au făcut toate cele văzute şi nevăzute, a mărturisit că „nu sunt trimis decât către 
oile cele pierdute ale casei lui Israel" (Mt. 15. 24), înţelegem de ce a zis şi către ucenici: 
„Precum M-a trimis pe Mine Tatăl, vă trimit şi Eu pe voi" (In. 20, 21). Însă i-a povăţuit: 
“în calea păgânilor să nu mergeţi şi în vreo cetate de samarineni să nu intraţi” (Mt. 10, 
si] 


lar după ce s-a împlinit întocmai profeția lui David. care a zis ca din partea lui 
Dumnezeu şi Tatălui: „Fiul Meu eşti Tu, Eu astăzi Te-am născut! Cere de la Mine şi-Ţi 
voi da neamurile moştenirea Ta şi stăpânirea Ta, marginile pământului (Ps., 2, 7-8), 
atunci a poruncit Apostolilor Săi: „Mergând, învăţaţi toate neamurile.(Mt. 28, 19). În 
felul acesta, mai abitir trebuie ca fiecare dintre noi să păzim porunca Apostolului, care a 
scris: să nu cugete despre sine mai mult decât trebuie să cugete, ci să cugete fiecare spre 
a fi înţelept, precum Dumnezeu i-a împărţit măsura credinţei" (Rom. 12, 3). lar pentru ca 
fiecare să rămână în ceea ce 1 s-a poruncit, a zis din nou: „Fiecare, fraţilor, în starea în 

care a fost chemat, în aceea să rămână” (1 Cor. 7, 24). 


2. Chemat la iubirea către Dumnezeu şi la iubirea către aproapele, spre împlinirea celor 
ce lipsesc, cel ce se supune poruncilor va avea plata ascultării de bunăvoie. 


Suntem chemaţi la iubirea de Dumnezeu, cea întru Hristos, ca să se împlinească porunca 
Domnului, Care a zis: „Poruncă nouă dau vouă: să vă iubiţi unul pe altul. Precum Eu v- 
am iubit pe voi...” (In. 13, 34). Şi apoi: „Mai mare dragoste decât aceasta nimeni nu are, 
ca sufletul lui să şi-l pună pentru prietenii săi” (In. 15, 13). Într-adevăr, suntem chemaţi 
şi la iubirea de aproapele, pentru că chiar şi cel desăvârşit are nevoie de ajutor. Cum zice 
Apostolul: “Nimeni să nu caute ale sale, ci fiecare pe ale aproapelui" (1 Cor. 10, 24). 
Căci „Dragostea [...] nu caută ale sale" (1 Cor. 13, 5). Şi în altă parte: „Zidiţi-vă unul pe 
altul, aşa precum şi faceţi" (1 Tes. 5. 11). Dacă cineva - care a fost trimis - nu împlineşte 
predania, în faptă şi în cuvânt, va fi vinovat de sângele celor care nu-l ascultă, nefiind în 
măsură să spună precum Apostolul în faţa presbiterilor din Efes: „Sunt curat de sângele 
tuturor. Căci nu m-am ferit să vă vestesc toată voia lui Dumnezeu" (Fapte 20, 26-27). 


Într-adevăr, dacă mai mult decât este poruncit va putea face cineva pentru zidirea 
credinţei, acela va avea plata pe care ne-a arătat-o nouă Apostolul zicând: „Căci dacă fac 
aceasta de bunăvoie, am plată; dar dacă o fac fără voie, am numai o slujire încredinţată” 
( Cor. 9, 17). 


Intrebarea XIII - Se cade oare sâ suferim orice ispită - chiar si pe acea cuprinzând 
în ea ameninţarea morţii - pentru a păzi ascultarea faţă de Dumnezeu şi 
îngrijindn-ne de cei ce ne-au fost nouă încredinţaţi ? 


Răspuns: 


1. Dacă Domnul nostru lisus Hristos, Cel Unul Născut, Fiul Dumnezeului Celui Viu, 
prin Care toate s-au făcut, cele văzute şi cele nevăzute, având aceeaşi viaţă ca şi Tatăl 
Care l-a dat-o şi luând cu EI toată puterea de la Tatăl, a primit moartea pentru a ne 
deschide nouă calea mântuirii întru viaţa cea veşnică, şi ca un miel la tăiere a mers, 
zicând: „lată, Fiul Omului este dat în mâinile păcătoşilor. Sculaţi-vă să mergem. lată, cel 
ce M-a vândut s-a apropiat" (Mc. 14, 41-42), sau precum este scris în Evanghelia după 
loan. „lar lisus, ştiind toate cele ce erau să vină asupra Lui, a ieşit şi le-a zis: Pe cine 
căutați? Kăspuns-au lui: Pe lisus Nazarineanul. EI le-a zis: Eu sunt" (In. 18, 4-S), iar 
puţin după aceea: „V-am spus că Eu sunt. Deci, dacă Mă căutaţi pe Mine, lăsaţi pe 
aceştia să se ducă” (In. 18, 8); deci dacă însuşi Domnul a răbdat atât, cu atât mai mult 
suntem noi datori să răbdăm cele ce se întâmplă după fire! Or prin ascultare să biruim 
ispitele care ne vin de la duşmani, mărind pe Dumnezeu. Că acelea care ni se par că vin 
întristătoare dinspre duşmani ni se fac nouă bucurii până la moarte, urmând ceea ce s-a 
zis prin cuvântul înţelepciunii: „Vouă vi s-a dăruit, întru Hristos nu numai să credeţi în 
EI, ci să şi pătimiți pentru EI" (Flp, I, 29). 


Şi Faptele Apostolilor propovăduiesc despre acele lupte în care se istoriseşte că toată 
paguba şi moartea au fost primite cu bucurie, după porunca Domnului (cf. Fapte 4 şi 5). 


2. Apostolul ne învaţă, zicând: „Cine ne va des părţi pe noi de iubirea lui Hristos? 
Necazul, sau strâmtorarea, sau prigoana, sau foametea, sau lipsa de îmbrăcăminte, sau 
primejdia, sau sabia ? Precum este scris: Pentru Tine suntem omorâţi toată ziua, socotiți 
am fost ca nişte oi de junghiere. Dar în toate acestea suntem mai mult decât biruitori, 
prin Acela Care ne-a iubit. Căci sunt încredinţat că nici moartea, nici viaţa, nici îngerii, 
nici stăpânirile, nici cele de acum, nici cele ce vor fi, nici puterile, nici înălțimea, nici 
adâncul şi nici o altă făptură nu va putea să ne despartă pe noi de dragostea lui 
Dumnezeu, cea întru Hrislos lisus, Domnul nostru." (Rom. 8. 35-39; cf. Ps., 22-24). 


Negreşit, este vorba de iubirea cea fără de care nu putem vieţui în Hrislos şi care stă 
necurmat în legătură cu păzirea poruncilor, după cum însuşi Domnul a zis: „Dacă Mă 
iubeşte cineva, va păzi cuvântul Meu, iar cel ce nu Mă iubeşte nu păzeşte cuvintele 
Mele” (In. 14, 23-24). Şi încă: „Cel ce are poruncile Mele şi le păzeşte, acela este care 
Mă iubeşte” (In. 14,21). 


lar noua şi cea dintâi poruncă a Sa este tocmai să ne iubim unii pe alţii, ca să împlinim 
ceea ce zice Apostolul: „Astfel, iubindu-vă, eram bucuroşi să va dăm nu numai 
Evanghelia lui Dumnezeu, ci chiar şi sufletele noastre, pentru că ne-aţi devenit iubiți” (| 
Tes. 2, 8). 


Aşadar, să ne întoarcem privirea spre Hristos şi să tindem spre bucuria inimii, printr-o 
urmare a Lui vrednică de laudă. 


Năzuindu-ne sfinți, să deprindem puterea, ca prin cuget şi faptă să ne facem mai 
binevoitori, păzind porunca Domnului întreagă, fără preget şi întinăciune, până la 
moarte. 


Și aşa să păşim în viaţa veşnică şi să moştenim Împărăția Cerurilor, precum ne-a 
făgăduit în chip nemincinos Domnul nostru lisus Hristos, Fiul Unul Născut al 


Dumnezeului Celui Viu. 


Sfârşit 


Câteva precizări editoriale 


Volumul de față se bazează pe traducerea efectuată do Pr. Dumitru V. Georgescu în 
1936-37 şi prezentată (însoţită de un amplu studiu introductiv, pe care l-am păstrat şi-n 
ediția noastră) ca teză de licenţă în Teologie, la Bucureşti, în anul 1937. Tânărul teolog 
de atunci a lucrat cu textul grecesc editat dej. P. Migne (PG., voi. XXXI, tom. III) şi cu o 
modestă bibliografie de epocă (a se vedea corpul de note de la finalul Studiului 
introductiv). 


Cele două cărţi despre Sfântul Botez (traduse pentru prima oară în limba română şi abia 
acum tipărite) sunt atribuite de tradiție Sfântului Vasile cel mare; chiar dacă ele nu vor fi 
fost scrise de acesta, rămâne cert că aparțin epocii respective (secolele IV-V), fiind 
convergente cu referințele la Sfântul Botez din alte scrieri vasiliene (în primul rând 
Despre Duhul Sfânt) şi reflectând viziunea generală despre Taina botezului din vremea 
patristicii timpurii. Presupusa paternitate a Sfântului Vasile cel mare şi accentul pus pe 
trăirea ascetică şi mistică întru Hristos ne-au făcut să includem cartea de faţă în 
“Comorile Pustiei” (la sugestia Monahului Ignatie, coordonatorul colecției, care ne-a şi 
pus la dispoziţie dactilograma lucrării Părintelui Georgescu). 


Editarea a fost mai anevoioasă decât ne-am fi aşteptat: traducerea are imperfecțiuni, iar 
dactilograma abundă în erori. Până la răgazul unei noi traduceri sau măcar al unei 
confruntări rând cu rând cu originalul grecesc (lucru care probabil nu se va întreprinde 
prea curând, având în vedere paternitatea îndoielnică a textului şi alte aspecte 
conjuncturale, am decis — prevalându-ne de interesul duhovnicesc - să diortosim 
versiunea existentă şi să o punem la îndemâna publicului, într-o ediţie fără deosebite 
pretenţii biologice. 


În virtutea acestei opţiuni editoriale, am actualizat ortografia, am îmbunătăţit şi unificat 
regimul majusculelor, am revizuit şi am completat punctuaţia, am reformulat anumite 
fraze obscure sau incorecte gramatical, am eliminat cacofoniile sau redundanţele 
stilistice, am îndreptat tacit numeroasele erori de dactilografiere (se pare că atât 
traducerea cât şi dactilografierea s-au efectuat în mare grabă, probabil sub presiunea 
datei de susținere a tezei), am aplicat - în general - normele tehnice ale editorialisticii 
actuale. 


O problemă aparte au constituit-o numeroasele citate şi trimiteri biblice. Pentru trimiteri, 
am adoptat uzanţa ortodoxă actuală (atât în privinţa prescurtărilor, cât şi a folosirii 
exclusive a cifrelor arabe, nu numai la indicarea versetelor, ci şi a capitolelor); 
constatând frecvente inadvertenţe, am verificat din nou fiecare trimitere. Cât priveşte 
citatele, autorul traducerii declară a fi folosit ediţia bibliei sinodală de la 1936, dar se 
pare că în realitate, a utilizat (sau a preluat contextual) şi versiuni mai vechi. În aceste 


condiţii, diferenţele faţă de versiunea astăzi curentă erau adeseori considerabile (ca să nu 
mai vorbim de diferenţele rezultate din părăsirea tradiției Septuagintei, pe care acum o 
reînnoadă, cu admirabilă osteneala, î. P. S. Bartolomeu Anania). Am inclus toate 
trimiterile în text, între paranteze rotunde. Acolo unde apar în textul traducerii paranteze 
drepte, este vorba de explicități editoriale. 


În Studiul introductiv, trimiterile la notele traducătorului (grupate la sfârşit) se fac prin 
cifre arabe între paranteze drepte. Indicaţule bibliografice din cele 23 de note sunt pe 
alocuri neclare sau incomplete; pe unele le-am clarificat sau completat, dar pentru altele 
ne-au lipsit sursele necesare. Faptul nu umbreşte însă prea mult utilitatea generală a 
expunerii pentru un public nespecializat. 


R.C. 


COLECȚIA 
COMORILE PUSTIEI 
(listă cronologică 1-32) 


1. Învățăturile Starețului Varsanufie către monahi 
(1994) 

2. Cuv, Paisie Aghioritul, Pateric Athonit (1995) 

3. Viaţa Fericitului Pahomie (1995) 

4. 3 Cuvioși Părinți egipteni: Avva Ioan Colov, 

yva AMMONA, AVVA Zosima (1995) 

5. Matericul. Adunare de cuvinte folositoare 
pentru maici (1995) 

6. Sf. Simeon Noul Teolog, Cateheze către monahi 
(1995) 

”. Patericul Lavrei Pecerska (1995) 

8. Sf. Efrem Sirul, Cuvinte către monahi (19%) 

9. Sf. lgnatie Brianceaninov, Tâlcuiri la Patericul 

ptean (1990) 

10. Sf. Ignatie Brianceaninov, Cuvânt despre Rugă- 
ciunea lui lisus (1990) 

11. Comentariu athonit la Psalmul 50 (1990) 

12. Sf. Paisie Velicikovski, Crinii țarinii. 
filocalice (1996) 

13. Sf. Simeon Noul Teolog, Țelul vieții creștine 
(1996) 

14. Sf. Ignatie Brianceaninov, Plângerile unui 
monah (1997) 

15. Cuv. loan de la Valaam, Fericirile (1997) 

16. Meditaţii despre Rugăciunea inimii (1997) 

17. Sf, Nil Sorski, Carte pentru lucrarea minții 
(1997) 

18. Sf. Teofan Zăvorâtul, Ce este viața duhov- 
nicească și cum să te apropii de ca (1997) 

19. Sf. loan Gură de Aur, Omilii la Postul Mare 
(1997) 

20, Igor Smolici, Din viața și învățătura stareţilor 
(1997) 

21. Sf. Vasile cel Mare, Cuv. Paisie Velicikovski, Cuv, 
Nichifor Theotokis, Sfaturi la intrarea în monahism 
(1998) 

22, Sf. Afraat Persanul, Îndrumări duhovnicești 
(1998) 

23. Hristodoulos Paraskevaidis (Mitropolitul Di- 
mitriadei), Războiul împotriva satanei (1998) 

24. Inochentie al Odesei, Cuvântări la Sfântul și 
Marele Post (1998) 

25. Arhim. loasaf Popa, Temeiurile vieţii mona- 
hale de obște (1993) 

26. Ilie A. Boulgarakis, Tu, care-l judeci pe fratele 
tău (1999) 

27, Maica Gabriela Viziniuc, Chipuri de femei- 
martir din e poca persecuțiilor (1999) 

28. Civibiăt loan cel Străin. Din arhiva 
Rugului Aprins (1999) 

29. Arhim. Mina Dobzeu, 3 strigări împotriva lui 
Antihrist. Istoria adevărată a pustnicului de la 
Brădicești (1999) 

30, Sensul desăvîrșirii în monahism. Florilegiu 
duhovnicesc alcătuit de Ignatie Monahul (în curs de 
apariție) 

31, St, Grigorie de Nyssa, 8 omilii la Fericiri (1999) 

32, Sf. Vasile cel Mare, Despre Botez (1999) 


Precedate de un amplu studiu intro- 
ductiv semnat de traducător (Pr. Dumi- 
tru V. Georgescu), cele doua cărti despre 
sfântul Botez atribuite de traditie sfân- 
tului Vasile cel Mare văd pentru prima 
oară lumina tiparului în limba română, 
tălmăcite după originalul grecesc. 

Autorul laimosului tratat „Despre 
Duhul Sfânt“ si al Liturghiei care-i 
poartă numele, considerat părintele in- 
stitutional al monahismului crestin 
(„Regulile mari“ și „Regulile mici“), ne 
oferă aici una dintre cele mai impor- 
tante expuncri alc originilor, ritualului 
si semnificatțiilor Sfintei Taine a Bote- 
zului din perspectiva primelor veacuri 
creștine, insistând asupra statutului său 
de "a doua nastere” (în Duhul Sfânt) si 
de "poartă a împărăției cerurilor”, ca și 
de conditie necesară a accesului la toa- 
te celelalte Sfinte Taine ale Bisericii 
dreptmaăritoare. 


